އެސިސްޓަންޓް ޑިރެކްޓަރ، ޕްރޮޖެކްޓް މެނޭޖްމަންޓް\nއެމް. އެސް.3( މެނެޖީރިއަލް ސަރވިސް3)\nމުސާރަ: -/7,035 ރުފިޔާ\n( އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުޞޫލުން ފައިސާ ދެވޭނެއެވެ. )\nވަޒިފާ އަދާކުރަންޖެހޭ ރަށް، އޮފީސް، ސެކްޝަން\nކ. މާލެ / މިނިސްޓްރީ އޮފް އެންވަޔަރަންމަންޓް އެންޑް އެނަރޖީ/ ވޯޓަރ އެންޑް ސެނިޓޭޝަން ޑިޕާރޓްމަންޓް\nތިމާވެއްޓާ ގުޅުންހުރި ދާއިރާއަކުން ދަށްވެގެން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި6އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ\nތިމާވެއްޓާ ގުޅުންހުރި ދާއިރާއަކުން ދިވެހިރާއްޖޭގެ ގައުމީ ސަނަދުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި4އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ\nތިމާވެއްޓާ ގުޅުންހުރި ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ ލެވެލް6ގެ ސަނަދެއް ހާސިލުކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ\nތިމާވެއްޓާ ގުޅުން ހުރި ދާއިރާއަކުން ދަށްވެގެން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު، ގުޅުންހުރި އެހެންދާއިރާއަކުން6ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nސަރުކާރުގެ ސިޔާސަތާ އެއްގޮތްވާ ގޮތުގެމަތިން ފެނާއި ނަރުދަމާ ނިޒާމުގެ ޕްލޭންތައް ތަންފީޒުކުރުމަށްޓަކައި ކުރަންޖެހޭ އެންމެހާ މަސައްކަތްތައް ކަނޑައެޅިފައިވާ ގޮތުގެ މަތިން ކުރުން. އަދި އިސްވެ ހުންނެވި ވެރިޔަކު ޗުއްޓީ ނަންގަވައިފިނަމަ ސެކްޝަނާ ހަވާލުވެ މަސައްކަތް ކުރުން.\nސަރުކާރުގެ ސިޔާސަތުތަކާއި ލަނޑުދަނޑިތައް ހާސިލު ކުރެވޭނޭ ގޮތަށް ފެނާއި ނަރުދަމާ ނިޒާމާ ގުޅުންހުރި އެންމެހާ ޕޮލިސީތައް އެކުލަވާލުމުގައި ބޭނުންވާ އެހީތެރިކަންދީ އަމަލީ ގޮތުން އެކަންކަމުގައި ބައިވެރިވުން. އަދި މި ކަމާބެހޭ ފަރާތްތަކަށް އެކަމުގެ މަޢުލޫމާތު ކަނޑައެޅިފައިވާ މުއްދަތުގައި ފޮނުވުވައި ޕޮލިސީތައް އެކުލަވާލުން.\nރާއްޖޭގެ ރަށްރަށުގެ ފެނާއި ނަރުދަމާގެ ޚިދުމަތް ތަރައްޤީ ކުރުމަށް ބޭނުންވާ ބޭރުގެ ލޯނު އެހީ އާއި އެހެނިހެން ޖަމާއަތްތަކުން ބޭނުންވާ އެހީތެތިކަން ހޯދުމަށް ބޭނުންވާ ޕްލޭންތަން އެކުލަވާލުން މިގޮތުން އެފަދަ އެހީތައް ލިބޭނެ މަގުތައް ތަނަވަސް ކުރުމަށްޓަކައި ކުރަންޖެހޭ މަސައްކަތްތައް ކުރުމުގައި ޢަމަލީގޮތުން ބައިވެރިވެ ކަނޑައެޅިފައިވާ މުއްދަތުގައި ކަމާބެހޭ ފަރާތްތަކަށް ފޮނުވުން.\nރާއްޖޭގެ ރަށްތަކުގެ ތެރެއިން ފެނާއި ނަރުދަމާ ޚިދުމަތް އެންމެ ބޮޑަށް ބޭނުންވެފައިވާ ރަށްތައް ކަނޑައެޅުމަށްޓަކައި އެކަމަށް ބޭނުންވާ އެންމެހައި މަޢުލޫމާތު އެއްކޮށް ކަމާބެހޭ ފަރާތްތައްކަށް ދުވަހުން ދުވަހަށް ފޯރުކޮށް ދިނުން.\nރަށްރަށުގައި ޤާއިމުކުރެވޭ ފެނާއި ނަރުދަމާ އާއި ގުޅޭ ޤާނޫނުތަކާއި ސްޓޭންޑަރޑްސް އަދި ރެގިއުލޭޝަންތައް ތައްޔާރުކުރުމަށް ބޭނުންވާ މަޢުލޫމާތުތައް އެއްކޮށް ކަމާބެހޭ ފަރާތްތަކަށް ފޯރުކޮށް ދިނުން. އަދި ޤާނޫނާއި ގަވާއިދުތައް ތަންފީޒު ކުރުމަށްޓަކައި ކަނޑައެޅިފައިވާ މުއްދަތުގައި ކަމާބެހޭ ފަރާތްތަކުން ބޭނުންވާ ހުއްދަ ހޯދުން.\nފެނާއި ނަރުދަމާ ސެކްޓަރ އިންވެސްޓް ކުރުމަށް ޝައުޤުވެރިވާ ފަރާތްތަކުގެ މެދުގައި ވިޔަފާރިއާއި ރައްޓެހި މާހައުލެއް ޤާއިމު ކުރުމަށްޓަކައި އެސެސްމަންޓެއް އެކުލަވާލައި ކަމާބެހޭ ފަރާތްތަކަށް ހުށަހެޅުން. އަދި ސެކްޓަރގައި މިކަން އެކަން ތަންފީޒު ކުރުމަށް ބޭނުންވާ ހުއްދަ ކަމާބެހޭ ފަރާތްތަކުން ހޯދުން.\nރަށްރަށުގައި ޤާއިމުކުރެވޭ ފެނާއި ނަރުދަމާގެ ޕްރޮޖެކްޓުތައް ކުރިއަށް ގެންދިޔުމުގައި އިޔާދަ ކުރެނެވި ހަކަތަ ބޭނުން ކުރުމާ ގުޅޭ ސިޔާސަތެއް ޤާއިމުކުރުން. އަދި މިކަމާ ގުޅޭ އެންމެހައި މަޢުލޫމާތު ޑިޕާރޓްމަންޓުގެ އިސްވެރިޔާއަށް ދިނުން.\nމެންޑޭޓުގައި ކަނޑައެޅިފައިވާ ކަންތައްތައް ހާސިލު ކުރުމަށްޓަކައި ޑަބްލިޔު.އެޗް.އޯ ޔުނިސެފް ފަދަ ބޭރުގެ އެހީދޭ ޖަމާއަތްތަކާ ގުޅިގެން ސެކްޓަރ ޕްރޮގުރާމުތަކާއި އެކްޓިވިޓީތައް ފުރިހަމަ ކުރުމަށް ބޭނުންވާ ފައިސާ ހޯދުމަށް ސެކްޓަރ ވާރކް ޕްލޭންގައި ހިމަނައި އެ ފަރާތްތަކާއި ގުޅިގެން އެކަންކަން ރާވައި ކުރިއަށް ގެންދިޔުން.\nރަށްރަށުގައި ކުރިއަށް ގެންދެވޭ ފެނާއި ނަރުދަމާގެ މަޝްރޫޢުތައް ހިނގާ ނުހިނގާ ގޮތް މޮނިޓަރ ކުރުމަށް ކަނޑައެޅިފައިވާ މުވައްޒަފުލައްވާ ގަވާއިދުން އެކަން ކުރުން. އަދި މުވައްޒަފަށް ބޭނުންވާ ލަފައާއި އިރުޝާދު ދުވަހުން ދުވަހަށް ދިނުން. މީގެ އިތުރުން މިކަމާ ގުޅޭ އެންމެހައި މަޢުލޫމާތު ބޭނުންވެއްޖެ ހިނދެއްގައި ކަމާބެހޭ ފަރާތްތަކަށް ފޯރުކޮށް ދިނުން.\nރާއްޖެއާއި ރާއްޖޭން ބޭރުގައި ބޭއްވޭ ފެނާއި ނަރުދަމާއާ ބެހޭ ސެމިނަރ އަދި ޖަލްސާފަދަ ކަންކަމުގައި ބައިވެރިވެ ތައްޔާރު ކުރަންޖެހޭ ރިޕޯޓު ތައްޔާރުކޮށް ފޮނުވަންޖެހޭ ފަރާތްތަކަށް ދުވަހުން ދުވަހަށް ފޮނުވުން.\nޔުނިޓުން ކުރިއަށް ގެންދާ މަޝްރޫޢުތަކާ ގުޅިގެން ދުވަހުން ދުވަހަށް އަންނަ ސިޓީ، ރިޕޯޓު އަދި އެހެނިހެން ލިޔެކިޔުންތައް ބަލައި، އެ ލިޔެކިޔުންތަކަށް ދޭންޖެހޭ ޖަވާބެއް ނިންމައި ސެކްޝަންގެ މުވައްޒަފުންނާއި ދުވަހުން ދުވަހަށް މަސައްކަތް ހަވާލުކުރުން. މީގެ އިތުރުން ރަށްތަކުން ފޮނުވާ ޝަކުވާގެ ސިޓީތައް ބަލައި ޑިޕާރޓްމަންޓުގެ އިސްވެރިޔާގެ ލަފާގެ މަތިން މައްސަލަ ހައްލު ކުރުން.\nއެއް އަހަރުން އަނެއް އަހަރަށް ތައްޔާރު ކުރަންޖެހޭ ބަޖެޓާއި އަހަރީ ރިޕޯޓު ތައްޔާރުކުރުމަށް ބޭނުންވާ މަޢުލޫމާތު އެއްކޮށް އެކަން ކުރުމަށް ހަވާލުވެފައިވާ މުވައްޒަފާއި ކަނޑައެޅިފައިވާ ދުވަހަށް ހަވާލު ކުރުން. އަދި ބަޖެޓާއި އަހަރީ ރިޕޯޓު ފައިނަލް ކުރުމުގައި ބޭނުންވާ ލަފައާއި އިރުޝާދު މަސައްކަތް ކުރައްވާ މުވައްޒަފަށް ދުވަހުން ދުވަހަށް ދިނުން.\nދުވަހުން ދުވަހަށް ސެކްޝަންގެ މުވައްޒަފުންގެ މަސައްކަތްތައް ބަލައި، ސުޕަވައިޒް ކުރަންޖެހޭ މުވައްޒަފުންގެ ޕާރފޯމަންސް ބެލުމަށްޓަކައި އަހަރަކު3ފަހަރު ސުޕަވައިޒް ކުރެއްވުމާއި، ސުޕަވައިޒް ކުރާ މުވައްޒަފުންގެ "ވާރކްލޯޑް" ގަވާއިދުން ބެއްލެވުމާއި، ކުރެވޭ މަސައްކަތްތަކާ ގުޅިގެން ދޭންޖެހޭ ލީޑަރޝިޕް، ގައިޑެންސް މުވައްޒަފުންނަށް ދިނުމާއި މުވައްޒަފުންނަށް، ބޭނުންވާވަސީލަތްތައް ހޯދައިދިނުމުގައި މަގުފަހި ކޮށްދިނުމާއި، ދިމާވާ ފަންނީ އަދި އެހެނިހެން މައްސަލަތައް ޙައްލުކުރުމުގައި އެހީތެރިވެ ދިނުން. އަދި ރަނގަޅު ކުރަންޖެހޭ ކަންކަން މުވައްޒަފުންނަށް އަންގާ މިކަމާ ގުޅޭ މަޢުލޫމާތު ޑިޕާރޓްމަންޓުގެ އިސްވެރިޔާއަށް ދުވަހުން ދުވަހަށް ދިނުން.\nކަނޑައެޅިފައިވާ ގޮތުގެ މަތިން ޔުނިޓުގެ ސްޓާފް މީޓިންގ ބާއްވާ ކޮންމެ އަހަރަކަށް ސެންކްޓަރ އިން ތައްޔާރު ކުރެވޭ ވާރކްޕްލޭންގައި ހިމެނިފައިވާ ހަރަކާތްތައް ހިނގާ ނުހިނގާގޮތް ގަވާއިދުން މޮނިޓަރކޮށް މަހަކު އެއް ފަހަރު ޑިޕާރޓްމަންޓުގެ އިސްވެރިޔާއަށް ރިޕޯޓް ހުށަހެޅުން. އަދި އިސްލާހު ކުރަންޖެހޭ ކަމެއް އޮތްނަމަ އިސްވެރިޔާގެ ލަފާގެ މަތިން އިސްލާޙީ ފިޔަވަޅު އެޅުން.\nމީގެއިތުރުން ޔުނިޓުން ކުރިއަށް ގެންދާ މަޝްރޫޢުތަކާ ބެހޭ އެހެނިހެން މަސައްކަތްތައް ވެސް ކަނޑައެޅިފައިވާ މުއްދަތަށް ނިންމައި ޒިންމާދާރު ގޮތެއްގައި އެކަންކަން ކުރުން\nއިތުރު މަޢުލޫމާތު ސާފުކުރެއްވުމަށް މި މިނިސްޓްރީގެ ނަންބަރު 3018329، 3018330، 3018328 އަށް ގުޅުއްވުން އެދެމެވެ.\nތިމާވެއްޓާއި ގުޅުންހުރި ދާއިރާގައި މަސައްކަތް ކޮށްފައިވާ މިންވަރު\nއެކިއެކި މަޝްރޫޢުތައް ކުރިއަށް ގެންދިޔުމުގައި ލިބިފައިވާ ތަޖުރިބާ.\nރާއްޖޭން ބޭރުގެ ތަފާތު ފަރާތްތަކާއި ގުޅިގެން މަސައްކަތް ކޮށްފައިވާ މިންވަރު.\nތިމާވެއްޓާ ގުޅުން ހުރި ދާއިރާއަކުން ތަޢުލީމު ހާސިލުކޮށްފައިވާ ފަރާތްތަކަށް އިސްކަންދެވޭނެއެވެ.\nސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު މި މިނިސްޓްރީގެ ކައުންޓަރުން ލިބިވަޑައިގަންނަވާނެއެވެ. އަދި މިނިސްޓްރީގެ ވެބްސައިޓުން ޑައުންލޯޑްވެސް ކުރެވޭނެއެވެ. )\nސިވިލް ސަރވިސް އަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، މި މަޤާމަށް ކުރިމަތިލާއިރު، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\nސިވިލް ސަރވިސްގައި މަސައްކަތް ކުރާ މުވައްޒަފެއްނަމަ، އަދާކުރަމުންދާ ވަޒީފާއިން ވީއްލުމާމެދު އެ އިދާރާއަކުން އިޢުތިރާޒު ނުކުރާކަމުގެ ލިޔުން.\nލިބިފައިވާ ތަޢުލީމީ ސެޓުފިކެޓުތަކުގެ ( އެކްރެޑިޓް ކުރެވިފައިވާ ) ފޮޓޯކޮޕީ\nމަސައްކަތުގެ ތަޖުރިބާ ދެނެގަތުމަށް، މަސައްކަތް ކޮށްފައިވާ އިދާރާތަކުން ދޫކޮށްފައިވާ ލިޔުންތައް.\nވަޒީފާއަށް އެދޭ ފަރާތުގެ ކާކުކަން އަންގައިދޭ ކާޑުގެ ދެފުށުގެ ލިޔުންތައް ކިޔަން އެނގޭފަދަ ސާފު ކޮޕީ\nސުންގަޑި: 31 ޑިސެންބަރު 2014 ވާ ބުދަ ދުވަހުގެ 12:00 ގެ ކުރިން މިނިސްޓްރީ އޮފް އެންވަޔަރަންމަންޓް އެންޑް އެނަރޖީ އަށް.\nއިންޓަވިއު އާއި އިމްތިޙާނު ކުރުން 31 ޑިސެންބަރު 2014 އާއި 29 ޖަނަވަރީ 2015 އާ ދޭތެރޭގައި މި މިނިސްޓްރީގައި އޮންނާނެއެވެ.\n29 ޞަފަރު 1436\n21 ޑިސެންބަރު 2014\nޕަބްލިޝްކުރި ތާރީޚު: 22 ޑިސެންބަރު 2014\nޕަބްލިޝްކުރި ގަޑި: 09:27\nސުންގަޑި: 31 ޑިސެންބަރު 2014 12:00


މިނީ ބަހުގެ ހިދުމަތް ނުފެށި އޮތީ ބަޖެޓު ނެތިގެން: ނަހުލާ | Feshun.mv\nރާންސްޕޯޓް މިނިސްޓަރ އައިޝަތު ނަހުލާ\nމިނީ ބަހުގެ ހިދުމަތް ނުފެށި އޮތީ ބަޖެޓު ނެތިގެން: ނަހުލާ\n29 ނޮވެމްބަރ 2021 - 10:19\nމާލޭގައި މިނީ ބަހުގެ ހިދުމަތް އަދިވެސް ފެށިފައިނުވަނީ ބަޖެޓު ނެތުމުން ކަމަށް ޓްރާންސްޕޯޓް މިނިސްޓަރު އައިޝަތު ނަހުލާ ވިދާޅުވެއްޖެ އެވެ.\nމާލޭގައި މިނީ ބަހުގެ ހިދުމަތް ތައާރަފު ކުރުމަކީ ރައީސް އިބްރާހިމް މުހައްމަދު ސޯލިހުގެ 100 ދުވަހުގެ ވައުދުތަކުގެ ތެރޭގައި އޮތް ރިޔާސީ ވައުދެކެވެ. މި މަސައްކަތް ނުފެށި ލަސްވާ ސަބަބު ހާމަކުރެއްވުމަށް އެދި ރައްޔިތުންގެ މަޖިލީހުގެ މިއަދުގެ ޖަލްސާގައި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ވަނީ މިނިސްޓަރު ނަހުލާއާ ސުވާލު ކުރައްވާފަ އެވެ.\nމި ސުވާލަށް ޖަވާބު ދެއްވަމުން މިނިސްޓަރު ވިދާޅުވީ، މިއަދާ ހަމައަށް އެކަން ނުވެފައި ވަނީ މިހާރު ލިބިފައި އޮތް ބަޖެޓުން އެ މަސައްކަތް ނުކުރެވޭނެތީ ކަމަށެވެ.\n"ވަޒީރެއްގެ ގޮތުގައި އަޅުގަނޑުމެންނަށް ހަވާލުކުރާ މަސައްކަތްތައް ނިންމޭނީ، އަޅުގަނޑުމެންނަށް އެ މަސައްކަތަކަށް ބަޖެޓު ލިބިގެން ކަމުގައިވާތީވެ، އެކަމުގެ ބަޖެޓު އަދި މިހާތަނަށް ހަމަޖެހިފައި ނުވާތީ އެ މަސައްކަތް ލަސްވެގެންދަނީ" ނަހުލާ ވިދާޅުވިއެވެ.\nމީގެ އިތުރުން ނަހުލާ ވިދާޅުވީ، މާލޭގައި މިނީ ބަހުގެ ހިދުމަތް ފަށެމަށް ބޭނުންވާ ބެޖެޓް ހޯދުމަށް ހިލޭ އެހީ ހޯދުމަށް ވެސް މަސައްކަތް ކުރި ކަމަށެވެ. ނަމަވެސް އެކަމުގައި އެއްވެސް ފަރާތެއްގެ އެހީތެރިކަމެއް އަދި މިހާތަނަށް ލިބިފައިނުވާ ކަމަށް މިނިސްޓަރު ފާހަގަކުރެއްވި އެވެ.\nމިދިޔަ އަހަރުގެ ބަޖެޓުގައި މިނީ ބަހުގެ ހިދުމަތް ދިނުމަށް، 16 މިލިއަން ރުފިޔާގެ ބަޖެޓެއް ކަނޑައެޅި އެވެ. ނަމަވެސް އެއީ އެ މަސައްކަތަށް އެކަށީގެންވާ އަދަދެއް ނޫން ކަމަށް ނަހުލާ ފާހަގަކުރެއްވި އެވެ.\n"ޅުގަނޑު ގަބޫލުކުރާގޮތުގައި ލިބިފައިއިން ބަޖެޓުން ހަތަރު ބަސް ނޫނީ ފަސް ބަސް ގަނެގެނެއް އަޅުގަނޑުމެންނަކަށް މަސައްކަތެއް ނުފެއްޓޭނެ."، މި މަސައްކަތައް އެކަށީގެންވާ ބަޖެޓެއް ލިބުނުހާ އަވަހަކަށް މިނީ ބަހުގެ ހިދުމަތް ފަށާނެ ކަން ފާހަގަކުރައްވަމުން މިނިސްޓަރު ނަހުލާ ވިދާޅުވި އެވެ.\nމާލޭގައި މިނީ ބަހުގެ ހިދުމަތް ދިނުމަށް ހަވާލުކޮށްފައި އޮތީ އެމްޓީސީސީއާ އެވެ.


Cancer Baleegai Niyaavi Nuhaik: "Abadhuves Fenunee Hinithunvefai Hunnathan" - Vaguthu\nކެންސަރަށް ފަރުވާ ކުރަމުން ދަނިކޮށް ނިޔާވި ޅ.ކުރެންދޫ އަށް އުފަން އުމުރުން 11 އަހަރުގެ ނުހައިކު ބިން މުހައްމަދު ރިޔާޒް އަކީ ދިރިއުޅުމަށާއި އާ ކަންކަން ދަސްކުރަން ޝައުގުވެރިކަން ހުރި ދަރިވަރެއް ކަމަށް އޭނާ ތައުލީމު ހާސިލްކުރަމުން ދިޔަ ޖަމާލުއްދީން ސްކޫލުން ބުނެފިއެވެ.\nނުހައިކު ނިޔާވެފައި ވަނީ މިއަދު ހެނދުނު 11:00ގައި އިންޑިއާ އަށެވެ. އޭނާގެ އާއިލާ މީހަކު ފޭސްބުކްގައި ހިއްސާކުރި ސްޓޭޓަސްއެއްގައި ވަނީ ނުހައިކު ނިޔާވުމަކީ ހިތަށް ބުރަކަމެއް ލިބުނު ކަމެއްކަން ފާހަގަކޮށްފައެވެ. އަދި ނުހައިކްގެ ހަނދާންތައް އަބަދު ވެސް ދެމި ހުންނާނެކަން އޭނާ ވަނީ ފާހަގަކޮށްފައެވެ.\nނުހައިކު އާއި މެދު ޖަމާލުއްދީން ސްކޫލުން ބުނެފައި ވަނީ އޭނާ އަކީ އަބަދުވެސް ހިނިތުން ވުމާއި އެކު މީހުންނާއި ބައްދަލު ކުރި ދަރިވަރެއް ކަމަށެވެ.\nއޭނާ އަކީ އާ ކަންކަން ދަސްކުރުމަށް ވަރަށް ބޮޑަށް ޝައުގުވެރިވާ ކުއްޖެއް ކަމަށާއި، އެއީ އެހެން ދަރިވަރުންނަށް ހުރި ނަމޫނާ އެއް ކަމަށް އެ ސްކޫލުން ބުނެއެވެ.\nއަދި ނުހައިކު ވަކިވެ ދިޔަ ނަމަވެސް އޭނާގެ ހަނދާންތައް ފިލައިގެން ނުދާނެ ކަން އެ ސްކޫލުން ވަނީ ފާހަގަކޮށްފައެވެ.\nނުހައިކަކީ އުފެދުމުގައި ބަލި ހާލަތު ހުރި ގޮތުން އަމިއްލަ އަށް އެކަނި ހިނގާ ބިނގާވެ ނޫޅެވި، އަޑު ނީވުމުގެ އިތުރުން ނާރުގެ މައްސަލައެއް ހުރުމުން ބެލެންސް ވެސް ނުކުރެވޭ ކުއްޖެކެވެ. އޭނާ އަށް މި އަހަރުގެ ކުރީކޮޅު އެންމެ ފުރަތަމަ ދިމާވީ ކަރުތެރެ ދުޅަވުމުގެ އުނދަގޫތަކެވެ.\nމިދިޔަ ފެބްރުއަރީ މަހު ނުހައިކުގެ ކަރުތެރެ ދުޅަވެގެން އައިޖީއެމްއެޗަށް ދެއްކުމުން ޑޮކްޓަރުގެ އިރުޝާދާއި އެއްގޮތަށް އިންޑިޔާއަށް ގެންގޮސްގޮސް ޑޮކްޓަރަށް ދެއްކުމަށްފަހު ހެދި ޓެސްޓުތަކުން އެނގުނީ ނުހައިކު އަށް (Hodgkin Lymphoma Non) ކިޔާ ކެންސަރުގެ ވައްތަރެއް ޖެހިފައިވާ ކަމެވެ.\nމިދިޔަ މާޗް މަހުން ފެށިގެން ނުހައިކު އަށް ޝިފާ އެއް ލިބުމުގެ އުންމީދުގައި އިންޑިއާގެ ޓްރިވެންޑްރަމްގެ ކިމްސް ހޮސްޕިޓަލްގައި އައީ ފަރުވާދެމުންނެވެ.\nއުރަމަތީގެ ކެންސަރަށް އިތުރު ފަރުވާއެއް\nފެޝަން ޑިޒައިނަރަކު މަރުވުމުގެ ކުރިން ލިޔުނު އަސަރުގަދަ ސިޓީ\nކޮލޮން ކެންސަރު ބަލި އަވަހަށް ދެނެގަންނާނެ ގޮތެއް އިންޑިއާގެ ސައިންސްވެރިން ހޯދައިފި


Musaara Kuda Kurumah Govaalaa Canada Ge Doctarun Muzaaharaa Kuranee - Vaguthu\nމުސާރަ ކުޑަ ކުރުމަށް ގޮވާލާ ކެނެޑާގެ ޑޮކްޓަރުން މުޒާހަރާ ކުރަނީ\nލިބެން ޖެހޭ ވަރަށްވުރެން އިތުރަށް މުސާރަ ބޮޑުކޮށްފައިވާތީ މުސާރަ ކުޑަ ކުރަމަށް އެދި ކެނެޑާގެ ޑޮކްޓަރުން މުޒާހަރާ ކުރަން ފަށައިފިއެވެ.\nކެނެޑާގެ ކިއުބެކް ގައި ތިބި ޑޮކްޓަރުންނާއި ނަރުހުންނާއި ހެލްތު ވޯކަރުން އަދި މެޑިކަލް އިސްޕެޝަލިސްޓުން ހިމެނޭގޮތަށް ގިނަ ބަޔަކު ދަނީ އެމީހުންގެ މުސާރަ އެތަަށް މިލިއަން ޑޮލަރުން ބޮޑުކޮށްފައިވާތީ އެކަމާއި ދެކޮޅު ހަދައި ޕެޓިޝަނެއްގައި ސޮއިކުރަމުންނެވެ.\nކެނެޑާގެ ކިއުބެކް ގެ ޑޮކްޓަރުންގެ މުސާރަ ބޮޑުކޮށްފައިވަނީ މިދިޔަ މަހު ސަރަހައްދީ ސަރުކާރާއި އެކު ކުރެވުނު މަޝްވަރާ އަށް ފަހު އެވެ. އެގޮތުން ސަރުކާރުން ވަނީ 700 މިލިއަން ޑޮލަރު ޑޮކުޓަރުންގެ މުސާރަ ބޮޑު ކުރަން ހުށައަޅާފައެވެ.\nނަމަވެސް މުސާރަ ބޮޑު ކުރުމާއި ދެކޮޅު ހަދައި ޑޮކްޓަރުންނާއި ނަރުހުން ދަނީ އެކަމާ ދެކޮޅަށް މުޒާހަރާ ކުރަމުންނެވެ. އެމީހުން ބުނަމުންދަނީ މުސާރާ ބޮޑު ކުރުމުގެ ބަދަލުގައި އެ ފައިސާ ބަލި މީހުންނަށް ދެވޭ ހިދުމަތުގެ ފެންވަރު ރަނގަޅު ކުރުމަށް ބޭނުން ކުރުމަށެވެ.\nމުސާރަ ކުޑަ ކުރުމަށް ހުށައަޅާފައިވާ ޕެޓިޝަނުގައި މިހާތަނަށް ސިއްހީ ދާއިރާގައި ހިދުމަތް ކުރާ 700 އަށް ވުރެން ގިނަ މީހުން ވަނީ ސޮއިކޮށްފައެވެ.\nކެނެޑާގެ ކިއުބެކް ގެ ސަރަހައްދީ ސަރުކާރުން ވަނީ 10,000 ޑޮކްޓަރުންގެ މުސާރަ 1.4 އިންސަތަ އަށް ބޮޑު ކޮށްފައެވެ.\nމާޗް 12, 2018 16:58\nއެހެންވޭތީއޭ ބުނަންޖެހެނީ ކެނެޑާ މީހުންނަކީ ފައްކާ ބައެކޭ.\nމާޗް 12, 2018 18:12\nމީ އަދި މާ ފައްކާ ބައެއް. އެހެން މީހުން އުޅެނީ މުސާރް ކުޑަވެގެން ބޮޑުކުރަން. މިމީހުން ބޭނުންވަނީ މުސާރް ކުޑަކުރަން. ފައްކަލެއްނު!\nމާޗް 12, 2018 18:40\nރާއްޖޭގެ ޓީޗަރުންނަށް ރަނގަޅުވާނެ. އެމީހުން ގެ ލޮލަށް ނިދިވެސް ނާންނާނެ މުސާރައގެ ޝަކުވާކުރާވަރުނ\nމާޗް 12, 2018 19:04\nކޮންބަޔަކާ މަޝްވަރާކޮށްގެން މުސާރަ ބޮޑުކުރީ؟\nމާޗް 12, 2018 21:40\nއޭތް ތިޔަތަނުގެ ވެރިކަންދޭން ކެރަފާ ނަޝީދުގެންދޭ. އޭނާއަކީ ނިކަން މުސާރަކުޑަކުރާހިތްވާމީހެއް.....!!!\nމާޗް 13, 2018 02:07\nރާއްޖޭގަ މި އުޅެނީ ރަގަޅު ފެންވަރުގެ ހިދުމަތެއް ނުދެވިގެން އެކަމުވެސް މުސާރަ ބޮޑުކުރި ވަރެއް ރަގަޅީ. ޢެންމެ ފަހަރަކުވެސް ނުބުނާނެ ހޮސްޕިޓަލުން ދެވޭ ހިދުމަތްތަކުގެ ފެންވަރު ރަގަޅުކުރެވޭނެ ގޮތްތަށް ހަމަޖައްސަދޭށެކޭ.\nމާޗް 13, 2018 08:59\nތަފާތު ބައެއް ބުނަން.....\nމާޗް 14, 2018 09:25\nއެކަމު ގިނައީ ކުލާސް ވެސް މައިތިރި ނުކުރެވޭ ފަރުވާކުޑަ މީހުން ހަމަ އެކަނި މުސާރަ އި ގެ ބޭނުމުގަ


Aa season gai Chelsea ge feshun las kuran jehey: Lampard\nއާ ސީޒަންގައި ޗެލްސީގެ ފެށުން ލަސްކުރަން ޖެހޭ\nއާ ސީޒަންގެ ޕްރިމިއާ ލީގްގައި ޗެލްސީގެ ފެށުން ލަސް ކުރަން ޖެހޭ ކަމަށް، އެ ޓީމުގެ ކޯޗް ފްރޭންކް ލަމްޕާޑް ބުނެފި އެވެ.\nއާ ސީޒަންގެ ޕްރިމިއާ ލީގް ފެށުމަށް ހަމަޖެހިފައި ވަނީ އަންނަ މަހުގެ 12 ވަނަ ދުވަހު އެވެ. ލަމްޕާޑް ބުނީ ޗެމްޕިއަންސް ލީގްގެ ދެ ވަނަ ބުރުގެ ދެ ވަނަ ލެގް ގައި ބަޔާން މިޔުނިކާ ދެކޮޅަށް ކުޅެން ޖެހޭ މެޗު އޮތުމުން، އަންނަ މަހު 12 ގައި ލީގް ފަށަން އޭނާގެ ކުޅުންތެރިން ރިކަވާވާން އެންމެ އެކަށީގެންވާ ވަގުތު ނުލިބޭނެ ކަމަށެވެ.\nބަޔާން އާ ދެކޮޅަށް ކުޅޭ މެޗު އޮންނާނީ އަންނަ ހޮނިހިރު ދުވަހު މިޔުނިކްގަ އެވެ. ލަންޑަންގައި 3-0 ން ޗެލްސީ ވަނީ ބަލިވެފަ އެވެ. އެ ނަތީޖާ ބަދަލު ކުރަން ޗެލްސީ ކޮޅަށް ލަނޑެއް ވަނަ ނުދީ ހަތަރު ލަނޑު ޖަހަން ޖެހޭނެ އެވެ. އެކަން ނުކުރެވިއްޖެނަމަ އެ ޓީމަށް ޗެމްޕިއަންސް ލީގް ނިމުނީ އެވެ. އެހާހިސާބުން ފެށިގެން ޕްރިމިއާ ލީގް ފެށުމާ ހަމައަށް ޗެލްސީއަށް 35 ދުވަހުގެ ބްރޭކެއް ލިބޭނެ އެވެ.\nލަމްޕާޑް ބުނީ، ޗެމްޕިއަންސް ލީގްގެ ކްއާޓާ ފައިނަލަށް ޗެލްސީއަށް ނުދެވުނަސް، އަންނަ މަހު 12 ގައި ޕްރިމިއާ ލީގް ފެށުން އޭނާ އާއި އޭނާގެ ކުޅުންތެރިންނަށް މާ އަވަސް ކަމަށެވެ.\n"ކުޅުންތެރިންނަށް އަރާމު ކުރަން ވަގުތު ބޭނުންވޭ،" ލަމްޕާޑް ބުންޏެވެ. "އަރާމު ކުރަން ވަގުތު ނުލިބެންޔާ އަހަރެމެންގެ ދެ ކުޅުންތެރިންނަށް [ސެޒާ އަޒްޕްލިކްއޭޓާ އަދި ކްރިސްޓިއަން ޕްލުސިކް] މިދިމާވި ކަހަލަ ފަލަމަސްގަނޑަށް އަނިޔާ ވުމުގެ މައްސަލަ ދިމާވާނެ، އަހަރެން އެދެން ޕްރިމިއާ ލީގުން ސީރިއަސް ކަމާއެކު މިކަމާ ވިސްނަން، އަހަރެމެންނަށް އެންމެ ރަނގަޅު ސީޒަނެއް ލިބޭނެ ގޮތަށް ހަމަޖައްސަން."\nލަމްޕާޑް އެކަމަށް އިޝާރާތް ކުރިނަމަވެސް، ޕްރިމިއާ ލީގުގެ ކުރލަބުތަކުގެ މަޝްވަރާގެ މަތިން ލީގުން ވަނީ ތާރީހް ކަނަޑައަޅާފަ އެވެ. މިމަހުގެ 26 ގައި އަންނަ ސީޒަންގެ ޕްރިމިއާ ލީގްގެ މެޗު ޝެޑިއުލް ހާމަ ކުރާނެ އެވެ.


ކޯޕަރޭޓް ޑިޕާޓްމަންޓް، އެޑްމިނިސްޓްރޭޝަން، ޕްރޮކިއުމަންޓް އެންޑް ޕަބްލިކް ރިލޭޝަން ސެކްޝަން\nކޯޕަރޭޓް ޑިޕާޓްމަންޓް، އެޑްމިނިސްޓްރޭޝަން، ޕްރޮކިއުމަންޓް އެންޑް ޕަބްލިކް ރިލޭޝަން ސެކްޝަން ، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާފަންނު / މާލެ)\n1. ސަޕޯޓިންގ ކޯ އެލަވަންސް: -/1200 ރުފިޔާ (މަހަކު)\n1. މިނިސްޓްރީގައި ބޭނުމަށް ކުރާ އެކިއެކި ދަތުރުތައް އޮފީހުން އަންގަވާ ގޮތެއްގެ މަތިން ކުރުން.\n2. މި މިނިސްޓްރީން ހަވާލުކޮށްފައިވާ އެއްވެސް ވެހިކަލަކަށް ގެއްލުމެއް ލިބި ނުވަތަ މަރާމާތެއް ކުރަން ދިމާވެއްޖެނަމަ، ހަމަޖެހިފައިވާ ގޮތެއްގެ މަތިން އެއުޅަނދު މަރާމަތުކުރުމުގެ ކަންކަން ކަމާބެހޭ އިސްމުވައްޒަފަކާ ގުޅިގެން ކުރުން.\n3. ހަވާލުކުރެވިފައިވާ އުޅަނދު ފޮޅާ ސާފުކޮށް ބެލެހެއްޓުން.\n4. ހަވާލުކޮށްފައިވާ ވެހިކަލްގެ މެއިންޓަނަންސް ބެލެހެއްޓުން.\n5. އޮފީހުގެ ދަތުރު ކަނޑައެޅިފައި އޮންނަ ގަޑިއަކަށް ފަރުވާތެރިކަމާއެކު ކުރުން، އަދި ބަލިވުމުގެ ސަބަބުން އޮފީހަށް ޙާޒިރު ނުވެވިއްޖެނަމަ، ރިޕޯޓް ކުރަންޖެހޭ ވެރިއަކަށް ދަންނަވައިގެން މަސައްކަތަށް ދަތި ނުވާ ގޮތަކަށް ކަންކަން ރޭވުން.\n6. ވެހިކަލް ދުއްވުމަށް ހަމަޖެހިފައިވާ ޤާނޫނާ ޤަވާއިދުން ވެހިކަލް ދުއްވުމާއި، ޕާރކް ކުރުން.\n1. މަގާމަށް ބޭނުންވާ ތަމްރީނެއް/ލައިސެންސެއް/ހުއްދައެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޯގަސްޓް 06 ވާ އަންގާރަ ދުވަހުގެ 12:00ގެ ކުރިން، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ގެ ކައުންޓަރަށެވެ. ވަޒީފާއަށް އެދޭ ފޯމު މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ކައުންޓަރުން އަދި މިމިނިސްޓްރީގެ ވެބްސައިޓް www.planning.gov.mv ލިބެން ހުންނާނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޯގަސްޓް 18 އާއި 2019 އޯގަސްޓް 29 އާއި ދެމެދު، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާފަންނު / މާލެ) ގައެވެ.\nޕަބްލިޝްކުރި ގަޑި: 2114\nސުންގަޑި: 06 އޮގަސްޓް 2019 1200


ޖަމްޢިއްޔަތުއްސަލަފާއިއެކު6ޝައިޚުންނާއި4ޑޮކްޓަރުންގެ ޓީމެއް ފ.އަތޮޅަށް\n05-04-2016 - ޖަމްޢިއްޔަތުއްސަލަފް މީޑިއާ\nރާއްޖޭގެ އަތޮޅުތަކަށް އަމާޒުކޮށްގެން ޖަމްޢިއްޔަތުއްސަލަފުގެ ފަރާތުން ކޮންމެ އަހަރަކު ކުރިއަށްގެންދާ ދީނީ އިޖްތިމާޢީ ބޮޑު ޙަރާތެއްކަމަށްވާ "ރިޙްލާ" ގެ މިއަހަރުގެ ދަތުރު ބުރާސްފަތި ދުވަހު ފުރާގޮތަށް ހަމަޖެހިއްޖެއެވެ.\nމިއަހަރުގެ ދަތުރު ދިއުމަށް ހަމަޖެހިފައިވަނީ ފ.އަތޮޅަށެވެ. ފ.އަތޮޅުގެ ހުރިހާ ރަށްތަކަށް އަމާޒުކޮށް ދީނީ އިޖްތިމާޢީ ގިނަ ޙަރަކާތްތަކެއް ރޭވިފައިވާ މި ދަތުރުގައި ޖުމްލަ 26 މީހުން ހިމެނޭއިރު އޭގެތެރޭގައި6ޝައިޚުންނާއި4ޑޮކްޓަރުން ހިމެނިވަޑައިގަންނަވަ އެވެ. އެޕްރީލް7އިން9އަށް ކުރިއަށް ގެންދާ މިޙަރާކާތްތަކުގެތެރޭގައި ދީނީ ދަރުސްތަކުގެ އިތުރުން ތަފާތު ގިނަ ވޯކްޝޮޕްތައްވަނީ ރޭވިފައެވެ. މުޅިއަތޮޅަށް ހުޅުވާލެވިގެން ޑޮކްޓަރަށް ދެއްކުމުގެ ޚިދުމަތް ވަގުތު ތަންދޭ މިންވަރަކަށް ކުރިއަށްދާގޮތަށްވެސްވަނީ ހަމަޖެހިފައެވެ.\nމިއަހަރުގެ ދަތުރުގައި ވަޑައިގަންނަވާ ޝައިޚުންނަކީ އައްޝައިޚް އަޙްމަދު ސަމީރު ބިން އިބްރާހީމް، އައްޝައިޚް މުޙައްމަދު ސިނާން، އައްޝައިޚް އަޙްމަދު މާޖިދު، އައްޝައިޚް އަޙްމަދު ޝުޢައިބު، އައްޝައިޚް ޢަބްދުﷲ ބިން މުޙައްމަދު އިބްރާހީމް އަދި އައްޝައިޚް އަޙްމަދު ސަލީމު އެވެ. އަދި ޤުރްއާން ތިލާވަތާއި ތަޖްވީދުގެ ފަންނު އުގަންނައިދެއްވުމަށް އަލްޤާރީ މުޙައްމަދު ތަޥްފީޤު ޢަލީ ބައިވެރިވެވަޑައިގަންނަވާނެއެވެ. މިދަތުރުގައި ވަޑައިގަންނަވާ ޑޮކްޓަރުންނަކީ ޑރ. ޔޫސުފް ޝާން، ޑރ. އިބްރާހީމް ޝިހާމް، ޑރ.ޠާރިޤް މަޖީދު އަދި ޑރ. ޢަބްދުލް ޢަޒީޒް އެވެ.\nމިފަހަރުގެ ރިޙްލާ ދަތުރުގައި ދީނީ ދަރުސްތަކުގެ އިތުރުން ޢަޤީދާ ވޯކްޝޮޕް، ނަމާދު ވޯކްޝޮޕް، ޤުރްއާން ވޯކްޝޮޕް، ކަށުކަމާކެމީގެ ވޯކްޝޮޕް، އެއާކޮންޑިޝަން ވޯކްޝޮޕް، މަވައްދަތް (ޢާއިލީ ބަދަހިކަމާއިގުޅޭ) ވޯކްޝޮޕް ގެ އިތުރުން އައިޓީ ވޯކްޝޮޕް ހިމެނެއެވެ.\nޖަމްޢިއްޔަތުއްސަލަފުގެ މުޅި ޓީމު މަރުކަޒު ކުރުމަށް ހަމަޖެހިފައިވަނީ ފ.ނިލަންދޫގަ އެވެ. އަދި މިދަތުރަށް މުޅި ފ.އަތޮޅު ތައްޔާރުވަމުންދާކަމަށް ޚަބަރު ލިބެއެވެ. ޖަމްޢިއްޔަތުއްސަލަފުގެ ފަރާތުން މިއަހަރު އަދި އިތުރު ރިޙްލާ ދަތުރެއް ދިއުމަށްވަނީ ޤަޞްދު ކޮށްފައެވެ.


First lady Fathun B. Atholhugai | Mihaaru\nފަސްޓް ލޭޑީ ފާތުން ބ. އަތޮޅުގައި\nފަސްޓްލޭޑީ ފާތުމަތު އިބްރާހިމް މިއަދު ދޮންފަނު ރައްޔިތުންނާ ބައްދަލު ކުރައްވަނީ. -\n13 އޯގަސްޓް 2018 - 16:18\nރައީސް އަބްދުﷲ ޔާމީންގެ އަނބިކަނބަލުން ފާތިމަތު އިބްރާހީމް ބ. އަތޮޅުގެ ހުރިހާ ރަށްތަކުގައި ދިރިއުޅޭ ރައްޔިތުންގެ ހާލު ބެއްލެވުމަށް ދަތުރުފުޅެއް މިއަދު ފައްޓަވައިފި އެވެ.\nފަސްޓް ލޭޑީ ފާތުން ބ. އަތޮޅުގެ 13 ރަށަކަށް ކުރައްވާ ދަތުރުފުޅުގައި އެންމެ ފުރަތަމަ ވަޑައިގަތީ ދަރަވަންދު އަށެވެ.\nފަސްޓްލޭޑީ ފާތުމަތު އިބްރާހިމް މިއަދު ހާއްސަ އެހީއަށް ބޭނުންވާ ކުއްޖަކާ ބައްދަލު ކުރައްވަނީ. - ފޮޓޯ: ޕީޕީއެމް\nއެކަމަނާގެ އަރިހުގައި، އިކޮނޮމިކް މިނިސްޓަރު މުހައްމަދު ސައީދާއި ރައްޔިތުންގެ މަޖިލިހުގެ ގުރައިދޫ ދާއިރާގެ މެމްބަރު އިބްރާހިމް ރިޒާ އާއި ވެލިދޫ ދާއިރާގެ މެމްބަރު އަބްދުﷲ ޔާމީން ރަޝީދާއި ފޭދޫ ދާއިރާގެ މެމްބަރު އިބްރާހިމް ދީދީ ބައިވެރިވެވަޑައިގަންނަވަ އެވެ.\nދޮންފަނުގައި ހުންނަވައި، މެމްބަރު ޔާމީން "މިހާރު" އަށް ވިދާޅުވީ "ލޯތްބާއެކު ރައްޔިތުންގެ އަރިހަށް" މި ނަމުގައި ފަސްޓް ލޭޑީ ބ. އަތޮޅުގެ ރަށްތަކަށް ދަތުރުފުޅެއް ކުރައްވަނީ ރައީސް ޔާމީނަށް އޮތް ތާއީދު އިތުރު ކުރުމަށް ކަމަށެވެ. އެ ދަތުރުފުޅުގައި، މިހާތަނަށް ދެ ރަށަކަށް ވަޑައިގެންނެވިއިރު، ރައްޔިތުންގެ ބޮޑު ތާއީދެއް ފަސްޓް ލޭޑީ އަށް ލިބިވަޑައިގެންފައިވާ ކަމަށް ޔާމީން ވިދާޅުވި އެވެ.\n"ފަސްޓް ލޭޑީ އަކީ އާންމު ހިދުމަތްތަކާއި އިޖުތިމާއީ މަސައްކަތް ކުރައްވާ ބޭފުޅެއް،" ޔާމީން ވިދާޅުވި އެވެ.\nފަސްޓްލޭޑީ ފާތުމަތު އިބްރާހިމް މިއަދު ބ. ދޮންފަނަށް ވަޑައިގެން، ކުޑަކުއްޖެއްގެ ކޮލުގައި ހިފައިގެން. - ފޮޓޯ: ޕީޕީއެމް\nޔާމީން ވިދާޅުވި ގޮތުގައި ފަސްޓް ލޭޑީގެ އެންމެ ބޮޑު އަމާޒަކީ ހާއްސަ އެހީ އަށް ބޭނުންވާ މީހުންނާއި އުމުރުން ދުވަސްވީ މީހުންގެ މުހުތާދުތައް އޮޅުން ފިލުއްވައި، ވެދެއްވެން އޮތް އެހީތެރިކަމެއް ފޯރުކޮށްދެއްވުމެވެ. ރައީސް ޔާމީންގެ ފަސް އަހަރު ދުވަހުގެ ތެރޭގައި، އިޖުތިމާއީ ރޮނގުން، އެއްވެސް އަންހެން ބޭފުޅަކު ނުކުރައްވާ މަސައްކަތް ފަސްޓް ލޭޑީ ފާތުން ކުރައްވާފައިވާ ކަމަށް ވެސް ޔާމީން ވިދާޅުވި އެވެ.\n"މީގެ ކުރިން ފަސްޓް ލޭޑީން ފެނިފައިވޭ. އެކަމަކު، ފަސްޓްލޭޑީ ފާތުން، ރައްޔިތުންގެ ހާލު ބައްލަވައި، އެހީތެރިކަން ފޯރުކޮށް ދެއްވައި ރަށްރަށަށް ޒިޔާރަތް ކުރެއްވި ގޮތަށް އެހެން ފަސްޓް ލޭޑީ އަކު ނެތް އުޅެފައެއް. ފަސްޓް ލޭޑީ ފާތުން އަކީ ރައްޔިތުންގެ އަޑު އަހާ ބޭކަނބަލެއް،" ޔާމީން ވިދާޅުވި އެވެ.\nފަސްޓް ލޭޑީ ފާތުން، ބ. އަތޮޅުގެ ހުރިހާ ރަށްތަކަށް ދަތުރުފުޅެއް ފެއްޓެވިއިރު، ރައީސް ޔާމީން މިވަގުތު ހުންނެވީ ތ. އަތޮޅުގަ އެވެ. ރައީސް ޔާމީން ތ. އަތޮޅުގެ ރަށްތަކަށް ވަޑައިގަންނަވަނީ އެ ރަށްރަށުގައި ކުރިއަށް ގެންދިޔަ ތަރައްގީގެ މަޝްރޫއުތަކުގެ ނިމުން ފާހަގަ ކުރުމަށެވެ.\nފަސްޓް ލޭޑީ ފާތުން، ބ. އަތޮޅަށް ކުރައްވާ ދަތުރުފުޅު ނިންމަވާލެއްވުމަށް ފަހު މާލެ ވަޑައިގަތުމަށް ހަމަޖެހިފައި ވަނީ އަންނަ ބުރާސްފަތި ދުވަހު އެވެ.\nބ. އަތޮޅު ޕީޕީއެމް ޕީޕީއެމް ކެމްޕޭން ބ. ދަރަވަންދޫ ރައީސް އަބްދުﷲ ޔާމީން ކުރީގެ ފަސްޓް ލޭޑީ ފާތުމަތު އިބްރާހީމް\n23 ކޮމެންޓް, 85 ރިއެކްޝަންސް\nފަސްޓު ލޭޑީ ކިޔާ އެއްޗެއް އޮވޭތަ. ޢެއީ ވަޒީފާ އެއްތަ . ކިހިނެ ކުރިމަތިލާން ހަދަން ޖެހެނީ. ތިކަމަ މާގާބިލު ލޭޑީތަ މިތާ އެބަތިބި.\nބޮޑު އިންޖިނިއަރު ކަޅޭ\nޙިތުން ނަސްރީނާ. ޢެކަމަކު އެކަމަނާ އެކަން ކުރީ ވަރަށް އަބުރުވެރިކަމާ ސަރަފު ވެރި ކަމާއެކު.މިފަސް އަހަރުގެ ދައުރު ނިމުމަށްފަހު ތި ލޭޑީ ގެ އިންތިޒާރުގައި މި ތިބެނީ\nމެޑަމް މި ވެރިކަން ނިމުމުން އިންސާނިޔަތައް ހިދުމަތް ކުރައްވާތަން ދެކިލަން ވަރަށް ބޭނުް\nސާބަހޭ އަޅުގަނޑުމެންގެ ފަސްޓް ލޭޑީ... ތިޔައީ މިދިވެހި ރާއްޖެ ނުދެކޭ ފަދަ ހީވާގި ހިއްހެޔޮ ކަމަނާއެއް!!! ރައްޔިތުންގެ ކަންބޮޑުވުންތަށް ހަމައެކަނި ހައްލު ކުރެވޭނީ ކަމަނާއަށް!!!\nޙަމަމުޅީން ދެއްކެން އެހެންދެންކޮންކަމެއް\nކޮމެންޓްތަކުގެ ޑިސްލައިކުން އަދި ކޮމެންޓްތަކުން ދޭހަވަނީ ޔާމީނަށް އަދި ފަސްޓް ލޭޑީއަށް ތާއީދުކުރާމީހުންގެ އަދަދު ވަަރަށް ބޮޑުތަނުން މަދުކަން.މިވެސް ހަމަ ޕްރޮޖެކްޝަނެއް.ޔާމީން ހޮވޭނެ ބާ؟؟ ވ.ވެދުން\nކަމަނާގެ ހިއްވަރަށް ސާބަހާ ޝުކުރު އަދާކުރަން.\nތިޔަ ލޭޑީއަށް މުސްކުޅިންނާއި ނުކުޅެދުންތެރިކަން ހުންނަ މީހުން ފެންނަނީ އިންތިހާބުތައް ކައިރިވީމަ. އެވެސް މިހާރު އުފެދިފައިމިވާ ނިޒާމުގެ ސަބަބުން. އެހެން ނޫންނަމަ ލޮލަށް ވެސް ނުފެންނާނެ. ގަނޑުވަރު ކޮޅުގައި ތިބޭނީފިލާ.\nރިޔާސީނިޒާމުގައި ފަސްޓްލޭޑީގެ ދައުރެއް އޮންނަކަމަށް ގާނޫނުގައި ލިޔެފަކާނެތް. މަ ވަރަށް ހޯދައިފިން. އެއިން ދައްކުވައިދެނީ ތިޔަޕާޓީގައި ސިޔާސީ މަސައްކައް ކުރެވޭވަރުގެ ގާބިލުމީހުން ނެތްކަން. ހުސްބޯތިބީ..\nދެވަނައެއްނެތް މެޑަމްފާތުން ތި ކުރައްވާ ބުރަ މިންނަތްމަސައްްކަތަށް އައްސެރިބަހާ ސާބަސް


Gaumee dhuvahu, gaumee inaamu dhey gothah Raees hamajahsavaifi\nގައުމީ ދުވަހު، ގައުމީ އިނާމު ދޭ ގޮތަށް ރައީސް ހަމަޖައްސަވައިފި\nރައީސް އިބްރާހިމް މުހައްމަދު ސޯލިހް ކެބިނެޓުގައި. ގައުމީ އިނާމު ގައުމީ ދުވަހު ދޭ ގޮތަށް އެމަނިކުފާނު ވަނީ ހަމަޖައްސަވާފަ\nސަރުކާރުން ކޮންމެ އަހަރަކު ދެމުންދާ ގައުމީ އިނާމު، މި އަހަރުން ފެށިގެން ގައުމީ ދުވަހު ދޭ ގޮތަށް ރައީސް އިބްރާހިމް މުހައްމަދު ސޯލިހް ހަމަޖައްސަވައިފި އެވެ.\nރައީސް އޮފީހުން މިއަދު ބުނި ގޮތުގައި ގައުމީ ދުވަހު އިނާމު ދޭ ގޮތަށް ރައީސް ހަމަޖެއްސެވީ ގައުމަށް ތަފާތު އެކި ރޮނގު ރޮނގުން ހިދުމަތް ކުރައްވާ ބޭފުޅުންގެ އަގު ވަޒަންކުރެއްވުމުގެ ގޮތުން ދެއްވާ އިނާމުތައް ދިނުން އެންމެ އެކަށީގެންވާ މުނާސަބަތަކީ ގައުމީ ދުވަހުގެ މުނާސަބަތު ކަމަށްވާތީ އެވެ.\nގައުމަށް އެކި ރޮނގުތަކުން ހިދުމަތް ކުރައްވާ ބޭފުޅުންގެ އަގު ވަޒަންކުރުމުގެ ގޮތުން ސަރުކާރުގެ ފަރާތުން ގައުމީ އިނާމު ދޭން ފެށީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި 1979 ވަނަ އަހަރުގަ އެވެ.\nއެންމެ ފުރަތަމަ މި އިނާމު ދެމުން ގެންދިޔައީ މިނިވަން ދުވަހުގެ މުނާސަބަތުގައި ބާއްވާ ރަސްމީ ޖަލްސާގަ އެވެ. ފަހުން ޖުމްހޫރީ ދުވަހު މި އިނާމު ދިނުމަށް ސަރުކާރުން ހަމަޖެއްސި ފަހުން މިހާތަނަށް އިނާމު ދެމުން ގެންދިޔައީ އެ ދުވަހު ބާއްވާ ރަސްމީ ޖަލްސާގަ އެވެ.\nގައުމީ އިނާމާ ބެހޭ ކޮމިޓީން މި އަހަރުގެ އިނާމަށް ނަން ހުށަހެޅުމުގެ ފުރުސަތު ހުޅުވާލަން ނިންމާފައި ވަނީ އަންނަ ޖޫން މަހުގެ 10 ވަނަ ދުވަހުގަ އެވެ.\nމި އަހަރު ގައުމީ އިނާމު ދޭނެ މައިގަނޑު ދާއިރާތަކާއި ރޮނގުތަކާ ގުޅޭ ގޮތުން ކަމާ ބެހޭ އިދާރާތަކުގެ ހިޔާލު، ގައުމީ އިނާމާ ބެހޭ ކޮމިޓީން ހޯދާފައިވާ ކަމަށް ރައީސް އޮފީހުން ބުންޏެވެ. ގައުމީ އިނާމުގެ އުސޫލުތަކަށް ގެންނަން ޖެހޭ އިތުރު ބަދަލުތައް ގެނައުމުގެ މަސައްކަތް ވެސް ކޮމިޓީން ދަނީ ކުރަމުންނެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް ގައުމީ އިނާމް + ގައުމީ ދުވަސް\nދައުލަތަށް ހިދުމަތްކުރުމުގެ އިނާމަށް ހުޅުވާލަނީ\nގައުމީ އިނާމަށް ހުޅުވާލައިފި\nގައުމީ ދުވަހު ޖަލްސާ އާއި އިނާމު ފަސްކޮށްފި\nހާއްސަ އިނާމަށް 50 އަށް ވުރެ ގިނަ ހުށަހެޅުން


Hatharu landun New balikoh TC semi ah | Mihaaru\nޓީސީގެ ސެންޓޭ (ކ) އަތުން ބޯޅަ ހޯދަން ނިއުގެ ނުހާދު މަސައްކަތްކުރަނީ. --ފޮޓޯ: ނިޝާން އަލީ/ މިހާރު\n21 ނޮވެމްބަރ 2016 - 17:54 1 comment\nހަ ޕޮއިންޓާ އެކު މި ގްރޫޕުން އެއް ވަނަ ޓީމުގެ ގޮތުގައި ކްލަބް އީގަލްސް ސެމީން ޖާގަ ހޯދާފައިވާއިރު ޓީސީ ސެމީ އަށް ދިޔައީ ތިން ޕޮޮއިންޓާ އެކު ދެ ވަނަ ޓީމުގެ ގޮތުގަ އެވެ. ސެމީ ފައިނަލުގައި އީގަލްސް ބައްދަލުކުރާނީ ގްރޫޕް ބީ ގެ ދެ ވަނަ ޓީމާ އެވެ. އަދި ޓީސީ ވާދަކުރާނީ ގްރޫޕް ބީ ގެ އެއް ވަނަ ޓީމާ ދެކޮޅަށެވެ.\nދެ މެޗުން ބަލިވެ ޕޮއިންޓެއް ނުލިބި ނިއު މުބާރާތުން ކަޓާފައިވާއިރު އެ ޓީމަށް މި ވަނީ ސީޒަން ނިމިފަ އެވެ. އެ ޓީމު މި އަހަރު ދެން ވާދަކުރި އުރީދޫ ދިވެހި ޕްރިމިއާ ލީގުގެ ފަސް ވަނަ އަށް ދިޔައިރު އެފްއޭ ކަޕުގެ ތިން ވަނަ ހޯދި އެވެ. މިއީ ފަސް އަހަރުތެރޭ ނިއު އިން އެންމެ ދަށްކޮށް ނިންމާލި ސީޒަނެވެ.\nމިއަދުގެ މެޗުގެ ފުރަތަމަ ހާފުގައި ޓީސީން ވަނީ ތިން ލަނޑުގެ ލީޑެއް ނަގައިފަ އެވެ. އެ ޓީމަށް މެޗުގެ ހަތަރު ވަނަ މިނެޓުގައި ލީޑު ނަގައިދިނީ ނާއިޒް ހަސަން (ދާދު) އެވެ. އޭނާ މި ގޯލް ޖެހީ އަހުމަދު ނިޒާމް ތަނަވަސްކޮށްދިން ފުރުސަތަކުންނެވެ.\nއެ ޓީމުގެ ދެ ވަނަ ލަނޑު 22 ވަނަ މިނެޓުގައި ކާމިޔާބުކޮށްދިނީ ނިޒާމެވެ. ނިއުގެ ދެ ކުޅުންތެރިން ކައިރިން ނައްޓާލުމަށް ފަހު އިބްރާހިމް ވަހީދު ހަސަން ދިން ބޯޅަ ނިޒާމް ގޯލަށް ޖެހީ އޭރިއާ ތެރޭ ހުރެ އެވެ. ޓީސީގެ ތިން ވަނަ ލަނޑު ޖެހީ އިބްރާހިމް ވަހީދެވެ. އޭނާ މި ގޯލް ޖެހީ މުހައްމަދު އައްޒާމް އުފެއްދި ހަމަލާއެއްގަ އެވެ.\nޓީސީގެ ނިޒާމަ (ކ) އާއި ސެންޓޭ ލަނޑު ޖެހުމަށް ފަހު އުފާފާޅުކުރަނީ. --ފޮޓޯ: ނިޝާން އަލީ/ މިހާރު\nމި ހާފުގެ ފަހުކޮޅު ނިއުގެ ކެޕްޓަން މުހައްމަދު ރަޝީދު (ހޮކޭ) ގެ ބުރަކަށްޓަށް ލިބުނު އަނިޔާއަކާ ގުޅިގެން ވަނީ ވަގުތުން ހޮސްޕިޓަލަށް ގެންގޮސްފަ އެވެ.\nދެ ވަނަ ހާފު ފަށައިގެން ނިއު އިން ކުޅުން ރަނގަޅުކޮށް ގޯލް ޖަހާނެ ރަނގަޅު ފުރުސަތުތައް ހޯދި އެވެ. އެގޮތުން 59 ވަނަ މިނެޓުގައި ޓީސީގެ ޑިފެންޑަރެއް ކައިރިން ނައްޓާލުމަށް ފަހު އޭރިއާ ބޭރުން ހަމްޒާ މުހައްމަދު (ހަމްޕު) ފޮނުވާލި ބާރު ބޯޅަ ޖެހުނީ ގޯލް ދަނޑީގަ އެވެ. އޭގެ އިރުކޮޅެއް ފަހުން އިއްޒަތު އަބްދުލްބާރީ ނެގި ހުރަހެއް ވެސް އަމާޒުވީ ދަނޑި އަށެވެ.\nޓީސީގެ ހަތަރު ވަނަ ލަނޑު ޕެނަލްޓީއަކުން ކާމިޔާބުކުރީ އަލީ ފާސިރު (ސެންޓޭ) އެވެ. މިއީ ޓީސީގެ ބަދަލު ކުޅުންތެރިޔާ އަލީ ހާފިޒް ދިން ބޯޅައެއް ސެންޓޭ ގޯލަށް ޖަހަން މަސައްކަތްކުރަނިކޮށް ނިއުގެ ސެގުން މައިކަލް އޭނާ ވައްޓާލުމުން ރެފްރީ ދިން ޕެނަލްޓީއެކެވެ.\nމެޗުގެ 89 ވަނަ މިނެޓުގައި ޓީސީ އަށް އިތުރު ޕެނަލްޓީއެއް ލިބުނު އިރު މި ފަހަރު ސެންޓޭ ޕެނަލްޓީ ފޮނުވާލުމުން ދިޔައީ ގޯލް ހުރަސްދަނޑި މަތިންނެވެ. މިއީ ސެންޓޭ އަށް އޭރިއާ ތެރެއިން ނިއުގެ އަހުމަދު ނުހާދު ކުރި ފައުލަކަށް ރެފްރީ ދިން ޕެނަލްޓީއެކެވެ. މި ފައުލާ އެކު ދެ ވަނަ ރީނދޫ ކާޑަކާ އެކު ރަތްކާޑެއް ދައްކައި ނުހާދު ވަނީ ދަނޑުން ފޮނުވާލާފައިފަ އެވެ.\nއިތުރު ލިޔުންތައް ނިއުރޭޑިއަންޓް ސ.ކ ޓީސީ ސްޕޯޓްސް ޕްރެޒިޑެންޓްސް ކަޕް\nއޮއްޕޮގެ ދެ ލަނޑުން ނިއު އިން ގައުމީ ތަށި ހޯދައިފި


Haadha bodu faseyha eh! Haadha bodu ufaleh! | Mihaaru\nސެޕްޓެމްބަރު 7، 2018: ހުޅުމާލެ ބްރިޖް އާންމުންނަށް ހުޅުވާލުމުގެ ކުރިން ކިއޫގައި: ބޮޑު ދުވަހެއް -- ފޮޓޯ: މިހާރު\n07 ސެޕްޓެމްބަރ 2019 - 16:14 127 comments\nއޭގެ ގާތްގަނޑަކަށް ދެ ހަފުތާ ފަހުން އޮތް ރިޔާސީ އިންތިހާބުން އޭރުގެ ރައީސް އަބްދުﷲ ޔާމީން ބަލިވިޔަސް، އެމަނިކުފާނުގެ ސަރުކާރުގެ މައިގަނޑު އެއް މަސައްކަތުގެ ގޮތުގައި ބެލި، ސިނަމާލެ ބްރިޖާ އެކު، ރާއްޖޭގެ އެންމެ ކާރޫބާރޫ ބޮޑު އަދި އާބާދީ ވެސް ބޮޑު މާލެ ސަރަހައްދަށް ގެނެސްދިނީ ވަރަށް ބޮޑު ތަރައްގީއެކެވެ.\nރާއްޖޭގެ އެއްވެސް ސަރުކާރަކުން ކުރިން ގެންގުޅެފައި ނުވާ، ޗައިނާއާ ކައިރި ޚާރިޖީ ސިޔާސަތުގެ ފައިދާ ރަމްޒުކޮށްދޭ ސިނަމާލެ ބްރިޖް ސެޕްޓެމްބަރު 7، 2018 ގައި އާންމުންނަށް ހުޅުވާލުމާ އެކު، މާލެ އާއި ހުޅުލެ އަދި ހުޅުމާލެ، ފުރަތަމަ ފަހަރަށް އެއްގަމު މަގުން ގުޅުނީ އެވެ. މިއީ ހިޔާނާތާއި އަނިޔާވެރިކަން ވެސް ބޮޑު ޔާމީންގެ ވެރިކަމުގެ ހަނދާންތައް ދުވަހަކު ވެސް ރާއްޖޭގެ ތާރީޚުން ފޮހެވިގެން ނުދާނެ ފަދަ ކުރިއެރުމެއްކަން، އޭރުގެ އިދިކޮޅު ފަރާތްތަކުން ވެސް ގަބޫލުކުރި އެވެ.\nބޮޑު ދުވަހެއް، އުފާވެރި ވެސް ދުވަހެއް\nއެއީ ތިން އަހަރުގެ މަސައްކަތެކެވެ. ޔާމީންގެ ރިޔާސީ ކެމްޕެއިންގެ އެންމެ ބޮޑު އެޑްވާންޓޭޖަކަށް ސިނަމާލެ ބްރިޖު ވާނެތީ، އިންތިހާބުގެ ކުރިން އެ މަޝްރޫއު ނިންމަން ޗައިނާގެ އެންމެ ބޮޑު އެއް ކުންފުނި ސީސީސީސީން 24 ގަޑިއިރު މަސައްކަތްކުރި އެވެ. އޮއި ގަދަ، ރާޅާއި ބާނި ވެސް ބޮޑު ކަނޑުއޮޅިއެއް ހުރަސްކޮށް ހެދި ބްރިޖަށް ބޭނުންވާ ބޮޑެތި ތަނބުތައް ހަދައި، ޗައިނާ އިން ތައްޔަރުކޮށްގެން ގެނައި ބްރިޖްގެ މައިގަނޑު، އޭގެ މަތީގައި އަތުރާލައި، މަޝްރޫއު ނިންމާލީ، ދިވެހިން ހައިރާންކޮށްފަ އެވެ. އެވަރުގެ މަސައްކަތެއް އޭގެ ކުރިން ހަމަ ލޮލުން ދިވެހިންނަކަށް ނުފެނެ އެވެ.\nސިނަމާލެ ބްރިޖުގެ އެންމެ މައި ދެ ތަނބުގެ ދެމެދު، ޗައިނާ އިން ހަދައިގެން ގެނައި ސުޕާސުޓްރަކްޗާ އިން ގުޅުވާލައި ނޫސްވެރިންނަށް ދައްކާލުން: މަޝްރޫއު ނިންމީ އެންމެ ތިން އަހަރުން -- މިހާރު ފޮޓޯތައް: ހުސެން ވަހީދު\nސެޕްޓެމްބަރު 7، 2018 ބޮޑު ދުވަހަކަށް ވީ، ފުރަތަމަ ފަހަރަށް ރާއްޖޭގެ އެއް ރަށުން އަނެއް ރަށަށް ބްރިޖެއްގެ މަތިން ދިއުމުގެ ފުރުސަތު ދިވެހިންނަށް ލިބުމުންނެވެ. ވެލާނާ އިންޓަނޭޝަނަލް އެއާޕޯޓަށާއި، ހިއްކައިގެން ތަރައްގީކުރި ހުުޅުމާލެއަށް ކަނޑު މަގުން ކުރި ދަތުރުތަކަށް ނިމުން އައީ އެވެ. އެހެންކަމުން ބްރިޖްގައި ސައިކަލް، ކާރު ނުވަތަ އެހެން އުޅަނދެއް ނަމަވެސް ދުއްވާލުމަކީ ގިނަ ދިވެހިންނަށް ލިބުނު ވަރަށް ބޮޑު އުފަލެކެވެ. ފޫހިވުމެއް ނެތި، މާލޭ ކޮޅުން ކިއޫގައި އެތައް ހާސް ބަޔަކު ވަގުތު ހޭދަކޮށްލީ އެ އިހުސާސް ތަޖުރިބާކޮށްލާށެވެ.\nއެ ދުވަހު ބައެއް މީހުން ބުނީ "މިއީ އޭގެ ކުރިން ދުވަހަކު ވެސް ގަބޫލުކުރި ކަމެއް ނޫން" ކަމަށެވެ. އަނެއް ބައެއްގެ ނަޒަރުގައި "ގައުމަކަށް އަންނަން ޖެހޭ ހަގީގީ ތަރައްގީއަކީ މިއެ"ވެ. އެފާވެރިކަމުގައި އެތައް ބަޔަކު، މާލެ އާއި ހުޅުމާލެއާ ދެމެދު އެތައް ބުރެއް އެޅި އެވެ. ފުރަތަމަ ފަހަރަށް ހުޅުމާލޭގެ މަގުތައް ތޮއްޖެހުނެވެ.\nހުޅުމާލެ އާއި މާލެއާ ދެމެދު ދަތުރުކުރާ ބަހަކަށް ބަޔަކު އަރަނީ: ބްރިޖާ އެކު ދަތުރު ދަތުރަށް އެތައް ލުއި ކަމެއް ލިބުނު-- ފޮޓޯ: މިހާރު\nސިނަމާލެ ބްރިޖާ ބެހޭ ދިރާސާ އިން ފެންނަ މަންޒަރު\nސިނަމާލެ ބްރިޖާ ގުޅިފައިވާ ބައެއް ހަގީގަތްތައް އިލްމީ ގޮތުން ވެސް ފެންނަން އެބަ އޮތެވެ. މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ގެ ސްޓޫޑެންޓް ޔޫނިއަން އާއި މޯލްޑިވްސް ޗައިނާ ޓްރޭޑް އެންޑް ކަލްޗްރަލް އޯގަނައިޒޭޝަން އިން ހެދި ދިރާސާއިން އެ ބޮޑު މަންޒަރު ފެނެ އެވެ. ގާތްގަނޑަކަށް 300 މީހުން ބޭނުންކޮށްގެން ހެދި ދިރާސާ އިން ދައްކާ ގޮތުގައި ބްރިޖާ އެކު ލިބުނީ ހަމައެކަނި ފަސޭހަތަކެއް ނޫނެވެ. ވިޔަފާރިތައް ވެސް ފުޅާވި އެވެ.\nއެ ދިރާސާ ބުނާ ގޮތުން ބްރިޖް ބޭނުންކުރާ މީހުންގެ 54 ޕަސެންޓަކީ ހުޅުމާލޭގައި ދިރިއުޅޭ މީހުންނެވެ. އޭގެ ތެރެއިން ގިނަ މީހުން މާލެ އަންނަނީ ކިޔެވުމަށާއި ވަޒީފާއަށެވެ. ބްރިޖު ބޭނުންކުރާ އަނެއް 46 ޕަސެންޓް މީހުންނަކީ މާލޭގައި ދިރިއުޅޭ މީހުންނެވެ.\nސެޕްޓެމްބަރު 1، 2018 ގައި އޮތް ބްރިޖު ހުޅުވުމުގެ ރަސްމިއްޔާތުގައި ހަވާ އަރުވަނީ: މިއީ ކުރީގެ ރައީސް ޔާމީންގެ ވެރިކަމުގެ އެންމެ މުހިންމު އެއް މަޝްރޫއު -- ފޮޓޯ: މިހާރު\nއޭގެ ތެރެއިން 48 ޕަސެންޓް މީހުން ދުވާލަކު ދެ ފަހަރު ބްރިޖުން ދަތުރު ކުރެ އެވެ. އަދި 38 ޕަސެންޓް މީހުން ދުވާލަކު ހަތަރު ފަހަރު ބްރިޖް ބޭނުންކުރެ އެވެ. ދުވާލަކު ހަތަރު ފަހަރަށް ވުރެ ގިނައިން ބްރިޖު ހުރަސްކުރާ ޕަސެންޓޭޖް އުޅެނީ 13 ގަ އެވެ.\nދިރާސާއެއް ނުހެދިޔަސް އެނގޭ ހަގީގަތަކީ ގިނަ މީހުން ބްރިޖަށް އަރަނީ ސައިކަލްގައި ކަމެވެ. ނަމަވެސް ދިރާސާ އިން އޭގެ އަސްލު ޕަސެންޓޭޖް އެނގެ އެވެ. އެގޮތުން ސައިކަލްގައި ސިނަމާލެ ބްރިޖް ހުރަސް ކުރާ މީހުންގެ ނިސްބަތަކީ 75 ޕަސެންޓެވެ. އަދި 13 ޕަސެންޓް މީހުން ބަހުގައި ދަތުރު ކުރާއިރު ޓެކްސީގެ ބޭނުން ހިފަނީ އެންމެ އަށް ޕަސެންޓެވެ.\nސިނަމާލެ ބްރިޖަކީ އިގްތިސާދީ ގޮތުން ވެސް ލިބުނު ރަނުގެ ފުރުސަތެކެވެ. ފިހާރަތަކާއި ކެއިންބުއިމުގެ ހިދުމަތް ދޭ ތަންތަނުގެ އިތުރުން ޓެކްސީ ޑްރައިވަރުންގެ އާމްދަނީ ބޮޑުތަނުން މައްޗަށް ދިޔަ އެވެ.\nއެ ދިރާސާއިން ދައްކާ ގޮތުގައި ބްރިޖާ އެކު މުދާ އުފުލުމުގެ އަގު ހެޔޮވެ، ބޮޑެތި ފަސޭހަތަކެއް ލިބުނެ އެވެ. ދިރާސާގައި ސުވާލުކުރި ހުޅުމާލޭގެ 32 ޕަސެންޓް ވިޔަފާރީގެ ސޭލްސް ވަނީ 200 ޕަސެންޓް މައްޗަށް ގޮސްފަ އެވެ. އަދި 20 ޕަސެންޓް ވިޔަފާރީގެ ސޭލްސް އުޅެނީ، ބްރިޖް ހުޅުވުމުގެ ކުރިއާ އަޅާބާލާއިރު، 50 ޕަސެންޓް މަތީގަ އެވެ.\nބްރިޖް އެޅިޔަސް އިންތިހާބުގައި ނާކާމިޔާބު\nއެކަމަކު ތަރައްގީގެ މި ބޮޑު މަޝްރޫއު އާއި އާންމުންނަށް ލިބުނު ފަސޭހަތައް ކިތައްމެ ގިނަޔަސް، ސިނަމާލެ ބްރިޖަކީ، ރިޔާސީ އިންތިހާބު ކާމިޔާބުކުރައްވަން ޔާމީނަށް ލިބިވަޑައިގެންނެވި އެޑްވާންޓޭޖަކަށް ނުވި އެވެ. ކެމްޕެއިންގެ އެންމެ ފަހު ރެލީ އޮތީ މާލެ އިން ބްރިޖް ފެށޭ ސަރަހައްދުގަ އެވެ. ޔާމީން ވަރަށް ބޮޑެތި އުއްމީދުތަކެއްގެ ވާހަކަ، ބްރިޖަށް އިޝާރަތްކުރައްވަމުން، ދެއްކެވި އެވެ.\nއެކަމަކު އެމަނިކުފާނާ ގުޅިފައިވާ ހިޔާނާތުގެ ބޮޑެތި މައްސަލަތަކާއި އިދިކޮޅު ލީޑަރުން ހައްޔަރުކޮށް، ޖަލަށް ލުން ފަދަ ބޮޑެތި އެތައް ކަމެއް ހިނގުމުން، ގިނަ ބައެއްގެ ވިސްނުން އޮތީ ބަދަލުވެފަ އެވެ. އިންތިހާބު ނާކާމިޔާބުވީ، އޭގެ ކުރިން އެއްވެސް ރައީސަކު ތަޖުރިބާކުރައްވާފައި ނުވާ ފަދަ ބޮޑު ތަފާތަކުންނެވެ.\nއެއީ ސިޔާސީ ހަގީގަތެކެވެ. އެކަމަކު ޔާމީންގެ ވެރިކަމުގައި ހިންގެވި ސިނަމާލެ ބްރިޖްގެ މަޝްރޫއުގެ ފައިދާ އާއި ފަސޭހަ ދިވެހިންގެ ދިރިއުޅުމުން ނެތިގެން ނުދާނެ އެވެ. އެއީ ރައީސް ޔާމީންގެ ވެރިކަމުގެ ބޮޑު ހަނދާނެކެވެ.\nއިތުރު ލިޔުންތައް އިގްތިސާދު ތަރައްގީގެ މަޝްރޫއުތައް ރާއްޖެ-ޗައިނާ މާލެ-ހުޅުމާލެ ބްރިޖު


ރައީސް ސޯލިހު މިއަދު ގައުމާ މުހާތަބު ކުރައްވަނީ – DhiDaily\nމާރޗް 12, 2020\nރައީސް ސޯލިހު ގައުމާ މުހާތަބު ކުރައްވަން ހަމަޖެހިފައި މިވަނީ ކޮވިޑް 19 ރާއްޖެއިން ފެނިފައިވާއިރު ރައީސް ސޯލިހު ގައުމާ މުހާތަބު ނުކުރައްވާތީ އިދިކޮޅު ފަރާތްތަކުގެ ފާޑުކިޔުންތައް އަމާޒުވެފައި ވަނިކޮށެވެ.\nރައީސް އޮފީހުން ބުނީ މިއަދު 2:00ގައި ރައީސް ގައުމާ މުހާތަބު ކުރައްވާނެ ކަމަށެވެ. އެހެންކަމުން ބެލެވެނީ ރައީސްގެ ވާހަކަފުޅުގައި ގައުމުގެ މިހާރުގެ ހާލަތާއި ކޮވިޑް19 އިން ރައްކާތެރިވުމަށާއި ސަލާމަތްވުމަށް ސަރުކާރުން ކުރާ މަސައްކަތްތަކުގެ މައުލޫމާތުތައް ހިއްސާ ކުރައްވާނެ ކަމަށެވެ.\nރާއްޖެއިން މުޅި ޖުމްހަ ކޮވިޑް19 އަށް 8 މީހަކު ޕޮޒިޓިވް ވެފައިވާއިރު މި އެންމެންނަކީވެސް ރިސޯޓުތަކުގައި ތިބި މީހުންނެވެ. އަދި އެ ރިސޯޓުތައް ބަންދުކުރުމަށްފަހު ރޭ ވަނީ ހުޅުވާލާފައެވެ. ނަމަވެސް އެ ރިސޯޓުތަކުގެ ބައެއް ވަނީ ބަންދުކޮށްފައެވެ. ސަރުކާރުން ބުނެފައިވަނީ ކޮވިޑް 19 ޖެހިފައިވާ އެންމެންގެ ހާލަތުވެސް ރަނގަޅު ކަމަށެވެ.


ޝައިޚް ޢަލީ ޒައިދު ޕީޖީ ޝަމީމަށް!: އިސްލާމް ދީނާ ދެކޮޅަށް މަސައްކަތްކުރާ މީހަކަށް އެޅޭނެ ޤާނޫނީ ފިޔަވަޅަކީ ކޮބައިތޯ؟\nއިސްލާމް ދީނާއި ދެކޮޅަށް މަސައްކަތްކުރާ ދިވެހިންނާއިމެދު އެލޭނެ އެންމެ ބޮޑު ޤާނޫނީ ފިޔަވަޅު އެނގެން ރައްޔިތުން ބޭނުންވާ ކަމަށް ޝައިޚް ޢަލީ ޒައިދު ވިދާޅުވެއްޖެއެވެ.\n"ރާއްޖޭގެ ފަރުދަކު އިސްލާމް ދީން ދޫކޮށްލައި، އިސްލާމް ދީނާ ދެކޮޅަށް ދީނީ އެއްބައިވަންތަކަން ނަގާލުމަށް މަސައްކަތްކޮށް، ﷲ އަށް ބަދުބަސް ރައްދުވާ ގޮތަށް ޕްރޮފައިލްވެސް ބަހައްޓައިގެން ޓްވީޓް ކުރާނަމަ އެޅޭނެ އެންމެ ބޮޑު ފިޔަވަޅަކީ ކޮބައިތޯ؟" މިއީ މިއަދު މެންދުރު ޝައިޚް ޢަލީ ޒައިދު ޕީޖީ ޙުސައިން ޝަމީމް އާއި ޓްވިޓަރ މެދުވެރިކޮށް ކުރައްވާފައިވާ ސުވާލެކެވެ.\n"މެންދުރުންސުރެ އަޅުގަނޑު މިހުރީ ޕީޖީ ޙުސައިން ޝަމީމްގެ ޖަވާބުގެ އިންތިޒާރުގައެވެ. ދީނަށް ގޮންޖަހައި މަލާމާތްކޮށް ދީނީ އެއްބައިވަންތަކަން ނަގާލަން މަސައްކަތްކުރާ މީހަކަށް އެޅޭނެ އެންމެ ބޮޑު ޤާނޫނީ ފިޔަވަޅަކީ ކޮބައިކަން އެނގެން ރައްޔިތުން ބޭނުންވެއެވެ. މަނިކުފާނު ސުވާލަށް ޖަވާބު ނުދެއްވަނީ ކީއްވެގެންތޯ؟" މިއީ ސުވާލުގެ ޖަވާބު ލިބުން ލަސްވާތީ ކުރައްވާފައިވާ ސުވާލެވެ.\nޝައިޚް ޢަލީ ޒައިދު މިފަދަ މައްސަލައެއް ފާހަގަކުރައްވާފައި މިވަނީ މިފަދަ މައްސަލައެއްގައި ބަންދުކުރެވުނު ތިނަދޫ މީހަކު ދޫކޮށްލުމުން އަލުން އޭނާ އިސްލާމް ދީނާއި ދެކޮޅަށް ފައުޅުގައި ނުކުތުމުންނެވެ. މީގެ އިތުރުން ރަސޫލް (ޞޢވ) ގެ ޝަޚްޞިއްޔަތާއިމެދު ޙަދީޘްފުޅުތަކާއިމެދު ސުވާލު އުފެދޭ ފަދަ ކަންކަން ތައުލީމީ ދާއިރާގެ އިސް ބޭފުޅަކު ކުރެއްވި މައްސަލައެއްވެސް ވަނީ ފެންމަތިވެފައެވެ.


BREAKING: Mahmood Ge Maruge Massalaagai Meehaku Hayyaru Kohffi - Vaguthu\nރައީސް ޔާމީން މިނިވަންވުމުން އުފާފާޅުކުރުން ކުރިއަށް - 21 ގަޑިއިރު ކުރިން\nމަހުމޫދުގެ މަރުގެ މައްސަލައިގައި މީހަކު ހައްޔަރުކޮށްފި\n1 މަސް ކުރިން ( އޮކްޓޯބަރ 16, 2021 )\nދަނގެތި ޕޮލިސް ސްޓޭޝަން - ވަގުތު އިމޭޖްސް: އަޝްހާދު އަބްދުﷲ\nއދ.ދަނގެތީގައި މަރާލާފައި އޮއްވާ ފެނުނު މަހުމޫދު އަބޫބަކުރުގެ މަރުގެ މައްސަލައިގައި ބިދޭސީއަކު ހައްޔަރުކޮށްފިއެވެ.\nއެ މައްސަލައިގައި މީހަކު ހައްޔަރުކޮށްފައިވާކަން ފުލުހުން ވަނީ ކަށަވަރުކޮށްދެއްވާފައެވެ.\nފުލުހުން ވިދާޅުވީ މަހްމޫދުގެ މަރުގެ މައްސަލައިގައި މިއަދު ބިދޭސީއަކު ހައްޔަރުކޮށްފައިވާ ކަމަށެވެ. މިއީ މި މައްސަލައާ ގުޅިގެން ފުލުުހުން މީހަކު ހައްޔަރު ކުރި ފުރަތަމަ ފަހަރެވެ.\nމަހްމޫދްގެ މަރުގެ މައްސަލައިގައި ފުލުހުން ދަނީ އެރަށު ގެއެއް ބަލާ ފާސް ކުރަމުންނެވެ. އެއީ އެރަށު ނެދުން ގެއެވެ. އެ ގެއަކީ ބަންގްލަދޭޝް މީހަކާއި އުމުރުން ދުވަސްވީ ދިވެއްސަކު ދިރިއުޅޭ ގެއެކެވެ.\nBREAKING NEWS: Mahmoodhu Ge Maraai Gulhigen Dhangethi Geakah Fuluhun Vadhejje https://t.co/wly3upajQz\n— Vaguthu Online (@VaguthuOnline) October 16, 2021\nދަނގެތީ މީހަކު "ވަގުތު" އަށް މައުލޫމާތު ދެމުން ބުނީ މަހުމޫދު ގެއްލުނު ރޭ ގާތްގަނޑަކަށް 21:15 ކަންހާއިރު ބިދޭސީ މީހާ އުޅޭ ގެ ކައިރިން ލާފައި ދިޔަ އެ ރަށުގެ ޒުވާނަކަށް ޝައްކު ކުރެވޭ އަޑެއް އިވިގެން ބޯ ދިއްކޮށް އެ ގޯތި ތެރެ ބެލި އެވެ.\nމަންޒަރު ދުށް މީހާ ގޯތިތެރެއަށް ބޯ ދިއްކޮށް ގޯތިތެރެ ބަލާލިއިރު ބިދޭސީ މީހާ، އެއްޗެއް ބިންމަތީގައި ދަމަމުން ދިޔަ ކަހަލަ މަންޒަރެއް ފެނުނު ކަމަށް ފުލުހުންނަށް ރިޕޯޓް ކޮށްފައިވެއެވެ.\nBREAKING NEWS: Fuluhun Faaskuraa Ge In Shakku Kurevey Kanthahthakeh Fenunu https://t.co/RfzTRK3OvS\nނަމަވެސް އޭނާ އާއި "ވަގުތު" އިން ސުވާލު ކުރުމުން އޭނާ ބުނީ އޭނާ އަށް "އެއްވެސް އެއްޗެއް ނުފެންނަ." ކަމަށެވެ. އަދި އިތުރަށް ދައްކާނެ ވާހަކައެއް ނެތް ކަމަށް ބުނެ އޭނާ އިތުރު އެއްވެސް މައުލޫމާތެއް ނުދިނެވެ.\nމަހްމޫދު މަރާލި ހާދިސާ ފުލުހުން ތަހުގީގު ކުރަމުންދާއިރު، އޭނާގެ ހަށިގަނޑު ފެނުނީ އޭނާގެ އުފަންގެ ކަމުގައިވާ ބިލެތްގޭގެ ފަޅަށް އޮތް ބައިގައި އޮތް ފެން ވަޅެއް ތެރެއިންނެވެ.\nމަހުމޫދުގެ ހަށިގަނޑު ފެނުނީ ބުރާސްފަތި ދުވަހު މެންދުރުފަހުއެވެ.\nމަހުމޫދުގެ ޖަނާޒާ އިއްޔެ އަސްރު ނަމާދަށް ފަހު ދަނގެތީގައި ވަނީ ބާއްވާފައެވެ.\nހަތިމަށް ކުޅު ޖެހި މީހާ އިތުރު ފަސް ދުވަހަށް ބަންދުކޮށްފި\nމަހްމޫދުގެ މަރު: ސާލިމް ޝަރީއަތް ނިމެންދެން ބަންދަށް\nމަހްމޫދުގެ މަރު: ޖަލު ގޮޅީގެ ފާހަނައިގައި އުޅެނިކޮށް ސާލިމަށް އަނިޔާވެއްޖެ\nއޮކްޓޯބަރ 16, 2021 15:59\n21.15 ގައި މެޗް ފެށުނީ. އެ ބޭބެ ގެއިން(އެ ހުރި ތާކުން) ނިކުތީ މެޗް ނިމުމުން ފޯން ކޯލެއް އައިސްގެން. ވީމާ ތި މައުލޫމާތު ދިމާނުވޭ.\nއޮކްޓޯބަރ 16, 2021 16:22\nތިޔާއީ އެއްގޮތަކަށް ވެސް ހަގީގަތެއް ކަމަށް ނުބެލެވޭ ދެން ބޭރު މީހެއްގެ ބޮލަށް ކަނޑާލާ ރަށުގައި ތިޔާ ކަން ކުރި މީހުން ސަލާމަތް ވަނީއޭ ތިޔާ ބުނާ ބޭރުމީހާ ހުރި ގޭގައި އެތަކެތި ރަށުގައި ތިޔާ ކަން ކުރި ބަޔަކަށް ބެހެއްޓޭނެއޭ ތިޔާއީ ރާއްޖެތެރޭ ރަށެއް ނޫންތޭ އެމެން ގެ ރަށު މީހަކު ތިޔާ ކަމެއް ނުކުރާ ކަމަށް ދައްކަން ވެގެން ވެސް އެމެން ތިޔާ ކަން ކޮށްފާނެއޭ އެއީ މަމެންނަށް ޔަގީން ކަމެކޭ...\nއޮކްޓޯބަރ 16, 2021 16:36\nއަނެއްކާ މޭރިމީހެއްގެ ބޮލައްކަނޑާލަނީބާ. ދެރަވަރުކަންކަން މީ.\nރަނގަޅު އަލިމަގެއް ތިފެނުނީ // ބަންގާޅީންނަށް ވިސްނަން ވެއްޖެ //


"Lebanon aa Saudi ge gulhun goas kuree Hezbollah"\nލުބްނާނާ ސައޫދީގެ ގުޅުން ހަރާބު ކުރަނީ ހިޒްބުﷲ: ސާދު ހަރީރީ\nސާދު ހަރީރީ: ސައުދީ އަރަބިއްޔާ ގުޅުން ޚަރާބުކުރާ ބަޔަކީ ހިޒްބުﷲ\nސައުދީ އަރަބިއްޔާ އާއި ގަލްފުގެ ގައުމުތަކުގެ މެދުގައި އޮތް ޒަމާންވީ އެކުވެރި ގުޅުން ހަރާބުކުރާ ބަޔަކީ ލުބްނާންގައި ގާއިމުވެ ތިބި ހިޒްބުﷲ ކަމަށް ލުބުނާނުގެ ކުރީގެ ބޮޑުވަޒީރު ސާދު ހަރީރީ ހުކުރު ދުވަހު ވިދާޅުވެއްޖެ އެވެ.\nހަރީރީ ވިދާޅުވީ ސައޫދީއާ ލުބްނާންއާ ދެމެދު މިދާކަށް ދުވަހު އުފެދުނު ކޯޅުންގަނޑުގެ ޒިންމާ އުފުލަން ޖެހޭ ބަޔަކީ ވެސް ހިޒްބުﷲ ކަމަށެވެ.\nހަރީރީ ޓްވީޓް ކުރައްވައި ވިދާޅުވެފައި އޮތް ގޮތުގައި އަރަބިންގެ މެދުގައި ނަފުރަތު އުފައްދަން އިރާނުން ވެސް އެހީތެރިވެ އެވެ. ހިޒްބުﷲ ކުރާ ހުރިހާ ނުބައި ކަމެއްގެ ކޮޅު ގޮސް ހުއްޓެނީ އީރާނަށް ކަމަށް އޭނާ ވިދާޅުވި އެވެ.\nސައުދީއާ ބެހޭ ގޮތުން ލުބްނާންގެ އިންފޮމޭޝަން މިނިސްޓަރު ދެއްކެވި ވާހަކަތަކާ ގުޅިގެން ސައޫދީގައި ހުންނެވި ލުބްނާން ސަފީރު އެ ގައުމުން ބޭރުވެ ވަޑައިގަތުމަށް ވަނީ ދަންނަވާފަ އެވެ. އަދި ލުބްނާންގައި ހުންނެވި ސައޫދީ ސަފީރު ގައުމަށް ވަޑައިގަތުމަށް ވެސް ވަނީ ދަންނަވާފަ އެވެ.\nލުބުނާނުގެ އިންފޮމޭޝަން މިނިސްޓަރު ޖޯޖް ކުރުދާއީ ސައޫދީއަށް ފާޑުވިދާޅުވެ، ވިދާޅުވި ގޮތުގައި ޔަމަނުގައި ސައޫދީއާ ދެކޮޅަށް ހޫތީން ހަމަލާ ދެމުން އެ ގެންދަނީ އަމިއްލަ ދިފާއުގަ އެވެ. އޭނާ ސިފަކުރެއްވި ގޮތުގައި ޔަމަނުގައި އެތައް ހާސް ބަޔަކު ބަނޑަށް ޖެހި މަރަށް ހުށަހެޅިފައި އެތިބީ ސައޫދީ ކޯލިޝަނުން ހިންގާ ޖަރީމާތަކުގެ ސަބަބުންނެވެ.\nސައޫދީއަކީ ގަލްފުގައި ބާރުގަދަ ގައުމެކެވެ. އެހެން ކަމުން މިހާރު އޮތް ބިރަކީ ގަލްފުގެ އިތުރު ގައުމުތަކުން ލުބްނާންއާ މެދު އަމަލު ކުރާނެ ގޮތެވެ. އަނެއްކޮޅުން ބަހްރޭން އާއި ޔޫއޭއީން ވެސް ވަނީ ސައޫދީގެ ނިންމުމަށް ތާއީދުކޮށް ކުޑަ ވަގުތުކޮޅެއްގެ ތެރޭގައި ލުބުނާނުގެ އެމްބަސެޑަރު އެ ގައުމު ދޫކޮށް ވަޑައިގަތުމަށް ދަންނަވާފަ އެވެ.\nލުބްނާންގެ ބޮޑުވަޒީރު ނަޖީބު މިގާތީ ހުކުރު ދުވަހު ކުރުދާއީ އަށް ފޯނު ކުރައްވައި ވަނީ ގައުމީ މަސްލަހަތު އިސް ކުރުމަށް އެދިވަޑައިގެންފަ އެވެ. ލުބުނާނާއެކު އަރަބި ގުޅުންތައް ރަނގަޅު ކުރުމަށް ރަނގަޅު ނިންމުމެއް ނިންމެވުމަށް ވެސް ވަނީ އެދިވަޑައިގެންފަ އެވެ.\nމިކަމާ ބެހޭ މައުލޫމާތު އެނގޭ މަސްދަރުތަކުން ރޮއިޓާސްއަށް މައުލޫމާތު ދެމުން ބުނީ މައްސަލަ އިތުރަށް ހޫނުވަމުން އަންނަ ކަމަށާއި ސައޫދިއާ ސުލްހަވުމަށް އޮތް ގޮތަކީ ފަހަރެއްގައި ކުރުދާއީ އިސްތިއުފާ ދެއްވުން ކަމަށް ވެސް ވެދާނެ ކަމަށެވެ.\nމިގާތީ ވަނީ ސައުދީއާއެކު ރަނގަޅު ގުޅުމެއް ބޭއްވުމަށް އޭނާގެ ސަރުކާރުން އަބަދު ވެސް މަސައްކަތް ކުރައްވާނެ ކަމުގެ ޔަގީންކަން ދެއްވާފަ އެވެ.\nސައުދީ އަަރަބިއްޔާ ޔުނައިޓެޑް އަރަބް އެމިރޭޓްސް ޔަމަން + ލުބްނާން ހިޒްބުﷲ


Dhivehi Raajjeyge Iquthisaadhee Siyaasathu Hama Magah Elhuvumuge Vaguthu Ais Jehihje - 1\nދިވެހިރާއްޖޭގެ އިޤުތިޞާދީ ސިޔާސަތު ހަމަ މަގަށް އެޅުވުމުގެ ވަގުތު އައިސް ޖެހިއްޖެ - 1\nދުވަހަކީ ނުވަދިހައިގެ ކުރީކޮޅުން އަހަރެއްގެ ދުވަހެކެވެ. ނުލާހިކު އުޑުމަތި ސާފު އަލި ރީތި ދުވަހެކެވެ. އެއްވެސް ފަރާތަކުން ވިލާ ރޮއްޖެއްވެސް ފެންނާކަށެއް ނެތެވެ. ހީވަނީ ކުރޮޅި ތަޅައިލި ނާއްޓެއްހެނެވެ. ބައްޕަ ޗުއްޓީއަކަށް ރަށަށް އައިސް ހުރި ދުވަސްވަރެއް ކަމުން ބައްޕައާ އެކު މާރަންމަގު ފާލަން މައްޗަށް އަރައި، ފަޅުތެރޭގައި ބައިގަނޑު ހަދައިގެން އުޅޭ މުށިމަސްތަކާއި އެސޮރުމެންނާ ހެދި އުޅޭ ހަނދިމަސްތައް އުޅޭ ނޫޅޭ ގޮތް ބަލާލަން ގޮސް އުޅުމުގެ ފުރުޞަތު ލިބެއެވެ.\nތިލަދުންމަތީ ތަކަންދޫގެ ހިތްފަސޭހަ ފާލަންމަތީގައި ރަށުގެ މުސްކުޅިންނާއި، ހަރު މީހުނާއި، ޒުވާނުންގެ ތެރޭގައި އަޅުގަނޑުމެން ކުޑަކުދިން ވެސް ތިބި ވަގުތެކެވެ. ކުއްލިއަކަށް އެންމެންގެ ނަޒަރު ހުއްޓިގެން ދިއައީ ގައްލަންދޫ ބޭރުން ހުރަސް ކުރަމުން ދިޔަ ބޮޑު އާގު ބޯޓަކަށެވެ. އަޅުގަނޑު ދުވަހަކުވެސް މިފަދަ ބޮޑު ބޯޓެއް ހަމަ ލޮލަކުން ނުދެކެވެ. އަޅުގަނޑުމެނަށް ފެންނަ އެންމެ ބޮޑެތި ބޯޓުފަހަރަކީ "ކަނަމަނަ" އާއި، "ނާގޯށި" އާއި "ރަންދީ" އެވެ. އެއީ މިސަރަހައްދަށް މަސްކިރަން އައިސް އުޅޭ މަސް ބޯޓު ފަހަރެވެ. އޭރު ފާލަން މަތީގައި ތިބި މީހުންގެ ތެރޭގައި ގައްލަންދޫ ކަނޑުން އެދަތުރު ކުރަމުންދާ ކަހަލަ ބޮޑެތި ބޯޓުފަހަރުގައި ރާއްޖެއިން ބޭރުގައި ބޯޓު ދަތުރު ކުރި މީހުން ތިއްބެވެ. އަދި މިސަރަހައްދުން މިކަހަލަ ބޯޓުތައް ދޭތެރެ ދޭތެރެއިން ފެންނަ ކަމަށް އެމީހުން ބުންޏެވެ.\nމި ބޯޓު ފެނުމުގެ ސަބަބުން އަޅުގަނޑުގެ ހިތައް ވަރަށް ބޮޑު އުފަލެއް ލިބުނެއެވެ. އަދި އެއާއެކު ހިތައް ވެރިވެގެން ދިޔަ ސުވާލަކީ، މިފަދަ ބޮޑެތި ބޯޓުތައް މި "ކުޑަކުޑަ" ދިވެހިރާއްޖޭގެ ތެރެއަށް ވަންނަނީ ކީއްކުރަން ބާވައެވެ؟ ބޮޑެތި ބޯޓު ފަހަރަކީ ޔޫރަޕާއި ދުނިޔޭގެ ބޮޑެތި ޤައުމު ތަކުގައި ދަތުރު ކުރާ އެއްޗެއްސެއް ނޫން ހެއްޔެވެ؟ ރާއްޖެއަށް ވަނުމުގެ ބޭނުންތެރި ކަމެއް އޮންނާނެ ހެއްޔެވެ؟\nމި ސުވާލުގެ ޖަވާބު ހޯދަން ކުރި މަސައްކަތުގެ ތެރެއިން އެނގި ހާމަވި ކަމަކީ، ޖޯގުރަފީގެ ގޮތުންނާއި ޠަބީއީ ގޮތުން މިރާއްޖެ އޮތްތަނުގެ ގޮތުންނާއި އޮތް ގޮތުގެ ސަބަބުން ޤުދުރަތީ ޚާއްޞަ މުއްސަނދި އެތައްކަމެއް މުޅި ދުނިޔޭގެ ފެންވަރުގައި ވެސް މިރާއްޖެއަށް ލިބިގެންވާކަމެވެ. އެކަމަކު، އަޅުގަނޑުގެ ޙަޔާތުން އަޅުގަނޑަށް ފެންނަ ޙަޤީޤަތަކީ އަޅުގަނޑުމެން އާންމު ދިވެހީންގެ ދިރިއުޅުމުގެ ނިކަމެތިކަމާއި ތާށިކަމެވެ. ވަޒީފާތަކުގެ އަޅުވެތިކަމާއި ހާސްކަމެވެ. ބައެއް ފަހަރު ހިތަށް އިހުސާސްކުރެވެނީ، އަޅުގަނޑުމެން މިވަނީ އަދުލުވެރިކަމުން ދުރު، ދޯހަޅި އިޤުތިޞާދީ ސިޔާސަތެއްގެ ތެރޭގައި ތާށިކުރެވިފައެވެ.\nދިވެހި ތާރީޚުގެ އިހަށް ދުވަހުން ފެށިގެން އަޅުގަނޑުމެން ދިވެހީންގެ ކަންފަތްތަކަށް އިވެމުން މިއަންނަނީ އަޅުގަނޑުމެންގެ މި ދިވެހިރާއްޖެ އަކީ ކުޑަކުޑަ އަދި އެހައިމެ ވަސީލަތްތައް މަދު ޤައުމެއް ކަމަށެވެ. އެކަމަކު ދިވެހިރާއްޖެ ކުޑަ ޤައުމަކަށްވީ ކޮންއިރަކު ހެއްޔެވެ؟ ވަސީލަތްތައް މަދު ޤައުމަކަށްވީ ކޮންގޮތަކުން ހެއްޔެވެ؟ އަޅުގަނޑުގެ މިމަޒުމޫނުގެ މިބައިގައި ޚުލާސާ ގޮތެއްގައި މިބަލައިލަނީ މިރާއްޖެއަށް ލިބިފައިވާ ޤުދުރަތީ ވަސީލަތްތަކުގެ ގިނަކަމާއި، ބޮޑުކަމާއި މުއްސަނދިކަމުގެ މައްޗަށެވެ.\nދިވެހިރާއްޖެ މިއޮތީ ދުނިޔޭގެ ވިޔާފާރި އާއި އިޤުތިޞާދުގެ މައި މަގެއްގެ މަތީގައެވެ. އަދި، ދުނިޔޭގެ މޫދާއި ހިކިފަސް ބެދޭތަނުގައި ފޫޓުފީތާ އަޅާލުމުން އެނގިގެން ދަނީ އަޅުގަނޑުމެންގެ މިރާއްޖެ އަކީ ދުނިޔޭގައިވާ 200 އެތައް ޤައުމެއްގެ ތެރެއިން 75 ވަނައަށް އެންމެ ދިގު ނުވަތަ ބޮޑު އައްސޭރިފަށް ލިބިގެންވާ ޤައުމު ކަމެވެ. އެއީ ގާތްގަނޑަކަށް 2002 ކިލޯމީޓަރުގެ ދިގުމިނެވެ (ވޯލްޑް ރިސޯސަސް އިންސްޓިޓިއުޓް، 2012). މިއީ ގާތްގަނޑަކަށް 860 ކިލޯމީޓަރު ދިގު، 80 - 130 ކިލޯމީޓަރު ފުޅާ، ކަނޑުގެ ސަރަހައްދާ އެކު 115،000 އަކަ ކިލޯމީޓަރުގެ ބޮޑު ޤައުމެކެވެ (މިނިސްޓްރީ އޮފް އެންވަޔަރމެންޓް އެންޑް އެނާރޖީ، 2013).\nމި ޤައުމުގެ އަމިއްލަ އިޤްތިޞާދީ ސަރަހައްދުގެ ބޮޑުމިނަކީ 923,322 އަކަ ކިލޯމީޓަރެވެ (ފްލެންޑާރސް މެރިން އިންސްޓިޓިއުޓް، 2016). ވުމާއެކު ދިވެހިރާއްޖެއަށް ލިބިފައިވާ 300 ވަރަކަށް އަކަކިލޯމީޓަރުގެ ޤުދުރަތީ ހިކިފަސްތަން އެކުލެވޭ ރަށާއި، ލިބިފައިވާ ކަނޑުގެ ސަރަހައްދާ އެކު ބޮޑުމިނަކީ 1،038،322 އަކަ ކިލޯމީޓަރެވެ. އަދި މިޤައުމުގައި އޮތީ މީހުން ދިރިއުޅޭ އިދާރީ 188 ރަށެވެ (ނޭޝަނަލް ބިއުރޯ އޮފް ސްޓެޓިސްޓިކްސް، 2014). މީހުން ދިރިނޫޅޭ ގާތްގަނޑަކަށް 1004 ރަށާއެކު ޖުމްލަ 1192 ރަށް އެބައޮތެވެ.\nފަރަކީ މުޅި ދުނިޔޭގައި ވެސް ނިސްބަތުން މަދު އަދި އެހައިމެ އަގުހުރި، އަދި އެތަނަކުން އަހަރަކު އެތައް މިލިއަން ޑޮލަރެއްގެ އިޤުތިޞާދީ ނަފާ ހޯދާ ތަނަކަށް ވާއިރު، ދިވެހިރާއްޖެ އަކީ ދުނިޔޭގެ7ވަނަ އަށް އެންމެ ބޮޑު ފަރުގެ ނިޒާމް ލިބި އޮތް ޤައުމެވެ. އެއީ މުޅި ދުނިޔޭގެ ފަރުތަކުގެ 3.14 އިންސައްތަ އެވެ. ގާތްގަނޑަކަށް 8،927 އަކަ ކިލޯމީޓަރުގެ ބޮޑު ސަރަހައްދެކެވެ. އަދި ރާއްޖޭގައިވާ ހާހަލާއި، ގިރިގިރި އާއި، ފަޅުފަޅާއި، ވިލުވިލާއި ފަރުތަކުގެ ބޮޑުމިން 21،300 އަކަ ކިލޯމީޓަރަށް ވުރެ ބޮޑެވެ (މިނިސްޓްރީ އޮފް އެންވަޔަރމެންޓް އެންޑް އެނާރޖީ، 2013، ޔޫ އެން އީ ޕީ، 2017). ފަރުގެ ކޮންމެ ހެކްޓަރަކުން އަހަރަކު 1.25 މިލިއަން އެމެރިކާ ޑޮލަރާ ހަމައަށް އިޤުތިޞާދީ ފައިދާ (އިކޮނޮމިކް ވެލިއު) ނެރެވެއެވެ (ޔޫ އެން އީ ޕީ، 2017). މީގެ މާނައަކީ ދިވެހިރާއްޖޭގެ ފަރުތަކުން ކޮންމެ އަހަރަކު ގާތްގަނޑަކަށް 1.116 ޓްރިލިއަން އެމެރިކާ ޑޮލަރުގެ އިޤުތިޞާދީ ފައިދާ (އިކޮނޮމިކް ވެލިއު) ނެރެވޭނެއެވެ. އަޅުގަނޑު ލަފާކުރާ ގޮތުގައި، ދެމެހެއްޓެނިވި ތަރައްޤީގެ ތެރެއިން މިރާއްޖޭގެ ފަރުތަކާއި ފަޅުތަކުން އެކަނިވެސް ކޮންމެ އަހަރު ގާތްގަނޑަކަށް 100 – 300 ބިލިއަން އެމެރިކާ ޑޮލަރުގެ އާމްދަނީއެއް މިޤައުމަށް ނެރެވިދާނެ އެވެ. އަދި މިރާއްޖޭގެ މުއްސަނދި ކުޅިތަކާއި، ފާތަކާއި، ކަޅުފަހާއި، ދޮންވެލި ތުނޑިތަކާއި ގޮނޑުދޮށްތަކާއި ރަށްތަކުގެ މުއްސަނދިކަންވެސް އެހައިމެ ބޮޑެވެ.\nމިރާއްޖޭގައި މީހުން ދިރިއުޅޭ 188 ރަށުގެ ތެރެއިން ކޮންމެ ރަށަކަށް ތިލަދުންމަތީ ވައިކަރަދޫ ވަރުގެ 113 ފަޅު ނުވަތަ ފަރު މިރާއްޖޭގައި އެބައޮތެވެ. އަދި މި 188 ރަށުގެ ތެރެއިން ކޮންމެ ރަށަކަށް5ފަޅުރަށް އެބައޮތެވެ. މި ވަސީލަތްތަކީ ދެމެހެއްޓެނިވި ތަރައްޤީގެ ތެރެއިން އުފެއްދުންތެރިކަމާއި ޒިންމާދާރުކަމާއެކު އަޅުގަނޑުމެންގެ އިޤުތިޞާދީ ހަރަކާތްތަކާއި ދިރިއުޅުން ހަމަޖައްސަން ލިބިފައިވާ ޤުދުރަތީ ވަސީލަތްތަކެކެވެ. ދަނޑުވެރިކަމާއި، މަސްވެރިކަމާއި، ފަތުރުވެރިކަމާއި އެނޫންވެސް އެންމެހާ އިޤުތިޞާދީ ދާއިރާތަކުން ސިޔާސަތުތައް އެކަށަހަޅައި ތަންފީޒުކުރަން އަޅުގަނޑުމެންނަށް މާތް ކަލާނގެ ދެއްވާފައިވާ ނިޢުމަތްތަކަކާއި މުއްސަނދިކަމެކެވެ.\nއަޅުގަނޑުމެނަށް ބޭނުންވަނީ އަޅުގަނޑުމެން ރައްޔިތުންނަށް އޭގެން ދިރިއުޅުމެއް ހޯދޭނޭ އަދުލުވެރި އިޤުތިޞާދީ ސިޔާސަތެކެވެ. އެފަދަ ސިޔާސަތެއްގެ ތެރެއިން މިރާއްޖޭގެ އިޤުތިޞާދީ ވަސީލަތްތަކާއި މިޤައުމުގެ މުއްސަނދިކަން މަދު ބައެއްގެ އަތްދަށުގައި މިއޮތް އޮތުމަށް ހައްލު ލިބިގެންދާނެއެވެ. އިޤުތިޞާދީ މަސައްކަތްތެރީންގެ ޙައްޤުތައް ކަށަވަރު ކުރެވޭނެއެވެ. އަދި އިޤުތިޞާދީ ސިޔާސަތަކީ ވިޔާފާރިތަކެއްގެ ވަށައިގެން އެނބުރޭ އެއްޗެއްގެ ބަދަލުގައި މުޅި ރައްޔިތުންގެ މަސްލަހަތާއި ދުޅަހެޔޮކަމުގެ މަޤުޞަދުގައި އަދުލުވެރިކަމާއެކު އެކަށަހަޅައި ތަންފީޒު ކުރެވޭ އެއްޗަކަށް ވެގެންދާނެއެވެ. އަތޮޅު އަތޮޅު ރައްޔިތުންގެ 100 އިންސައްތަ ހިއްސާ އޮންނަ ރިސޯޓުތައް އަތޮޅުތެރޭގައި އުފައްދައި ހިންގޭނެއެވެ.\nދަނޑުވެރިކަން ކުރާނޭ ފަޅުރަށްރަށް ރަށްރަށު އަންހެނުންނާއި ފިރިހެނުންނަށް ލިބޭނެއެވެ. މަސްވެރިކަމާއި އެނޫންވެސް އިޤުތިޞާދީ މަސައްކަތްތައް ރާއްވައި ހިންގަން ރަށްރަށު ކައުންސިލް ތަކަށް ފަރު ފަޅާއި ފަޅު ރަށްރަށް ލިބޭނެއެވެ. އަދި، އިހު އަޅުގަނޑުމެން ދުއްވި ފަދައިން އަޅުގަނޑުމެންގެ ކޮއްޗޭ އޮޑި ފަހަރާއި ބަންގާޅު ބައްތެލި ފަހަރު އަލުން ވިޔާފާރިކަމު ދިއުމަށް އަޅުގަނޑުމެން ރައްޔިތުން ނުކުމެ ވަލުހިފައި އަލުން ދަތުރަށް ބާލާނީ އެވެ.


އައްޑޫ އެކުއެޓޯރިއަލް ހޮސްޕިޓަލުގެ ޕޯޓިކޯގެ މަރާމާތާއި ޕިލާރތައް މަރާމާތު ކުރުމުގެ މަސައްކަތް\nއައްޑޫ އެކުއެޓޯރިއަލް ހޮސްޕިޓަލުގެ ޕޯޓިކޯގެ މަރާމާތާއި ޕިލާރތައް މަރާމާތު ކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެވެ.\nވީމާ، މިކަމަށް ޝައުޤުވެރިވާ ފަރާތްތަކުން 11 އޮކްޓޯބަރު 2021 އިން ފެށިގެން 14 އޮކްޓޯބަރު 2021 ވާ ދުވަހުގެ 13:00ގެ ކުރިން [email protected] އަށް ގެޒެޓްކުރެވިފައިވާ ރެޖިސްޓްރޭޝަން ޝީޓް ފުރިހަމަ ކުރުމަށްފަހު އީމެއިލް ކުރެއްވުމަށް ދަންނަވަމެވެ. މެއިލް ކުރުމުގައި ސަބްޖެކްޓްއަކަށް މަސައްކަތުގެ ނަން ޖެއްސުވަމަށް ސަމާލުވުން އެދެމެވެ.\nމި ޢިއުލާނާއި އެކު މަޢުލޫމާތު ޝީޓް، އަގު ހުށަހަޅާ ފޯމް އަދި ރެޖިސްޓްރޭޝަން ފޯމް ގެޒެޓް ކުރެވިފައިވާނެއެވެ.\nމި ބީލަމާއި ގުޅިގެން އިތުރު މަޢުލޫމާތު ބޭނުންވާ ފަރާތްތަކަށް މަޢުލޫމާތު ދިނުމުގެ ބައްދަލުވުމެއް 19 އޮކްޓޯބަރު 2021 ވާ ދުވަހުގެ 13:00ގައި އައްޑޫ އެކުއެޓޯރިއަލް ހޮސްޕިޓަލުގެ އިދާރީ އޮފީސް އިމާރާތުގެ ކޮންފަރެންސް ހޯލްގައި އޮންނާނެއެވެ.\nބިޑް ހުށަހެޅުއްވުމަށް ރެޖިސްޓްރީ ކުރެއްވުމަށް ފަހު 21 އޮކްޓޯބަރު 2021 ވާ ދުވަހުގެ 13:00 އަށް އައްޑޫ އެކުއެޓޯރިއަލް ހޮސްޕިޓަލުގެ އިދާރީ އޮފީސް އިމާރާތުގެ ކޮންސްފަރެންސް ރޫމަށް ވަޑައިގެން ބިޑު ހުށަހެޅުއްވުން އެދެމެވެ.\nޕަބްލިޝްކުރި ތާރީޚު: 11 އޮކްޓޫބަރު 2021\nޕަބްލިޝްކުރި ގަޑި: 22:45


Medal akah target koggen TT Team Nepal ah - vNews.mv\nގޭމްސްއަށް ފުރި ޓީޓީ ޓީމު ---\nމެޑެއްޔަކަށް ޓާގެޓް ކޮށްގެން ޓީޓީ ޓީމު ނޭޕާލަށް\nއިސްމާޢީލް ޝާހު (ކުޑަ ޝާހު) Male' | 29 November 2019, 10:40\nސަައުތު އޭޝިއަން ގޭމްސްގެ ޓޭބަލް ޓެނިސް އިވެންޓުގައި ވާދަކުރާ ރާއްޖޭގެ އަންހެން އަދި ފިރިހެން ޓީޓީ ޓީމު ނޭޕާލަށް ހިނގައެއްޖެ އެވެ.\nގޭމްސްގައި ވާދަކުރުމަށް ޓީޓީ ޓީމު ނޭޕާލަށް ފުރާފައިވަނީ އިއްޔެ ހަވީރުގެ ވަގުތެއްގައެވެ. މިފަހަރުގެ ގޭމްސްގައި ޓީޓީން އަންހެން ޓީމާއި ފިރިހެން ޓީމުވެސް ބައިވެރިކުރުވަން ވަނީ ނިންމާފައެވެ.\nގޭމްސްގައި ވާދަކުރާ ޓީޓީ އަންހެން ޓީމުގައި ހިމެނެނީ ފާތިމަތު ދީމާ އަލީ، އައިޝަތު ރަފާ ނާޒިމް، ލައިސާ ފަތުހުﷲ އިސްމާއީލް، ފާތިމަތު ޖުމާނާ އަދި ޒާރާ ހަސަން ލަތީފް އެވެ. އަދި ފިރިހެން ޓީމުގައި ހިމެނެނީ މޫސާ މުންސިފް އަހުމަދު، މުހައްމަދު ޒީސްތު ނަސީމް، މުހައްމަދު ޝައްފާން އިސްމާއީލް، މުހައްމަދު ތާބިން ސުޖާއު އަދި އަޚުޔާރު އަހުމަދު ޚާލިދެވެ.\nޓީމުގެ ކޯޗުންނަކީ އިމްތު ކުމާރާއި އިބްރާހީމް ޝިއުރީ އެވެ. އަދި ޓީމުގެ މެނޭޖަރަކީ ޖާދުﷲ ހަސަނެވެ.\nފުރުމުގެ ކުރިން މީޑިއާއާ ވާހަކަދައްކަވަމުން ޓީޓީ އެސޯސިއޭޝަން އޮފް މޯލްޑިވްސްގެ ޖެނެރަލް ސެކްރެޓަރީ އިސްމާއީލް ސުޖާއު ވިދާޅުވީ މިފަހަރުގެ ގޭމްސްއާ އަންހެން ޓީމުން ކުރިމަތިލާނީ ރިހި މެޑެއްޔެއް ހޯދުމުގެ އަޒުމުގައި ކަމަށެވެ. އަދި ފިރިހެން ޓީމުންވެސް މެެޑެއްޔެއް ހޯދާނެ ކަމަށް އުންމީދުކުރާ ކަމަށާއި، ފިރިހެން ކުޅުންތެރިންވެސް މިހާތަނަށް އައިރު ބޮޑެތި ކުރިއެރުންތަކެއް ހޯދާފައިވާ ކަމަށެވެ.\nމިފަހަރުގެ ސައުތު އޭޝިއަން ގޭމްސްއިން މެޑެއްޔެއް ހޯދުމަށް ޓީޓީ ޓީމުން ޓާގެޓް ކޮށްފައިވާއިރު، މިއަހަރު އޮތް އިންޑިއަން އޯޝަން އައިލެންޑް ގޭމްސް (އައިއޯއައިޖީ) އިން އަންހެން ޓީމު ވަނީ ތިން ރަން މެޑަލް އާއި އެއް ރިހި މެޑަލް ހާސިލުކޮށްފައެވެ.\nސައުތު އޭޝިއަން ގޭމްސް ކުޅިވަރު ޓޭބަލް ޓޭނިސް (ޓީޓީ) ޓޭބަލް ޓެނިސް އެސޯސިއޭޝަން އޮފް މޯލްޑިވްސް


Furathama6mahu STO ge aamdhanee 4.7 billion rufiyaa ah | Mihaaru\nއެސްޓީއޯގެ އަހަރީ އާންމު ޖަލްސާގައި ބޯޑު މެންބަރުން: ނިޝާން އަލީ/މިހާރު\nފުރަތަމަ ހަ މަހު އެސްޓީއޯގެ އާމްދަނީ 4.7 ބިލިއަން ރުފިޔާ އަށް\n31 ޖުލައި 2019 - 11:44\nމި އަހަރުގެ ފުރަތަމަ ހަ މަހު އެސްޓީއޯގެ އާމްދަނީ 4.7 ބިލިއަން ރުފިޔާ އަށް އަރައިފި އެވެ.\nއެސްޓީއޯ އިން އާންމުކޮށްފައިވާ ކުއާޓަލީ ރިޕޯޓުގައިވާ ގޮތުން މިއީ މިދިޔަ އަހަރަށް ވުރެ 286 މިލިއަން ރުފިޔާ އިތުރު އަދަދެކެވެ. އެ ކުންފުންޏަށް ލިބުނު އާމްދަނީ މައްޗަށް ދިޔައީ ވިއްކި ތެލާއި އެހެނިހެން ވިޔަފާރިތަކުން ލިބުނު އާމްދަނީ އިތުރުވުމެވެ. އެގޮތުން އެސްޓީއޯ އިން ވިއްކި ތެލުގެ އަދަދު ވަނީ 2018 ވަނަ އަހަރުގެ މި މުއްދަތާ އަޅާ ބަލާއިރު 7.5 ޕަސެންޓް ކުރި އަރައިފަ އެވެ.\nފުރަތަމަ ހަ މަހު އެ ކުންފުންޏަށް 222 މިލިއަން ރުފިޔާގެ ފައިދާއެއް ލިބިފައިވެ އެވެ. މިއީ މިދިޔަ އަހަރަށް ވުރެ 110 މިލިއަން ރުފިޔާ އިތުރު އަދަދެކެވެ. އެހެން ކަމުން އެސްޓީއޯ އަށް މިދިޔަ ހަ މަހުން އެކަނި ވަނީ މިދިޔަ އަހަރުގެ ޖުމްލަ ފައިދާގެ 88 ޕަސެންޓް ހާސިލް ކުރެވިފަ އެވެ.\nމި އަހަރުގެ ދެވަނަ ކުއާޓާގައި އެ ކުންފުންޏަށް އާމްދަނީގެ ގޮތުގައި 2.4 ބިލިއަން ރުފިޔާ ލިބިފައިވެ އެވެ.\nދެވަނަ ކުއާޓާގައި ދުނިޔޭގެ ބަޒާރުގައި ތެލުގެ އަގުތަކަށް ވަރަށް ހަލުއިކަމާ އެކު ބަދަލުތަކެއް އައި ކަމަށް އެސްޓީއޯ އިން ބުނެ އެވެ. އެއާ އެކު ތެލުގެ އަގުތައް އެއްވަރެއްގައި ހިފެހެއްޓުމަށާއި ތެލުގެ އަގު ބޮޑުވުމުގެ ސަބަބުން އިގްތިސާދަށް ކުރާ އަސަރު ކުޑަކުރުމަށް އެސްޓީއޯ އިން ވަނީ ވަރަށް ގިނަ މަސައްކަތްތަކެއް ކޮށްފަ އެވެ. މިދިޔަ ކުއާޓާގައި އެ ކުންފުނިން ތެލުގެ އަގު ދެ ފަހަރަށް ކުޑަކޮށްފައިވެ އެވެ.\nދެވަނަ ކުއާޓާގައި ކުންފުނީގެ އާމްދަނީއެކޭ އެއްފަދައިން ހިންގުމުގެ ހަރަދު ވެސް ވަނީ ބޮޑުވެފަ އެވެ. ދެވަނަ ކުއާޓާގެ ހަރަދު ބޮޑުވީ ރޯދަމަހުގެ އިނާޔަތާއި އަހަރީ ބޯނަސް ދިނުމުންނެވެ. ދެވަނަ ކުއާޓާގައި ފައިދާގެ ގޮތުގައި 97 މިލިއަން ރުފިޔާ ލިބިފައިވެ އެވެ.\nމި އަހަރުގެ ފުރަތަމަ ކުއާޓާގައި އެސްޓީއޯ އަށް އާމްދަނީގެ ގޮތުގައި 2.3 ބިލިއަން ރުފިޔާ ލިބުނު އިރު ފައިދާގެ ގޮތުގައި 103 މިލިއަން ރުފިޔާ ލިބިފައިވެ އެވެ.


SunOnline: VAM ge massala hahlukurumah Mahloof FIVB ge raees aa badhalu kuravvaifi\nވީއޭއެމްގެ މައްސަލަ ހައްލުކުރުމަށް މަހްލޫފް އެފްއައިވީބީގެ ރައީސްއާ ބައްދަލު ކުރައްވައިފި\nޢަބްދުﷲ އައިމަން 27 Nov 2019, 13:25\nމަހުލޫފް އާއި މަރުޒޫގް، އެފްއައިވީބީގެ ރައީސްއާއެކު --- ފޮޓޯ// މަހްލޫފްގެ ޓްވިޓާ އެކައުންޓް\nރާއްޖޭގެ ވޮލީ އެސޯސިއޭޝަން (ވީއޭއެމް)ގެ މައްސަލައަށް ހައްލެއް ހޯދުމާ ބެހޭ ގޮތުން މަޝްވަރާކުރުމަށް ކުޅިވަރާ ބެހޭ މިނިސްޓަރު އަހްމަދު މަހްލޫފް ދުނިޔޭގެ ވޮލީއާ ބެހޭ ފެޑެރޭޝަން (އެފްއައިވީބީ)ގެ ރައީސް އަރީ ގްރާސާއާ ބައްދަލުކުރައްވައިފި އެވެ.\nސްވިޓްޒަލެންޑަށް ކުރައްވަމުން އަންނަ ދަތުރުފުޅުގައި މަހްލޫފް އިއްޔެ އެފްއައިވީބީގެ ރައީސްއާ ބައްދަލުކުރައްވާފައިވާ އިރު މީގެ ކުރިން ވޮލީގެ ކަންތައް އެންމެ ހޫނުވެގެން ދިޔަ ދުވަސްވަރު ވެސް މަހްލޫފް ވަނީ އެފްއައިވީބީން ރާއްޖެއަށް ފިޔަވަޅެއް ނާޅާނެ ކަމުގެ ޔަގީންކަން ދީފައިވާ ކަމަށް ވިދާޅުވެފަ އެވެ. އެހެން ނަމަވެސް އޭރު ހިނގާދިޔަ ކަންތައްތަކާ އެކު ރާއްޖޭގެ ވޮލީއަށް އަދަބެއް ދީފާނެ ކަމަށް އޮތީ ބެލެވިފަ އެވެ.\nއެފްއައިވީބީގެ ރައީސްއާ އެކު ބައްދަލު ކުރެއްވުމަށް ފަހު މަހްލޫފް ކުރެއްވި ޓުވީޓެއްގައި އޭނާ ވިދާޅުވީ، އެފްއައިވީބީގެ ރައީސް ޑރ. އަރީ ގްރާސާއަށް ރާއްޖޭގެ ވޮލީގެ ހާލަތު ވަރަށް ރަނގަޅަށް ކިޔައިދެއްވި ކަމަށާއި އެކަންކަން ހައްލު ކުރާނެ ގޮތާ މެދު މަޝްވަރާ ކުރެވުނު ކަމަށެވެ. އަދި ވޮލީގެ ތަރައްގީއަށް ކުރެވެން ހުރި ކަންކަމާ ބެހޭ ގޮތުން ވެސް މަޝްވަރާ ކުރެވުނު ކަމަށް މަހްލޫފް ވިދާޅުވި އެވެ.\nމީގެ އިތުރުން ވޮލީގެ ތެރެއަށް ސަރުކާރު ނުވަންނާނެ ކަމަށާއި އެފްއައިވީބީ އިން ނިންމާ ނިންމުމަށް ފުރިހަމައަށް އިތުބާރު ކުރައްވާނެ ކަމަށް ވެސް މަހްލޫފް ވަނީ ވިދާޅުވެފަ އެވެ.\nމަހްލޫފްއާ އެކު މި ބައްދަލުވުމުގައި މޯލްޑިވްސް އޮލިމްޕިކް ކޮމިޓީގެ ސެކެއްޓަރީ ޖެނެރަލް އަހްމަދު މަރްޒޫގް (މަރޭ) ވެސް ވަނީ ބައިވެރިވެވަޑައިގެންފަ އެވެ.\nމި އަހަރަކީ ރާއްޖޭގެ ވޮލީއަށް ބޮޑެތި ގޮންޖެހުންތަކެއް ހުރި ނަމަވެސް ޖުމުލަކޮށް ކާމިޔާބު އަހަރެކެވެ. ނޭޕާލުގައި އޮތް ސެންޓްރަލް ޒޯން ފިރިހެން މުބާރާތުގައި ރާއްޖެއިން ތިން ވަނަ ހޯދި އިރު ދާދި ފަހުން ބަންގްލަދޭޝްގައި އޮތް އަންހެން މުބާރާތުން ވަނީ ދެވަނަ ހޯދައިފަ އެވެ.\nނޭޕާލުގައި ފަށައި ސައުތް އޭޝިއަން ގޭމްސްގެ ވޮލީ މިއަދު ފަށާއި އިރު އަންހެން ޓީމު ވާދަކުރާނީ ޕާކިސްތާނާ އެވެ. ފިރިހެން ޓީމުގެ މެޗު މާދަމާ އޮތް އިރު އެ ޓީމު ވެސް ނުކުންނާނީ ޕާކިސްތާނާ ދެކޮޅަށެވެ.


Afeef: Alhugandu ge kurimathee onnaanee gaanoonaai gavaaidhu | Mihaaru\nއަފީފް، މިދިޔަ ހަފުތާގައި "މިހާރު" އަށް އިންޓަވިއު ދެއްވަނީ.---ފޮޓޯ: ނިޝާން އަލީ/މިހާރު\nއަފީފް: އަޅުގަނޑުގެ ކުރިމަތީ އޮންނާނީ ގާނޫނާއި ގަވާއިދު\n14 މެއި 2019 - 09:17 36 comments\nރައްޔިތުންގެ މަޖިލީސް ގާނޫނީ އިމުގެ ތެރެއަށް ވައްދަން ޖެހެ އެވެ. ރައްޔިތުންގެ އިތުބާރު ދަމަހައްޓަން ޖެހެ އެވެ. މެމްބަރުން ޒިންމާދާރުވެ، ނަތީޖާ ނެރެދޭން ވެސް ޖެހެ އެވެ. މި މަހުގެ 28 ގައި ހުވާކުރާ، 19 ވަނަ މަޖިލީހަށް މެމްބަރުން އިންތިޚާބުކުރީ މި އުއްމީދުތަކާ އެކުގަ އެވެ. ދެން އޮތީ އެންމެ އިޚްލާސްތެރިކަމާ އެކު އެ މަގަށް މަޖިލީހުގެ މިސްރާބު ބަދަލު ކުރައްވާނެ ބޭފުޅަކު މަޖިލީހުގެ ރިޔާސަތަށް ހޮވުމެވެ.\nވާދަވެރި ލިސްޓުގައި އޮތް އެއް ނަމަކީ، ވިލުފުށީ ދާއިރާ އިން އިންތިޚާބުވެވަޑައިގެންނެވި ކުރީގެ ހޯމް މިނިސްޓަރު ހަސަން އަފީފެވެ.\nރައްޔިތުންގެ މަޖިލީހަށް އާ ބޭފުޅެއް ނޫނެވެ؛\nބަރުލަމާނީ ހަޔާތް، 1990 ގައި ފެއްޓެވި އަފީފް، މަޖިލީހުގައި ތ. އަތޮޅު މެމްބަރުކަން 20 އަހަރު ވަންދެން ކުރެއްވި އެވެ. ނޫ ގާނޫނުއަސާސީ އިސްލާހުކުރި އިރު އަދި މިހާރު އަމަލުކުރާ ގާނޫނުއަސާސީ އެކުލަވާލި އިރު ވެސް ޚާއްސަ މަޖިލީހުގެ ޑްރާފްޓިން ކޮމިޓީގެ މެމްބަރުކަން ކުރެއްވި އެވެ. އޭނާ އަކީ، އެންމެ ފުރަތަމަ އެކުލަވާލި، ޖުޑީޝަލް ސާވިސް ކޮމިޝަންގެ މެމްބަރެއް ވެސް މެ އެވެ.\nސުޕަ މެޖޯރިޓީ އަކީ ބޭނުންހާ ގޮތަކަށް ކަންކަން ކުރުމެއް ނޫން. މަޖިލީހުގެ ކަންކަން ނިންމަން ޖެހޭނީ މައިނޯރިޓީ އަށް ވެސް އިހްތިރާމްކޮށް، އިހްސާސްތައް ދަނެގެން. --އަފީފް\nމެދުކެނޑުމަކަށް ފަހު، ރައްޔިތުންގެ މަޖިލީހަށް ވެންނެވުމުގެ ވިސްނުން އައީ، އަފީފް ވިދާޅުވި ގޮތުގައި، ގާނޫނުއަސާސީގައި ރީއްޗަށް ތަރުތީބުކުރި، ވެރިކަމުގެ ތިން ބާރު މައްސުނިކޮށް ހިންގި ގޯސްތައް އިސްލާހުކުރަން ޖެހޭ ކަމަށް ފެނިވަޑައިގެންނެވެ. ބަރުލަމާނީ ހަޔާތުގެ ތަޖުރިބާއާ އެކު ރައްޔިތުންނަށް ޚިދުމަތްތަކެއް ކުރައްވަން ޖެހިވަޑައިގެންފައިވާ ކަަމަށް ގަބޫލުކުރައްވަ އެވެ.\nއެމްޑީޕީން ސާފު އަޣުލަބިއްޔަތު ހޯދި 19 ވަނަ މަޖިލީހަށް އިންތިޚާބުވި މެމްބަރުންގެ ތެރެއިން އެންމެ ތަޖުރިބާކާރު އެއް ބޭފުޅަކަށް ވުމަކީ މަޖިލީހުގެ ރައީސް ކަމަށް އަފީފް، ޝައުގުވެރިވެވަޑައިގަތް އެއް ސަބަބެވެ. އޭނާގެ އިތުރުން ވެސް ގިނަ ބޭފުޅުންތަކެއް ރިޔާސަތަށް ވާދަކުރައްވަ އެވެ.\nމަޖިލިހުގެ ރައީސް ކަމަށް ޝައުގުވެރިވެވަޑައިގެންނެވި އެމްޑީޕީގެ ބޭފުޅުން. (ކ-ވ) މަރަދޫ ދާއިރާގެ މެމްބަރު އިބްރާހިމް ޝަރީފް، ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް، މެދުހެންވޭރު ދާއިރާގެ މެމްބަރު އަލީ އާޒިމް، އިންތިޚާބީ މެމްބަރު ހަސަން އަފީފް އަދި އައްޑޫ މިދޫ ދާއިރާގެ މެމްބަރު ރޮޒެއިނާ އާދަމް --- ފޮޓޯ: މިހާރު\nމަޖިލީހުގެ ރައީސް ކަމަށް އަފީފް ހޮއްވަވައިފި ނަމަ، މަޖިލީހުގެ ކަންކަން ހަމަ މަގަށް އަޅުއްވަން ގެންގުޅުއްވާނެ ވިސްނުން "މިހާރު" އަށް ވިދާޅުވެ ދެއްވި އެވެ.\nރައީސް ދިފާއުކުރުން، އެންމެ ބޮޑު ގޯސް!\nސިޔާސީ ބައެއް ތަޖުރިބާކާރުން ވިދާޅުވަމުން އަންނަ ގޮތަށް، އަފީފް ވެސް ވިދާޅުވީ ރާއްޖޭގައި މިހާތަނަށް، ގާނޫނުއަސާސީއާ އެންމެ ބޮޑަށް ޚިލާފުވި، އެންމެ ލަދުވެތި އަމަލުތައް ހިންގި، ރައްޔިތުންނަށް ބޮޑެތި ގެއްލުން ދިނީ މި މަހު ދައުރު ހަމަވާ ރައްޔިތުންގެ މަޖިލީހުން ކަމަށެވެ.\nމަޖިލީހުގެ މެޖޯރިޓީ ޕީޕީއެމްގައި އޮވެ، ރިޔާސަތުގައި އަބްދުﷲ މަސީހް އިންނެވި އިރު، ކޮންޓްރޯލް އޮތީ، ކުރީގެ ރައީސް އަބްދުﷲ ޔާމީންގެ އަތްޕުޅުގަ އެވެ. އެކި ނުފޫޒުތަކުގައި ފިތި ބާރުވެފައި ތިބި މެމްބަރުން، މަޖިލީހުގެ ގޮނޑި ހޫނުކޮށްލުމާއި އޯޑަރާ އެއްގޮތަށް ބަޓަނަށް އޮބާލުން ފިޔަވައި މާ ބޮޑު ބާރެއް ނެތެވެ. ހުށަހަޅާ ބިލްތައް ބެލުމެއް، ބަހުސްކުރުމެއް ނެތި ފަޓާސް ބަރިއެއްހެން ފާސްކޮށް ނިންމާލީ އެވެ. ހުރިހާ ގެއްލުމެއް ރައްޔިތުންނަށެވެ.\nއަފީފް ވިދާޅުވި ގޮތުގައި، ޖާގަ ނުދޭންވީ، އެފަދަ އަމަލުތަކަށެވެ. މަޖިލީހުގައި ބަދަލުކުރަންވީ އެ ވިސްނުމެވެ.\nއަފީފްގެ ނަޒަރުގައި، ނިމިގެން ދިޔަ މަޖިލީހުގެ އެންމެ ބޮޑު ގޯހަކީ، ޔާމީންގެ ވެރިކަން ދަމަހައްޓަން ހިންގި ގާނޫނާ ޚިލާފު އަމަލުތަކެވެ.\n"މަޖިލީހުގެ އަޣުލަބިއްޔަތު އޮވެފައި، ކޯޓުތަކަށް ނުފޫޒު ފޯރުވައި، ސަލާމަތީ ބާރުތައް މެދުވެރިކޮށް ހިތުހުރި ގޮތަކަށް އަމަލުކުރުމުން ވެރިކަމުގައި ހުންނެވި ބޭފުޅާ އަށް އެއްވެސް ގޮތެއް ރައްޔިތުންނަށް ނުހެދޭނެ ކަމަށް ހީފުޅުވީ. އޭގެތެރޭގައި، މަޖިލީހުގެ ރައީސާއި ނައިބު ރައީސްގެ އިތުރުން ބައެއް މެމްބަރުން ހިމެނިވަޑައިގަންނަވާ، މި ގޮތް ގަބޫލުކުރުން އެންމެ ބޮޑު ގޯހަކީ،" އަފީފް ވިދާޅުވި އެވެ.\nއޭނާ ވިދާޅުވި ގޮތުގައި ތިން ބާރު ވަކިކޮށް، ވެރިންގެ ގޮތުގައި އައްޔަންކޮށްފައިވާ ބޭފުޅުންނަކީ ވެސް ވަކި ބާރެއްގެ ގޮތުގައި ނިމިގެން ދިޔަ ސަރުކާރުގައި ބަލައިގަތެވެ.\n"މިސާލަކަށް، ބައެއް ބޭފުޅުން ވިދާޅުވާނެ އުއްތަމަ ފަނޑިޔާރަކީ އަދުލު އިންސާފުގެ އެންމެ އިސް ވެރިޔާއޭ، އެކަމަކު އެއީ، ވަކި ބާރެއް ނޫން. ގާނޫނުއަސާސީގައިވާ ގޮތުން އުއްތަމަ ފަނޑިޔާރަށް ބޭނުންހާ ގޮތަކަށް ކަންކަން ކުރެއްވޭކަށް ނޯންނާނެ،" އަފީފް ވިދާޅުވި އެވެ.\nމަޖިލީހުގައި ނުކުރާ މަސައްކަތަށް މިހާރު އެ އޮންނަ ގޮތުން އުޖޫރަ އެބަ ލިބޭ. އެކަން ރަނގަޅުކުރަން އަޅުގަނޑު މަސައްކަތް ކުރާނަން.\nހިތުހުރި ގޮތަކަށް ކަންކަމެއް ނުކުރެއްވޭނެ\nމަޖިލީހުގެ ރައީސްގެ ޒިންމާއަކީ، މަޖިލީހުގެ ޖަލްސާތައް ކުރިއަށް ގެންދެވުމެވެ. ޖަލްސާތައް ކުރިއަށް ގެންދަން ޖެހެނީ، ސާފުކޮށް ލިއެފައި އޮންނަ މަޖިލީހުގެ ގަވާއިދާ އެއްގޮތަށެވެ.\nއެކަމަކު ގަވާއިދާ ޚިލާފަށް މަޖިލީސް ކުރިއަށް ގެންދިއުމަކީ ނިމިގެން މިދާ މަޖިލީހުގައި ވަރަށް އާދައިގެ ކަމެކެވެ. ރިޔާސަތު ވަށައިގެން ސިފައިން އަތުރައިގެން ޖަލްސާތައް ބޭއްވި އެވެ. މެމްބަރުންނާއި ރިޔާސަތާ ދޭތެރޭ އުސް ފާރެއް ރާނައިގެން ވެސް ޖަލްސާ ކުރިއަށް ގެންދިޔަ އެވެ. މެމްބަރުންނާ މެދު ވެސް އުސޫލުން ބޭރުގައި އިންތިހާ އަށް ތަފާތުކުރުން ގެންގުޅުނެވެ. ބައެއް މެމްބަރުން، ޖަލްސާތަކުގައި ބައިވެރިވެވަޑައިގަތުމުގެ ހައްގު ވެސް ނިގުޅައިގަތެވެ.\nނިމިގެން މިދާ ރައްޔިތުންގެ މަޖިލީހުގެ ބައެއް މެމްބަރުންނާ އެކު އަފީފް: އޭނާ ވަނީ 20 އަހަރު ވަންދެން މަޖިލީހުގައި ތ. އަތޮޅު މެމްބަރު ކަން ކުރައްވާފައި.\nއަފީފް ފާހަގަކުރެއްވި ގޮތުގައި، މަޖިލީހުގެ ހުރިހާ މެމްބަރުންނަށް ވެސް ހަމަހަމަވާނެ އެވެ. ހައްގުތަކާއި އިޚްތިޔާރުތައް ލިބިވަޑައިގަތުމުގައި އެއްވެސް މެމްބަރެއްގެ ދަރަޖަ މައްޗެއް ނުވާނެ އެވެ.\n"އަޅުގަނޑު ހޮއްވަވައިފި ނަމަ، ކަށަވަރު ކުރާނެ އެއް ކަމަކީ އެއީ،" އަފީފް ވިދާޅުވި އެވެ.\nއޭނާ ދެކެވަޑައިގަންނަވާ ގޮތުގައި، މަޖިލީހުގައި މިހާރު އަމަލުކުރަމުންދާ ބައެއް އުސޫލްތަކަށް ބަދަލު ގެންނަން ޖެހެ އެވެ. އޭނާގެ އެއް ކަންބޮޑުވުމަކީ ކޮމިޓީ އެލަވަންސް މިހާރު ދޭ ގޮތެވެ.\nކޮމިޓީތަކުގެ މަސައްކަތް އޮންނަނީ ފުނިޖެހިފަ އެވެ. އެކަމަކު އެ މަސައްކަތް ނުކުރައްވައި މުސާރައާ އެކު ކޮމިޓީ އެލަވަންސް ނެންގެވުމަކީ ގޯހެއް ކަމަށް އަފީފް ވިދާޅުވި އެވެ.\n"ކޮމިޓީ އެލަވަންސަކީ ވަކި އެއްޗެއް، ކޮމިޓީ އަށް ވަޑައިގަތީމަ އެލަވަންސް ލިބިވަޑައިގަންނަވަން ވާނީ. ނުކުރާ މަސައްކަތަށް މިހާރު އެ އޮންނަ ގޮތުން އުޖޫރަ އެބަ ލިބޭ. އެބައި ރަނގަޅުކުރަން އަޅުގަނޑު މަސައްކަތް ކުރާނަން،" އަފީފް ވިދާޅުވި އެވެ.\n"ނުފޫޒެއް ނުފޯރުވޭނެ، ގާނޫނާ ޚިލާފެއް ނުވާނަން"\nރައްޔިތުންގެ މަޖިލީހުގެ 87 ދާއިރާގެ ތެރެއިން 65 ގޮނޑިއާ އެކު، ސާފު އަޣުލަބިއްޔަތު ރައްޔިތުން ދިނީ އެމްޑީޕީ އަށެވެ. އެއް ޕާޓީއަކަށް މަޖިލީހުގެ މެޖޯރިޓީ އޮވެ، ކުރި ތަޖުރިބާތަކާ ވެސް އެކު އެވެ. މި އަޣުލަބިއްޔަތުގެ ބޭނުން ނާޖާއިޒު ގޮތުގައި ހިފައި ކަންކަން ނުކުރާނެ ކަމުގެ ބިރު ފިލައިގެނެއް ނުދެ އެވެ.\nރައްޔިތުންގެ މަޖިލީސް އަނެއްކާވެސް ގޮނޑި ކޮއްކޮ އަށް ހަދާފާނެ ކަމުގެ ތުހުމަތު އެންމެ ބޮޑަށް ކުރާނީ މަޖިލީހުގެ ރައީސާ ހިސާބުންނެވެ.\nއަފީފް ދެއްވި ޔަގީން ކަމަކީ މިއެވެ؛\n"އަޅުގަނޑުގެ ކުރިމަތީގައި އޮންނާނީ ގާނޫނާއި މަޖިލީހުގެ ގަވާއިދު. އަޅުގަނޑެއް ގަބޫލެއް ނުކުރަން ކުރީގެ ސަރުކާރުގައި ކަން ކުރެއްވި ގޮތަކަށް މި ސަރުކާރުން މެޖޯރިޓީގެ ބޭނުން ހިއްޕަވައިގެން އޭގެ ނާޖާއިޒު ފައިދާ ނަންގަވަން މަސައްކަތް ކުރައްވަފާނެ ކަމަކަށް. އަދި އެގޮތަށް އަޅުގަނޑަށް ރިކުއެސްޓެއް އަޔަސް އަޅުގަނޑެއް ގާނޫނުގައި ކަނޑައަޅާފައި އޮންނަ ގޮތާ ޚިލާފަށް އެއްވެސް ކަމެއް ނުކުރާނަން."\nއޭނާ ވިދާޅުވި ގޮތުގައި ސަރުކާރުގެ މަސްލަހަތުތަކާއި އެ ނޫން މަސްލަހަތުތައް ވެސް ކުރިއަށް ނެރެވޭނީ މަޖިލީހުގެ ގަވާއިދު ތަންދޭ މިންވަރަކުންނެވެ.\nރިޔާސީ އިންތިޚާބާއި ރައްޔިތުންގެ މަޖިލީހުގެ އިންތިޚާބަށް އެމްޑީޕީން ހުށަހެޅި ކަންކަން ތަންފީޒުކުރަން ޖެހޭ ކަން ފާހަގަކުރައްވައި އަފީފް ވިދާޅުވީ، ހުށަހަޅާ ބިލްތަކުގެ ތެރެއިން އަވަހަށް ނިންމަން ޖެހޭ ގާނޫނުތަކަށް އިސްކަންދޭން ޖެހެ އެވެ. އެކަމަކު، ވަގުތު އޮއްވައި އެ ބިލްތައް ހުށަހަޅައި، ކޮމިޓީ އަށް އެކަށީގެންވާ ވަގުތު ދޭން ޖެހޭ ކަން ފާހަގަކުރެއްވި އެވެ.\nއަފީފް، މިދިޔަ ހަފުތާހައި "މިހާރު" ގެ ސުވާލުތައް އައްސަވަނީ: މަޖިލިހުގައި މައިނޯރިޓީ އަށް ވެސް ފުރުސަތު ދެއްވާނެ ކަމަށް ވިދާޅުވި.---ފޮޓޯ: ނިޝާން އަލީ/މިހާރު\n"މަޖިލީހުގެ ކޮމިޓީތަކާ މަޝްވަރާކޮށްގެން އަދި މަޖިލީހުގައި ތިއްބަވާ އެހެން ޕާޓީތަކުގެ ޕާލަމެންްޓްރީ ގްރޫޕުގެ މެމްބަރުންނާ މަޝްވަރާކޮށްގެން އަޅުގަނޑު މަޖިލީހުގެ ކަންކަން ކުރިއަށް ގެންދާނީ. ހަމައެއާ އެކު މަޖިލީހަށް ހުށަހެޅޭ ކޮންމެ ކަމެއްގައި މެމްބަރުންގެ ހިޔާލު ހުށަހެޅުމަށް ފުރުސަތު ދޭނަން. ބަހުސް ކުއްލިއަކަށް ހުއްޓައެއް ނުލާނަން. ބަހުސްކުރުމަށް ފަހު އެ ހިޔާލުތަކުގެ މައްޗަށް ކޮމިޓީން އިސްލާހުތަކެއް ގެންނަން ޖެހޭ ކަމަށް ވާ ނަމަ އެކަމަށް ވެސް ފުރުސަތު އޮންނާނެ. ހުރިހާ ބޭފުޅުންގެ އިރުޝާދާ އެކު މަޖިލީސް ހިނގާނީ،" އަފީފް ވިދާޅުވި އެވެ.\nމަޖިލީހުގެ ކަންކަން ކުރަން ޖެހެނީ، އަފީފް ވިދާޅުވި ގޮތުގައި، ހަމައެކަނި މަޖިލީހުގެ ރައީސް ނުވަތަ މެޖޯރިޓީ އޮތް ޕާޓީގެ މެމްބަރުންގެ ވިސްނުމަކަށް ނޫނެވެ.\n"ސުޕަ މެޖޯރިޓީ އަކީ ބޭނުންހާ ގޮތަކަށް ކަންކަން ކުރުމެއް ނޫން. މަޖިލީހުގެ ކަންކަން ނިންމަން ޖެހޭނީ މައިނޯރިޓީ އަށް އިހްތިރާމްކޮށް، އިހްސާސްތައް ދަނެގެން،" އަފީފް ވިދާޅުވި އެވެ.\nއޭނާ ވިދާޅުވީ ބައެއް މެމްބަރުން މަޖިލީހަށް ވަޑައިގަންނަވަނީ ސަރުކާރުގެ ތެރެއިން އޮންނަ ނާޖާއިޒު ފައިދާތަކެއް ނަގަން ކަމަށެވެ. އެ ވިސްނުމުގައި ތިއްބަވާ މެމްބަރުންގެ ފަރާތުން ރައްޔިތުންނަށް އެއްވެސް ކަމެއް ނުކޮށްދެވޭނެ ކަމަށް ވިދާޅުވި އެވެ.\n"މިއީ ވެސް ބަދަލުކުރަން ޖެހޭ ވިސްނުމެއް،" އަފީފް ވިދާޅުވި އެވެ.\nއޭނާ ދެމިހުންނަވާނީ، އަފީފް ވިދާޅުވި ގޮތުގައި، ރައްޔިތުން ހަވާލުކުރި ޒިންމާ އަމާނާތްތެރިކަމާ އެކު އަދާކުރެއްވުމުގަ އެވެ. މަޖިލީހުގެ ރައީސް ކަމަށް ހޮއްވަވައިފި ނަމަ ވެސް އެގޮތުގައި ދެމިހުންނަވާނެ ކަމުގެ ޔަގީންކަން ދެއްވި އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް މެމްބަރު ހަސަން އަފީފް (ވިލުފުށި) ރައްޔިތުންގެ މަޖިލީހުގެ އިންތިޚާބު 2019 މަޖިލީހުގެ މެމްބަރުން އިންޓަވިއު


ގިރިޓީ ލޯބި: ދިވެހިންގެ ތެރޭގައިވެސް އާންމު | Jazeera\tގިރިޓީ ލޯބި: ދިވެހިންގެ ތެރޭގައިވެސް އާންމު - Jazeera\nގިރިޓީ ލޯބި: ދިވެހިންގެ ތެރޭގައިވެސް އާންމު\nޢަލީ ޔާމީން June 14, 2019 128 views0\nލޯތްބަކީ އެތައް މާނައެއް އެކުލެވިގެންވާ މާނަ ފުން ދެ އަކުރެވެ. ބައެއް މީހުން އެކި މާނަގައި ލޯބި ބޭނުން ކުރަމުން އަންނައިރު ހަޤީޤަތަކީ ލޯތްބަކީ ހިތުގައި އުފެދޭ ބަޔާންކުރަން ދަތި، އުފާވެރި އިހްސާސްތަކަކަށް ކިޔާ ނަމެއް ކަމެވެ. ބައެއް މީހުންނަކީ މީހުން ދެކެ ވަރަށް ފަސޭހައިން ލޯބިވެވޭ މީހުންނެވެ. ނުވަތަ ލޯބިވާކަމަށް ދެއްކިގެން އުޅޭ މީހުންނެވެ. މިފަދަ މީހުންނަށް ދިވެހި ބަހުގައި ކިޔާ އުޅެނީ ގިރިޓީ ލޯބިވާ މީހުންނެވެ. ގިރިޓީ ލޯތްބަކީ އެއްވެސް އެއްވެސް ހަޤީޤަތެއް ނެތް ނުވަތަ އެއްވެސް އަސްލެއް ނެތް ނުވަތަ ބޭރުފުށުން ދައްކައިގެން އުޅޭ ލޯތްބައް ކިޔާ އުޅޭ ނަމެކެވެ.\nގިރިޓީ ލޯތްބާއި ދިވެހި މުޖުތަމައާއި ގުޅުމެއްވާ ކަމީ މިއަދު ޝައްކެއް އޭގައި އެކުލެވިގެންވާ ކަމެއް ނޫނެވެ. މިހާރު އުޅޭ ކުދިން ހެޔޮކޮށް ބާލިޣުނުވެ އުޅެނިކޮށް ހުންނާނީ ލޯބީގެ ގޮތުން ކޮންމެވެސް ކުއްޖަކާއި ގުޅިފައެވެ. ލޯބިވެގެން ގޮސް ކޮންމެ ކަމެއް ކުރަންވެސް ތައްޔާރުވާ ހިސާބުގައެވެ. އެފަދަ ކުދިންގެ ލޯބީގެ ފަލްސަފާ ލައިލާއާއި މަޖުނޫނަށް ދޫނުކުރާނެއެވެ. އެހާވެސް އިޝްޤީވުމާއި އެކު އަސަރުގަދަވާނެއެވެ. ދެން އުފެދޭ ސުވާލަކީ، މިކުދިން މިވަނީ ހަމަ ހަޤީޤަތުގައިވެސް ލޯބިތޯއެވެ؟\nލޯބިވެޔޭ ކިޔައިގެން ގުޅިގެން އުޅޭ ބައެއް މީހުންނަކީ ޒަވާޖީ ހަޔާތެއްގެ ވާހަކަ ދެއްކިޔަސް ގައިން ހީބިހި ނަގާ މީހުންނެވެ. އެމީހުން ކައިވެނި މަތިން އެ ގަންނަނީ އަމަށަކު ބިރެއް ނޫނެވެ. ހަޤީޤީ ލޯބިވުމުގެ އަނދުން އަޅުވައިގެން އެފަދަ މީހުން އެކުޅޭ ކުޅިސަމާގައި ގިނަފަހަރު ޖެހެނީ ފިރިހެނުންނެވެ. ނަމަވެސް ކެހިވެރިކަމުގެ އެ ދަލުގައި ޖެހޭ އަންހެނުންވެސް ވަކި މަދެއް ނޫނެވެ. ލޯބިވެޔޭ ދުލުން ބުނެލުމަކުން އަދި ލޯބިވީމަކަށް ނުވާނެއެވެ. އެކަން އަމަލުން ނުދެއްކެނީ ނަމަ އެކަމުގެ މަންފާއެއް ނެތެވެ. ބޭރުފުށުން ކިތަންމެ ޗާލާކީ ވާން އުޅުނެއް ކަމަކު، އެތެރޭގައި ހަސަދައިގެ އަލިފާން އަނދާހާ ހިނދަކު ރުހުމުގެ ނަޒަރަކުން ނުވަތަ ހެޔޮ ހިތަކާއިގެން ލޯބިވެރިޔާއާއި ދިމާލަށް ނުބެލޭނެއެވެ. އަމިއްލަ އެދުމާއި ތަޣައްޒަބުން ފުރިގެންވާ ކެހިވެރި ހިތަކަށް ހަޤީޤީ ލޯބިވެވުމަކީ ނާދިރު ކަމެކެވެ.\nދިވެހިރާއްޖެއަކީ މުޅި ދުނިޔޭގެ ނިސްބަތުންވެސް ވަރި ގިނަ ގައުމެއްގެ ގޮތުގައި ފާހަގަވެފައި އޮންނަ ގައުމެކެވެ. ސަބަބަކީ ކޮބައިތޯއެވެ؟ ލޯބިލޯބިން ޖަހާލި ކައިވެނީގެ ގޮށް މޮހެވި ކައިވެނީގެ ނައު މިސްރާބެއްނެތި މާސިންގާ ކަނޑުގައި އޮޔާއި ވައިގެ ޝިކާރައަކަށްވާން ޖެހެނީ ކީއްވެތޯއެވެ؟ އާދެ، އެއީ ކައިވެނީގެ ގުޅުން ވަރުގަދަ ނުވުމުންނެވެ. ދެމެފިރިން އެކަކު އަނެކަކަށް ކުރަން ޖެހޭ އިތުބާރު ނުކުރުމުންނެވެ. ހަޤީޤީ ލޯބި ނުވެނި ގިރިޓީ ލޯތްބެއް ވެވި، އަނބިމީހާ ނުވަތަ ފިރިމީހާގެ ލޮލުގައި ލޯބީގެ އަނދުން އެޅުވޭތީއެވެ.\nގިރިޓީ ލޯބިވުމަކީ އަހުލާޤީ ބޮޑެތި ކުއްތަކުގެ މުގުލެވެ. ރާއްޖެއަކީ ސައްތައިން ސައްތަ މުސްލިމު އުންމަތެކޭ އެއްއިރެއްގައި އަހަރެމެން ބުނީ މޭފުއްޕާލާފައި ފަހުރުވެރިކަމާއި އެކުގައެވެ. ނަމަވެސް މިއަދު އެހެން ބުނެވޭނެ ޖާގައެއް އެބައޮތްތޯއެވެ؟ ހުދު އަޅުގަނޑުގެ ޒަމީރުވެސް އެކަން އެގޮތައް ގަބޫލެއް ނުކުރެއެވެ. ސަބަބެއް ނެތިއެއް ނޫނެވެ. ފާޅުގައި ނައިޓު ކުލަބުތައް އެހެރެގެސް ހިންގަނީއެވެ. ފާޅުގައި ބަދުއަހުލާޤީ އަމަލުތައް ހިންގަނީއެވެ. ޒިނޭ ކުރާ މީހުންގެ އަދަދު އިންތިހާއަށް އިތުރުވެއްޖެއެވެ. ފަހުރުވެރިކަމާއި އެކު ފާފަތަކަށް އަރައިގަންނަ މީހުން ގިނަވެ ގައުމުގެ ކުރިމަގު ބޮޑު އަނދަވަޅަކާއި ދިމާއަށް މިވަނީ މިސްރާބު ޖަހައިފައެވެ. މި އަނދަވަޅުން ގައުމު ސަލާމަތް ކުރެވޭނީ އިހްލާސްތެެރިކަން އިސްކޮށް، އަމިއްލަ އެދުން އެއްފަރާތްކޮށް ޤައުމީ މަސްލަހަތާއި ތެދުވެރިކަން އިސްކޮށްގެނެވެ. ތެދުވެރި ވަފާތެރިންގެ އަދަދު ގިނަވެގެންނެވެ.


Pakistan gai gaanoon negehehtifai othathee ufaakuran: America\nޕާކިސްތާންގައި ގާނޫން ނެގެހެއްޓިފައި އޮތަތީ އުފާކުރަން: އެމެރިކާ\nޖެން ސާކީ: އެމެރިކާ ވައިޓް ހައުސްގެ ތަރުޖަމާން\nޕާކިސްތާންގައި ގާނޫނީ ބާރު ސުލްހަވެރި ކަމާއެކު ދެމެހެއްޓިފައި އޮތުމަކީ އުފާ ކުރަން ޖެހޭ ކަމެއް ކަމަށް އެމެރިކާ ބުނެފި އެވެ. ވައިޓް ހައުސްގެ ތަރުޖަމާން ޖެން ސާކީ ވިދާޅުވި ގޮތުގައި ޕާކިސްތާން ހަމަމަގަށް އަޅުވަން ސިޔާސީ ޕާޓީތަކުން ކުރާ މަސައްކަތްތަކަށް އެމެރިކާ ތާއީދުކުރެ އެވެ.\nޖެން ސާކީ ވިދާޅުވީ ވަކި ޕާޓީއެއް އެމެރިކާއާ މާ ގާތް ބޮޑު ނޫން ކަމަށާއި ސުލްހަވެރިކަމާ އެކު ދަމަހައްޓާ ސިޔާސަޔަށް އެމެރިކާ ތާއީދު ކުރަނީ ކަމަށެވެ.\nޕާކިސްތާންގެ ބޮޑުވަޒީރުގެ މަގާމުން އިމްރާން ހާން ދުރު ކުރުމަށް ފަހު އެ މަގާމަށް އާ ބޮޑުވަޒީރަކު ވަނީ އައްޔަން ކޮށްފަ އެވެ. ގާނުންހަދާ މަޖިލީހުގައި އަޣުލަބިއްޔަތު އޮތް ކަަމަށް ސާބިތު ކޮށްދެވުމާއެކު ޝެހެބާޒް ޝަރީފް މިހާރު ވަނީ ބޮޑުވަޒީރުގެ މަގާމަށް އިސްކޮށްފަ އެވެ.\nއިމްރާން ހާން ވިދާޅުވި ގޮތުގައި ބޮޑުވަޒީރުގެ މަގާމުން އޭދާ ދުރުކުރަން އިދިކޮޅު ޕާޓިތަކުން މަސައްކަތް ކުރީ އެމެރިކާއާ ގުޅިގެން ކަމަށެވެ. އެމެރިކާ ބުނާ ގޮތުން ޕާކިސްތާން ސަރުކާރު ވައްޓާލަން އެ ގައުމުން އެއްވެސް ކަމެއް ނުކުރެ އެވެ.\nއިމްރާނަނީ އެމެރިކާއަށާއި އެގައުމުގެ ސިޔާސަތަށް ވަރަށް ފާޑުވިދާޅުވާ ބޭފުޅެކެވެ. ޝެހެބާޒް ޝަރީފް ވިދާޅުވި ގޮތުގައި ޕާކިސްތާންގައި ވެރިކަން ކުރައްވާނީ އެންމެންނާ ވެސް ގުޅިގެން އަދި ގައުމަށް ފައިދާ ބޮޑު ގޮތަށެވެ.\nއެމެރިކާ އަކީ ވެސް ގާތް ގައުމެއް ކަމަށް ވިދާޅުވެ ޝެހެބާޒް ވިދާޅުވީ އެންމެ ގާތީ ޗައިނާއާ ތުރުކީ ކަމަށެވެ. އަދި ސަރަހައްދީ އެއްބާރުލުމެއް އުފައްދަން މަސައްކަތް ކުރައްވާނެ ކަމަށް ވެސް ވިދާޅުވި އެވެ.\nޖެން ސާކީ ވިދާޅުވި ގޮތުގައި ޕާކިސްތާނަކީ އެމެރިކާއަށް މުހިންމު ގައުމެކެވެ. އެމެރިކާގެ ސިޔާސަތު ތަންފީޒު ކުރުމުގައި ވެސް ޕާކިސްތާނަކީ ބައިވެރިއެއް ކަމަށް ވިދާޅުވި އެވެ.\nއޭނާ އަދި ވިދާޅުވީ އެމެރިކާއިން ސިޔާސަތު ކަނޑައަޅަނީ އެ ގައުމެއްގައި ވެރިކަމަށް ބަލައިގެން ނޫން ކަމަށާއި މަގާމެއްގައި ވަކި ބޭފުޅަކު ހުރުމަކީ މައްސަލައެއް ކަމަށް ނުދެކޭ ކަމަށެވެ.\nއެމެރިކާ ޕާކިސްތާން އިމްރާން ޚާން + ޕޮލިޓިކްސް


ނެޓްބޯޅަ މުބާރާތުގެ ފައިނަލުގައި އަނެއްކާވެސް އެފް.އެލް.އައި.އެސް އަދި އެމް.އެން.ޔޫ.ބީ.އެސް – MNUSU\nނެޓްބޯޅަ މުބާރާތުގެ ފައިނަލުގައި އަނެއްކާވެސް އެފް.އެލް.އައި.އެސް އަދި އެމް.އެން.ޔޫ.ބީ.އެސް\nއެމް.އެން.ޔޫ.އެސް.ޔޫގެ ތިންވަނަ އިންޓަރ ފެކަލްޓީ ނެޓްބޯޅަ މުބާރާތުގެ ފައިނަލުގައި ވާދަކުރާނީ އެފް.އެލް.އައި.އެސް އަދި އެމް.އެން.ޔޫ.ބީ.އެސްކަން ކަށަވަރުވެއްޖެއެވެ. މީގެ ކުރިން ބޭއްވި2މުބާރާތުގެ ފައިނަލުގައި ވެސް ވާދަކުރީ ހަމަ މި2ޓީމެވެ. (އެފް.އެލް.އައި.އެސް އަކީ އޭރުގެ އެފް.އެސް.އެލް އެވެ.) މީގެ ތެރެއިން 2015 ވަނަ އަހަރު ތަށި ހޯދީ އެމް.އެން.ޔޫ.ބީ.އެސްކަމަށްވާއިރު، 2016 ވަނަ އަހަރުގެ ތަށި އުފުލާލީ އެފް.އެލް.އައި.އެސް (އޭރުގެ އެފް.އެސް.އެލް)އިންނެވެ.\nމިރޭ ކުޅުނު ސެމީ ފައިނަލުގައި އެމް.އެން.ޔޫ ބީ.އެސް އަދި އެފް.އެލް.އައި.އެސް އިން ވަނީ ތަފާތު މޮޅު ކުޅުމެއް ދައްކައިފައެވެ.\nއެމް.އެން.ޔޫ ބީ.އެސް އިން މުބާރާތުގެ ފައިނަލުގެ ޖާގަ ކަށަވަރުކުރީ ސެމީ ފައިނަލުގައި އެސް.އެން އާ ވާދަކޮށް 23-10 ޕޮއިންޓްގެ ތާފާތު ބޮޑު ނަތީޖާ އަކުންނެވެ.\nއެމް.އެން.ޔޫ ބީ.އެސްގެ މި މޮޅާއެކު، މިހާތަނަށް ކުޅުނު ހުރިހާ މެޗަކުން މޮޅުވި އެސް.އެން އަށް ވަނީ މުބާރާތުގެ ފައިނަލުގައި ވާދަކުރުމުގެ ފުރުސަތު ގެއްލިފައެވެ. މިމެޗުގެ އެންމެ މޮޅު ކުޅުންތެރިއަކަށް ހޮވުނީ އެމް.އެން.ޔޫ ބީ.އެސްގެ އައިޝަތު ހަސަންއެވެ.\nމުބާރާތުގެ ސެމީ ފައިނަލުގެ ދެވަނަ މެޗުގައި އެފް.އެލް.އައި.އެސް އަދި އެފް.އެޗް.އެސް ބައްދަލުކުރި މެޗު 30-18 ޕޮއިންޓްއިން ކާމިޔާބުކުރީ އެފް.އެލް.އައި.އެސްއެވެ. މި ނަތީޖާ އާއެކު އެފް.އެލް.އައި.އެސް ވަނީ މުބާރާތުގެ ފައިނަލަށް ދަތުރުކޮށްފައެވެ. ވާދަވެރި ކުޅުމެއް ފެނިގެން ދިޔަ މިމެޗުގައި އެފް.އެޗް.އެސްއަށް ސްކޯކުރުމަށް ރަނގަޅު ފުރުސަތުތަކެއް ލިބި އެ ފުރުސަތުތަށް ބޭކާރުވިނަމަވެސް އެފް.އެޗް.އެސް ޓީމުގެ ފަރާތުން ވަނީ ހިތްވަރުގަދަ ކުޅުމެއް ދައްކައިފައެވެ. މިމެޗުގެ އެންމެ މޮޅު ކުޅުންތެރިއަކީ އެފް.އެލް.އައި.އެސްގެ އާމިނަތު އީމާން އަބްދުލް ޣަފޫރެވެ.\nއެމް.އެން.ޔޫ.އެސް.ޔޫ އިންޓަރ ފެކަލްޓީ ނެޓް ބޯޅަ މުބާރާތް 2019ގައި އެމް.އެން.ޔޫ ބިޒްނަސް ސްކޫލް އަދި ފެކަލްޓީ އޮފް ލޯ އެންޑް އިސްލާމިކް ސްޓަޑީޒް ވާދަކުރާ ފައިނަލް މެޗު ކުޅުމަށް ހަމަޖެހިފައިވަނީ 23 އޮކްޓޯބަރ ވާ ބުދަ ދުވަހުގެ ރޭގަނޑު 8:30 ގައެވެ.


SunOnline: Bas bunaanee sih'hee maahirun, sarukaarun thanfeezu kuraanan: Raees\nބަސް ބުނާނީ ސިއްހީ މާހިރުން، ސަރުކާރުން އެކަން ތަންފީޒުކުރާނަން: ރައީސް\nމުހައްމަދު މުޒައްޔިން ނާޒިމް 25 Mar 2020, 21:46\nރައީސް ސޯލިހް-- ސަން ފޮޓޯ/ ފަޔާޒު މޫސާ\nކޮރޯނާވައިރަސް ކޮވިޑް19އާ ގުޅިގެން ރާއްޖެއިން އަޅާނެ ފިޔަވަޅުތަކުގައި ބަސް ބުނާނީ ސިއްހީ މާހިރުން ކަމަށާއި އެކަންކަން ސަރުކާރުން ތަންފީޒު ކުރާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nކޮރޯނާވައިރަސްއާ ގުޅިގެން ރައީސް ސޯލިހް މިއަދު ވަނީ ފުރަތަމަ ފަހަރަށް ނޫސްވެރިންނާ ބައްދަލުކުރައްވާފައެވެ. އެ ބައްދަލުވުމުގައި ވާހަކަ ދައްކަވަން ފައްޓަވަމުން ފުރަތަމަވެސް ރައީސް ޝުކުރު އަދާ ކުރެއްވީ، ސިއްހީ ދާއިރާގެ ބޭފުޅުން ކުރައްވަމުން ގެންދާ ބުރަ މަސައްކަތަށެވެ.\nރައީސް ވިދާޅުވީ، ޗައިނާ އިން ވައިރަސް ފެނުމާއެކު ފުރަތަމަވެސް ސަރުކާރުވެސް ސަރުކާރުން ފިވަޅުތައް އަޅުއްވަމުން ގެންދެވީ އެ މާހިރުންގެ އިރުޝާދާއި ލަފާގެ މަތިން ކަމަށާއި ދެން ވެސް އަމަލު ކުރައްވާނީ އެގޮތަށް ކަމަށެވެ.\n"މިކަމުގައި އެންމެ އިސްބަސްވެސް އަދި އެންމެ ފަހު ބަސްވެސް ބުނާނީ ސިއްހީ ތަޖުރިބާކާރުން. ސަރުކާރުން ކުރާނެ ކަމަކީ، އެބޭފުޅުންގެ އިރުޝާދުތައް ތަންފީޒު ކުރުމަށް މަގުފަހުކޮށްދިނުން،" ރައީސް ސޯލިހް ވިދާޅުވި އެވެ.\nރައީސް ސޯލިހް ރައްޔިތުންގެ ކިބައިންވެސް އެދިވަޑައިގަތީ، ސިއްހީ މާހިރުން ދެއްވާ ލަފައަށް އަމަލު ކުރުމަށެވެ. އެގޮތުން ގޭގައި މަޑުކުރުމަށް ރައީސް އިލްތިމާސްކުރެއްވިއވެެ.\n"އެބޭފުޅުން[ސިއްހީ މާހިރުން] އެ މަސައްކަތް ކުރައްވަނީ ތިޔަބޭފުޅުންނަށްޓަކައި. ތިޔަބޭފުޅުން ކޮށްދޭންވީ ކަމަކީ، ބޭރަށް ވަޑައިނުގަތް، ގޭގައި މަޑުކޮށްދިނުމަށް،" ރައީސް ވިދާޅުވިއެވެ.\nއެމަނިކުފާނު ވިދާޅުވީ ވައިރަހުން ރައްކާތެރިވުމަށް ސަރުކާރުން އަޅާ ފިވަޅުތަކުން އާންމު ދިރިއުޅުުގެ ވަރަށް ގިނަ ކަންކަމަށް ހުރަސް އެޅޭ ކަމަށާއި ނަމަވެސް އެ ފިޔަވަޅުތަކަކީ، ހުރިހާ އެންމެންގެ ރައްކަލަކަށް އަޅާ ފިޔވަޅުތަކެއް ކަން ގަބޫލު ކުރައްވަން ޖެހޭ ކަމަށެވެ.\nސަރުކާރުން މިމަހު 12 ވަނަ ދުވަހު ސިއްހީ ކުއްލި ނުރައްކަލުގެ ހާލަތު އިއުލާންކޮށް މިހާތަނަށް ގިނަ ފިޔަވަޅުތަކެއް ވަނީ އަޅާފައެވެ.\nމިއަދު ރައީސް ސޯލިހް ވަނީ އާ ފިޔަވަޅުތަކެއް އަޅައި، އެކަންކަން ހާމަކުރައްވާފައެވެ. އެގޮތުން އިތުރު އެއް ހަފްތާއަށް ސުކޫލްތަކާއި ކޮލެޖު/ޔުނިވާސިޓީ އަދި ސަރުކާރު ބަންދުކުރުމަށް ނިންމާފައިވާ ކަމަށް ރައީސް ވިދާޅުވިއެވެ. އެ ނިންމުމާއެކު ކުރިން އަންނަ އާދިއްތަ ދުވަހަށް އެތަންތަން ހުޅުވުން އޮތް ނަމަވެސް، ދެން އެތަންތަން ހުޅުވޭނީ، އަންނަ މަހުގެ ފަސް ވަނަ ދުވަހުއެވެ.\nއޭގެ އިތުރުން އަންނަ އާދިއްތަ ދުވަހުން ފެށިގެން މުއްދަތެއް ނެތް ގޮތަށް އޮންއެރައިވަލް ވިސާ ދިނުން ހުއްޓާލަން ނިންމާފައިވާ ކަމަށްވެސް ރައީސް މިއަދު ވިދާޅުވިއެވެ.\nރައީސް ވަހަކަފުޅުގައި ރައްޔިތުންނަށް ދެއްވީ އުންމީދެވެ. އެންމެން ގުޅިގެން މިހާލަތުން އަރައިގަނެވޭނެ ކަމަށް ވިދާޅުވިއެވެ. އަދި މި އުދަނގޫ ދަނޑިވަޅުގައި ސަރުކާރުން ރައްޔިތުންނަށް ލުއި ދިނުމަށްވެސް ނިންމަވާފައިވާ އިތުރު ނިންމެވުންތައް ރައީސް ވަނީ ހާމަ ކުރައްވާފައެވެ.\nރައްޔިޔުންނަށް ދޭން ނިންމި ބައެއް ލުއިތަށް:\nބީއެމްއެލް ލޯނަށް ފައިސާ ދެއްކުން ހަ މަހަށް ފަސްކޮށް، ފައިސާ ދައްކަން ޖެހޭ މުއްދަތު ހަ މަހަށް އިތުރުކުރުން.\nސްޓޫޑެންޓް ލޯނު ދެއްކުން ހަ މަހަށް ފަސް ކުރުން.\nއެޗްޑީއެފްސީގެ ލޯނުތައް ހަ މަހަށް ލަސް ކުރުން.\nއިންޓްރެސްޓް ކުޑަކޮށް ވިޔަފަރިތައްކަށް އިތުރު ލޯން ދޫކުރުން.\nއިންޓަނެޓުން ލުއިތަކެއް ދޭން ނިންމުން.\nމިހާތަނަށް ރާއްޖެއިން ކޮރޯނާ ވައިރަހަށް 13 މީހަކު ޕޮޒިޓިވްވި އިރު، އަށް މީހަކު ވަނީ ވައިރަހުން ރަނގަޅުވެފައެވެ. މިހާރު ފަރުވާ ދެމުން ދަނީ ފަސް މީހަކަށެވެ.


އިންސާނީ ވަގުފާރިއާ ގުޅޭގޮތުން ހޭލުންތެރިކުރުވުމުގެ ޓްރެއިނިންގ ޕްރޮގްރާމެއް އއ. ރަސްދޫގައި ފަށައިފި\nއަންގާރަ ،23 އޭޕްރިލް 2019 / 10:54\nއިންސާނީ ވަގުފާރި (ހިއުމަން ޓްރެފިކިންގ) އާއި ދެކޮޅަށް މަސައްކަތްކުރުމަށް މުއައްސަސާތަކުގެ މުވައްޒަފުން ހޭލުންތެރިކުރުވުމުގެ ޓްރެއިނިންގ ޕްރޮގްރާމެއް އއ. ރަސްދޫގައި ފަށައިފިއެވެ.\nފުލުހުންގެ އެންޓި ހިއުމަން ޓްރެފިކިންގ ޑިޕާޓްމަންޓާއި އއ. ޕޮލިސް ގުޅިގެން ކުރިއަށް ގެންދާ މިޕްރޮގްރާމްގައި، އިންސާނީ ވަގުފާރިއަކީ ކޮބައިކަމާއި، އިންސާނީ ވަގުފާރީގެ ޝިކާރައަކަށް ވެފައިވާ މީހުން ދެނެގަންނާނެ ގޮތްތަކާއި އަދި އެފަދަ މީހުންނަށް އެހީތެރިކަން ފޯރުކޮށްދޭނެ ގޮޮތްތަކާއި ގުޅޭގޮތުން މަޢުލޫމާތު ދިނުމަށް ހަމަޖެހިފައިވެއެވެ\nމީގެއިތުރުން ކަމާ ގުޅުންހުރި ޤާނޫނުތަކާއި ޤަވާއިދުތަކާއި އެ ޤާނޫނުތަކުން އެފަދަ މީހުންނަށް ލިބިދޭ ހިމާޔަތާއި ރައްކާތެރިކަމާއި ގުޅޭގޮތުން މަޢުލޫމާތު ދިނުމަށް ހަމަޖެހިފައިވެއެވެ. އަދި ރާއްޖެއިން ބައިވެރިވެފައިވާ ކަމާ ގުޅުންހުރި މުއާހަދާތަކާއި ގުޅޭގޮތުން ބައިވެރިންނަށް މަޢުލޫމާތުދިނުމަށް ހަމަޖެހިފައިވެއެވެ.\nމިއަދުންފެށިގެން ދެ ދުވަހުގެ މުއްދަތަށް ކުރިއަށް ގެންދިއުމަށް ހަމަޖެހިފައިވާ މިޕްރޮގްރާމްގައި އއ. އަތޮޅުގައި މަސައްކަތްކުރާ ހުރިހާ ފުލުހުންނާއި ރަސްދޫގައި ހުރި ސަރުކާރުގެ މުއައްސަސާތަކުގެ މުވައްޒަފުން ބައިވެރިވެފައިވެއެވެ.


REPORT: Thauleemaa behey bilah memberun ge ruhumaai nuruhun | Mihaaru\nހިރިޔާ ސްކޫލުގެ ޓީޗަރުންތަކެއް ޓީޗަރުންގެ ދުވަހުގެ ހަފުލާއެއް: ތައުލީމާ ބެހޭ ބިލުގައި ޓީޗަރުންނާ ބެހޭ މުހިންމު މާއްދާތަކެއް ހިމެނޭ -- ފައިލް ފޮޓޯ: ނިޝާން އަލީ/ މިހާރު\n17 ފެބުރުއަރީ 2017 - 06:14\nތައުލީމާ ބެހޭ ބިލަކީ ރާއްޖޭގައި މަސައްކަތް ކުރާ ދިވެހި ޓީޗަރުން ބޮޑު "މަޅިއެއްގައި" ޖައްސުވައި، ސަރުކާރުގެ ފުރިހަމަ ކޮންޓްރޯލްގެ ދަށަށް ސްކޫލްތައް ގެންނަން ރާވާ ސިޔާސީ ރޭވުމެއް ކަމަށް އިދިކޮޅު ފަރާތްތަކުން ދެކެ އެވެ. އެކަމަކު ސަރުކާރުގެ މެމްބަރުންގެ ރައުޔު ތަފާތެވެ. އެ މެމްބަރުންގެ ނަޒަރުގައި ތައުލީމީ ދާއިރާ އާ ހަރުފަތަކަށް ގެންދަން އެވަރުގެ ބިލެއް ނެތެވެ.\nއެމްޑީޕީ އާއި ޕީޕީއެމްގެ މަޖިލިސް މެމްބަރުން އެއްބަސްވާ ގޮތުގައި ތައުލީމާ ބެހޭ ބިލެއް އޮތުން މުހިންމެވެ. އެކަމަކު ބިލުގައި ނުރައްކާތެރި މާއްދާތަކެއް ހިމަނައިގެން ސަރުކާރުން ނާޖައިޒު ފައިދާ ނެގުމުގެ ދޮރު ވަރަށް ބޮޑަށް ހުޅުވިފައިވާ ކަމަށް އިދިކޮޅު މެމްބަރުން ގަބޫލުކުރައްވަ އެވެ.\nސްކޫލް ބޯޑުތައް ސަރުކާރުގެ ބާރުގެ ދަށަށް!\nބިލުގައި ބުނެފައިވާ ގޮތުން ސްކޫލްގެ ކަންކަން ހަރުދަނާ ގޮތެއްގައި ހިންގަން ކޮންމެ ސްކޫލެއްގައި ބޯޑެއް އޮންނަން ޖެހެ އެވެ. ސްކޫލް ހިންގާނެ ގޮތްތައް ކަނޑައެޅުމުގެ ހުރިހާ ބާރެއް އޮތީ ބޯޑަށެވެ. ސްކޫލް ބޯޑުގައި މެނޭޖްމަންޓާއި ޕޭރަންޓް ޓީޗާ އެސޯސިއޭޝަނާއި ބެލެނިވެރިންނާއި މުދައްރިސުންނާއި ދަރިވަރުންގެ ތެރެއިން އިންތިހާބު ކުރެވޭ ބަޔަކު ތިބޭއިރު، އެޑިއުކޭޝަން މިނިސްޓްރީން ކަނޑައަޅާ މަންދޫބެއް ވެސް ހުންނަން ޖެހެ އެވެ.\nމި ބިލުގައި ނުރައްކާތެރި މާއްދާއެއްގެ ގޮތުގައި އިދިކޮޅު މެމްބަރުން ފާހަގަކުރަނީ އެޑިއުކޭޝަން މިނިސްޓަރަށް ފެނިއްޖެ ނަމަ، ސްކޫލް ބޯޑު އުވާލެވޭ މާއްދާ އެވެ. އެ މާއްދާގައި ވަނީ ސްކޫލެއްގެ ބޯޑުގެ މަސްއޫލިއްޔަތު އަދާނުކުރެވޭ ކަމަށް މިނިސްޓަރަށް ފެނިއްޖެ ހިނދެއްގައި، ބޯޑުގެ ޗެއާޕާސަނަށް ލިޔުމުން އެކަން އެންގުމަށް ފަހު ބޯޑު އުވާލެވިދާނެ ކަމަށެވެ.\nސްކޫލް ބޯޑެއްގެ މަސްއޫލިއްޔަތު އަދާނުކުރާ ކަމަށް މިނިސްޓަރު ކަނޑައަޅަންވާނީ ބޯޑުގެ މެމްބަރުންނަށް ޖަވާބުދާރީވާން ފުރުސަތު ދިނުމަށް ފަހު ކަމަށާއި ސްކޫލް ބޯޑެއް އުވާލާތާ 45 ދުވަހުގެ ތެރޭގައި އާ ބޯޑެއް އިންތިހާބު ކުރަން ވާނެ ކަމަށް ބިލުގައި ބުނެފައިވެ އެވެ.\nހެންވޭރު އުތުރު ދާއިރާގެ އެމްޑީޕީ މެމްބަރު އަބްދުﷲ ޝާހިދު ވިދާޅުވި ގޮތުގައި ސަރުކާރުން މިސްރާބު ޖަހާފައި ވަނީ މުޅި ސަރުކާރުގެ ކޮންޓްރޯލްގެ ދަށަށް ތައުލީމީ ނިޒާމު ގެންދިއުމަށެވެ. މި ބިލުގެ ބޭނުމަކީ ފޮތް ކިޔުމުގެ އުސޫލުތައް ދޫކޮށްލައި، ސަރުކާރުން ބުނާ އެއްޗެއް އެކަނި އަޑުއިވޭނެ ގޮތަށް ތައުލީމުގެ ކަންކަން ކުރިއަށް ގެންދިއުން ކަމަށް ވެސް ޝާހިދު ވިދާޅުވި އެވެ.\n"ބޭރުގެ ގައުމުތަކުގައި ވެސް އަމަލުކުރާ ގޮތަށް، ބެސްޓް ޕްރެކްޓިސްއާ އެއްގޮތަށް އަމަލުކުރަން މަސައްކަތް މި ކުރަނީ. ކިތަންމެ ރަނގަޅަށް އެކަން ކުރަން އުޅުނަސް އެ ބޭފުޅުންނަށް (އިދިކޮޅު މެމްބަރުންނަށް) ރަނގަޅެއް ނުވާނެ،"\n"ސްކޫލް ބޯޑުގައި ތިބޭ މީހުން ވަކިކުރުމުގެ ފުރުސަތު ބިލުން އެބަ ދޭ، އެއީ މި ސަރުކާރު ފަރިތަ ގޮތް، އެއީ މި ސަރުކާރުން އަމަލުކުރާ ހުދުމުހުތާރު ގޮތެއް،" ޝާހިދު ވިދާޅުވި އެވެ.\nމަޝްހޫރު ސްކޫލެއްގެ ބޯޑު މެމްބަރެއްގެ މަގާމުގައި ހުރި މީހަކު "މިހާރު"އާ ވާހަކަ ދައްކަމުން ބުނީ ސްކޫލް ބޯޑުތަކަކީ ވަކި ފަރާތެއްގެ ނުފޫޒެއް ނެތި، މިނިވަންކަމާ އެކު ހިންގާ ބޯޑުތަކެއް ކަމަށެވެ. ސްކޫލްގެ "މައި ނާރަށް" ނުފޫޒު ފޯރުވައި، މިނިސްޓްރީން "އަތް ބޭނުމަކީ" ގަބޫލުކުރެވޭނެ ކަމެއް ނޫން ކަމަށް ވެސް އޭނާ ބުންޏެވެ.\n"ދަރިވަރުންނާއި ޓީޗަރުންގެ ކުރިއެރުމަށް މަސައްކަތް ކުރާ ބައެއް ބޯޑުގައި ތިބެނީ. މިނިސްޓްރީން ނުރުހޭ ކޮންމެ ފަހަރަކު ބޯޑު އުވާލުމަކީ ގަބޫލުކުރެވޭ ކަމެއް ނޫން. ބޯޑު އުވާލުމުގެ ބާރު އޮންނަން ވާނީ އެ ބަޔަކު އިންތިހާބު ކުރާ މީހުންނަށް،" އޭނާ ބުންޏެވެ.\nރަޖިސްޓަރީ ނުވެ ޓީޗަރުކަން ނުކުރެވޭ!\nސްކޫލެއްގައި ނުވަތަ ކިޔަވައިދޭ އެހެން ތަނެއްގައި ޓީޗަރެއްގެ ގޮތުގައި ވަޒީފާ އަދާކުރެވޭނީ ސަރުކާރުގެ "ޓީޗާސް ރަޖިސްޓްރޭޝަން ކައުންސިލް" ގައި ރަޖިސްޓްރީ ވެގެން ކަމަށް ބިލުގައި ބުނެ އެވެ. އަދި އެ ކައުންސިލްގައި ރަޖިސްޓްރީ ނުވާ މީހުން ވަޒީފާގައި ގެންގުޅެގެން ނުވާނެ ކަމަށް ވެސް ކަނޑައަޅާފައިވެ އެވެ. ބިލު ފާސްވާތާ އެއް މަސް ތެރޭ ކައުންސިލް އުފައްދަން ޖެހޭއިރު، ލައިސަންސް ދޭ އުސޫލު އާންމު ކުރަން ވެސް ޖެހެނީ އެ މުއްދަތުގަ އެވެ. އޭގެ އިތުރުން ގާނޫނަށް އަމަލުކުރަން ފަށާތާ ހަ މަސް ތެރޭގައި ޓީޗަރުން ރަޖިސްޓްރީކޮށް ލައިސަންސް ހޯދަން ވަނީ މަޖުބޫރުކޮށްފަ އެވެ.\n- ޓީޗަރުންގެ ޕްރޮފެޝަނަލް ސްޓޭންޑާޑް ހިމާޔަތްކުރުން\n- ޓީޗަރުން މޮނިޓާ ކުރެވޭނެ އިންތިޒާމެއް އެކުލަވާލައި ތަންފީޒުކުރުން\n- ކިޔަވައިދިނުމުގެ ފަންނުގެ ފެންވަރު މަތިކޮށް ހިފެހެއްޓުން\n- ޓީޗަރުންގެ ތައުލީމީ، ފަންނީ ސެޓްފިކެޓްތަކުގެ މައުލޫމާތު ބެލެހެއްޓުން\n- ޓީޗަރުންނަށް ފަންނީ ގޮތުން ތަރައްގީ ލިބޭކަން ކަށަވަރުކުރުން\n- ޓީޗަރުންނަކީ ހުނަރު ލިބިފައި ތިބި ބައެއްކަން ކަށަވަރުކުރުން\nއިދިކޮޅު މެމްބަރުންގެ އެންމެ ބޮޑު އަނެއް ޝަކުވާއަކީ ޓީޗާސް ރަޖިސްޓްރޭޝަން ކައުންސިލް އެކުލެވިގެން ވަނީ މިނިސްޓްރީން އައްޔަން ކުރާ ބައެއްގެ މައްޗަށް ކަމަށް ވުމެވެ. ކައުންސިލަށް މެމްބަރުން އައްޔަން ކުރާނީ ގާނޫނުގެ ދަށުން ހަދާ ގަވާއިދުގައިވާ ގޮތުގެ މަތިން މިނިސްޓަރެވެ. އެގޮތަށް އެކަން އޮވެއްޖެ ނަމަ ތައުލީމީ ގާބިލް މީހުންގެ ބަދަލުގައި "ސިޔާސީ ބަޔަކު" ކައުންސިލަށް އައްޔަން ކުރުމުން ނުކުންނަ ނަތީޖާ މާ ގޯސް ވާނެ ކަމަށް އެ މެމްބަރުން ގަބޫލުކުރައްވަ އެވެ.\nކައުންސިލް އެކުލެވިގެން ވަނީ ހަތް މެމްބަރުންގެ މައްޗަށެވެ. އެއީ ކޮލިފިކޭޝަން އޮތޯރިޓީ، ނެޝަނަލް އިންސްޓިޓިއުޓް އޮފް އެޑިއުކޭޝަން، އެޑިއުކޭޝަން މިނިސްްޓްރީގެ ކޮލިޓީ އެޝުއަރެންސް ޑިޕާޓްމެންޓް، ހިއުމަން ރިސޯސް ޑިވިޝަން، ޓީޗަރުން ތަމްރީންކުރާ މުއައްސަސާއެއް، ސިވިލް ސާވިސް ކޮމިޝަން، އުނގަންނައިދިނުމުގެ ފަންނީ މުވައްޒަފުން ތަމްސީލުކުރާ ޖަމިއްޔާ އިން ކަނޑައަޅާ މެމްބަރެކެވެ.\nޝާހިދު ވިދާޅުވި ގޮތުގައި ޓީޗަރުންގެ ރަޖިސްޓްރީއެއް ހަދާފައި ރާއްޖޭގައި ކިޔަވައިދިނުމުގެ ހުއްދަ ދޫކުރުން ސަރުކާރުގެ ބާރު އޮންނަ ކައުންސިލަކަށް ދޫކޮށްލުމަކީ ކުރަން ހެޔޮވާވަރުގެ ކަމެއް ނޫނެވެ. އެއީ ޕީޕީއެމްގެ އެކްޓިވިސްޓުން ކައުންސިލަށް އައްޔަންކުރުމުގެ ފުރުސަތު އޮތުމުން ކަމަށް އޭނާ ވިދާޅުވި އެވެ.\n"އެމީހުންގެ އަތްމައްޗަށް އަޅުގަނޑުމެން މި ދޫކޮށްލަނީ ރާއްޖޭގެ ހުރިހާ ޓީޗަރުން ކިޔަވައިދެވޭނެތޯ ނޫންތޯ ނިންމުމަށް. އެކަން ނިމިގެން ދާއިރު ޕީޕީއެމަށް ސޮއިކުރާ މީހަކަށް ނޫނީ ކިޔަވައިދިނުމުގެ ފުރުސަތު ނުދޭނެ،" ޝާހިދު ވިދާޅުވި އެވެ.\nއިދިކޮޅު މެމްބަރުން ވިދާޅުވާ ގޮތުގައި ޓީޗަރުންނަކީ އެންމެ ބުރަކޮށް މަސައްކަތް ކުރާ، ހިތްވަރުގަދަ ބަތަލުންތަކެކެވެ. ކުޑަކުދިންގެ ސިކުނޑިތައް ހުޅުވާލުމުގައި އެންމެ މުހިންމު ދައުރެއް އަދާކުރާ ޓީޗަރުން، މަޅިއެއްގައި ނުޖެއްސުމަށް އެ މެމްބަރުން ގޮވާލައްވަ އެވެ. އެގޮތުން އިދިކޮޅު މެމްބަރުންގެ އެދިވަޑައިގަތުމަކީ މި ބިލަށް އެކަށީގެންވާ ހެޔޮ ބަދަލެއް ގެނެސް، ސިޔާސީ މީހުންގެ އަތް މައްޗަށް ތައުލީމީ ދާއިރާ ނުގެންދެވޭނެ ގޮތަކަށް ބިލް ހެދުމެވެ.\nބިލު ހުށަހެޅުއްވި ފުނަދޫ ދާއިރާގެ މެމްބަރު އަދި ކުރިން ތައުލީމީ ދާއިރާގައި އިސްކޮށް މަސައްކަތްކުރެއްވި އަލީ ސަލީމް ވިދާޅުވީ މިއީ ތައުލީމީ އޮނިގަނޑު އެކުލަވާލައި، ތަންފީޒު ކުރުމަށް ވަރަށް މުހިންމު ބިލެއް ކަމަށެވެ. ހާއްސަކޮށް ކިޔަވާ ކުދިންނާއި ޓީޗަރުންގެ ވާޖިބުތަކާއި ދައުލަތާއި ބެލެނިވެރިންގެ މަސްއޫލިއްޔަތުތައް ބަޔާންކޮށްފައިވާނެ ކަމަށް އޭނާ ވިދާޅުވި އެވެ.\nސަލީމް ވިދާޅުވި ގޮތުގައި ރާއްޖޭގައި މަސައްކަތް ކުރާ ޓީޗަރުންގެ ފެންވަރު ބެލޭނެ އިންތިޒާމެއް މިހާރަކު ނެތެވެ. އަލަށް އެކުލަވާލި ބިލުން ޓީޗަރުންނަށް ވެވޭނީ ވަކި ފެންވަރެއްގެ ބަޔަކަށް ކަމަށް އޭނާ ވިދާޅުވި އެވެ. ނަމަވެސް އެ ބިލުގައި އެކަމުގެ ތަފްސީލަކަށް ގޮސްފައެއް ނުވެ އެވެ.\n"ބޭރުގެ ގައުމުތަކުގައި ވެސް އަމަލުކުރާ ގޮތަށް، ބެސްޓް ޕްރެކްޓިސްއާ އެއްގޮތަށް އަމަލުކުރަން މަސައްކަތް މި ކުރަނީ. ކިތަންމެ ރަނގަޅަށް އެކަން ކުރަން އުޅުނަސް އެ ބޭފުޅުންނަށް (އިދިކޮޅު މެމްބަރުންނަށް) ރަނގަޅެއް ނުވާނެ،" ކޮމެޓީ މަރުހަލާގައި އޮތް ބިލާ ބެހޭ ގޮތުން ސަލީމް ވިދާޅުވި އެވެ.\nއޭނާ ވިދާޅުވީ ތައުލީމާއި ތަރުބިއްޔަތު ދޭ ތަނެއްގައި ގާނޫނާއި ގަވާއިދުތަކާ އެއްގޮތަށް ބޯޑުތައް ނުހިނގާ ނަމަ، އެ ބޯޑުތައް އުވާލުމުގެ ބާރު މިނިސްޓަރަށް ލިބެން ޖެހޭނެ ކަމަށެވެ. އަދި ޓީޗަރުންގެ ކަންކަން ބެލޭނެ ކައުންސިލެއް އޮތުމުގެ މުހިންމުކަން ވެސް އޭނާ ފާހަގަކުރެއްވި އެވެ.\nތައުލީމީ ދާއިރާ މުޅިން ސަރުކާރުގެ ކޮންޓްރޯލްގެ ދަށަށް ގެންނަން އުޅޭ ކަމަށް އިދިކޮޅު މެމްބަރުން ދައްކަވާ ވާހަކަތައް ސަލީމް ދޮގުކުރެއްވި އެވެ. ނަމަވެސް ކައުންސިލަށް ސިޔާސީ ނުފޫޒު އޮތްތޯ ނުވަތަ ނެތްތޯ އެނގޭނީ ކައުންސިލް ހިނގަން ފެށީމަ ކަމަށް އޭނާ ވިދާޅުވި އެވެ.\n"ޕްރޮފެޝަނަލް މީހުން އެކި ތަންތަނަށް ހަމަޖައްސަނީ. ކްލާހަށް ވަންނަ ޓީޗަރަކީ އަހުލާގީ މައްސަލައެއް ނޯންނަ މީހެއްކަން ކަށަވަރު ކުރަން ޖެހޭ. މިހާރު އެކަހަލަ ކަންކަމެއް ނުބަލާ. އެފަދަ ކަންކަން ބެލުމަށް އުފައްދާ ކައުންސިލެއް އެއީ،" ސަލީމް ވިދާޅުވި އެވެ.\nހަގީގަތުގައި ތައުލީމީ ބިލެއްގެ މުހިންމުކަން ކުޑައެއް ނޫނެވެ. އެހެންކަމުން މިހާރު އޮތް ބިލަށް އިސްލާހުތަކެއް ގެނެސްގެން، މިހާރަށް ވުރެ ރަނގަޅުކުރެވޭނެ އެވެ. މިކަހަލަ ބިލްތައް ގާނޫނަކަށް ހަދަން ޖެހޭނީ ހުރިހާ ކޮޅަކުން ސިޔާސީ ސިފަ ނުޖައްސަ އެވެ.\nތައުލީމް ރައްޔިތުންގެ މަޖިލިސް އެޑިއުކޭޝަން މިނިސްޓްރީ އަބްދުﷲ ޝާހިދު، ފޮރިން މިނިސްޓަރު އަހުމަދު ސަލީމް (އޭދަފުށި)\nމިހާރު ޤާނޫނުތަށް ގިނަވެ ގަވައިދުތަށް ގިނަވެ އެމެރިކާގެ ރައީސް ޓްރަމްޕް ވިދާޅުވިހެން މުޅި ޤައުމުގެ އިޤްތިސާދު މިއޮތީ ހުއްޓުމެއްގެ ތެރޭގައި، ހުއްދައެއްނަގަން އެތަކެއް މިލިއަން ރުފިޔާއެއް ހޭދަކޮށްލަ ކޮށްލައި އެންމެ ފަހުވަގުތު ރިޖެކްޓް ކުރުމުން އެތަކެއް ގެއްލުމެއް ވިޔަފާރިތަކަށްވެސް ގެއްލުންވެގެންދޭ، ގަވައިދުތަކާއި ގާނޫނުތަށް ހަދަންޖެހެނީ މީހުންނަށް ފަސޭހައަކަށް، މިހާރު ގާނޫނަކުން ގަވައިދަކުން ގިނަފަހަރު ބޭކާރު ވަޒީފާތަކެއް ދީގެން އެކި ކަންކަމަށް ހުރަސްއެޅުންނޫންކަމެއް ނުހިނގާ، ގާނޫނުތަކާއި ގަވައިދުތަށް ހަދާފައި ކައުންސިލްތަކާއި ބޯޑުތަށް ހެދިވަރަކަށް ނުފޫޒްތަކާއި ބާރުތަށް ގިނަވެ ގިނަފަހަރު ހުއްދައެއް ދިނުން މިއޮންނަނީ ކޮންމެވެސް މީހެއްގެ އަތްމަތީގައި، ދެން އޭނައަށް ސައިދީ ކޮފީދީ އޭނައަށް ރިޝްވަތުދީގެންނޫނީ ކަމެއް ނުކުރެވޭނެ، މިޤައުމަކަށް ތިޔަހާ ގިނަ ގާނޫނުތަކާއި ގަވައިދުތަކެއް އަދި ކައުންސިލްތަކެއް ބޭނުމެއްނުވޭ\nސްކޫލް ބޯޑަކީ މިގައުމުގެ ސަޖޫލަތަކަށް އެއްގޮތަކަށްޗެސް ބޭނުން އެއއޗެއްނޫން. ޢެއީ ސްކޫލްތައް ހިންގުމަށް ހުރި ހުރަހެއް.\nތިހުރިހާ ވާހަކައަކުންވެސް ތި ބޯޑުތަކުންވާނެ ފައިދާއެއް އިއްޒަތްތެރި މެންބަރުންނަށް ކިޔައެއް ނުދެވުނު... އަޖައިބުޙީވެދާނެ މިހާރުވެސް ކުށުގެ ރެކޯޑް ބަލައޭ...ދެން ހުރިހާ ޓީޗަރުން ސްކޫލަށް ދަނީ ފެންވަރައިގެންތޯ މިނިސްޓަރު ބައްލަވާކަށް ނުޖެހޭ....އެއަށްވުރެ ރަނގަޅުވާނެ އަދިވެސް ރާއްޖެއިން މުދައްރިސުން ތަމްރީނު ކުރަން ހިންގާ ކޯސްތަކުގެ ފެންވަރު ރަނގަޅުކޮށް....ނަމެއްގަ އެކިވައްތަރުގެ ޓީޒަރުންނަށް އެމީހުން ނަހަދާ އަހަރުމެންގެ ދަރިން ރަނގަޅަށް ތަރުބިއްޔަތު ކުރެވޭނެ ފަދަ ޤާބިލްބަޔަކަށް އެމީހުން ހަދަން އެކޯސްތަކުން ދެވޭ މައުލޫމާތާއި ހުނަރު އިތުރުކުރިއްޔާ....ބޯޑު ހެދީމަ ވަނީކީއްތަ ވަކި؟\nތައްލީމާއި ބެހޭ ބިލްގައި ސްކޫލް ބޯރޑް ތައް ސަރުކާރުގެ ބާރުގެ ދަށުގައި ތިބުމަކީ އެއީ ސަރުކާރުން ބޭނުންވާ ރަނގަޅު ނަތީޖާ ނެރުމަށް ޓަކައި ކުރެވޭ ވަރަށް މުހިއްމު ކަމެކެވެ. މީ ލަކީ ބިލެކޭ ހުރިހާ ފަރާތް ތަކަށް ވެސް. މިބިލް ގައި ވާ މި މާއްދާ އަކީ އެއީ ކޮންމެހެން އޮންނަން ޖެހޭނެ މާއްދާ އެކެވެ. އެއީ އެއްގޮތަކަށް ވެސް ސިޔާސީ ވުމެއް ނޫނެވެ. އެއީ ސަރުކާރުގެ ފުލް ކޮންޓްރޯލް ސްކޫލް ތަކަށް އޮތުމުން އިހަށް ދުވަހު ރަށް ފުށު ސްކޫލެއްގައި މޫނު ބުރުގާ މައްސަލަ ޖެހުނު ގޮތަށް އެފަދަ މައްސަލަ ތައް ޖެހުމުގެ ކުރިން އެފަދަ ކަންކަން ހައްލު ކުރަން މިނިސްޓަރަށް ސްކޫލް ބޯރޑް ތަކަށް އިންސްޓްރަކްޝަން ދެވޭނެ ތީއެވެ.\nއިދިކޮޅު ފަރާތްތަކުން މިކަމާ ކަންބޮޑުވާންވީކަމެއް ނޭގުނު. އިދިކޮޅުފަރާތް ތަކުން އެބުނަނީ ރިޔާސީ އިންތިޚާބުގައި ކިހިލިޖަހާލާގެން ޔާމީން ބަލިކުރާނަމޭ. އެހެންވީމާ ދެން ސަރުކާރަ ހަވާލުވާނީ އެގޮތަށް ވިއްޔާ އިދިކޮޅު ފަރާތްތަކުން. އެހެންކަމުން ސަރުކާރަށްލިބޭ ކޮންމެފައިދާއެއް އޮތީ އިދިކޮޅު މީހުންނަށް. އެހެންކަމުން ފާޑު ކިޔުމުގެ ބޭނުމެއް މަށަކަށް ނޭގުނު.\nޓީޗަރުންތއް ބޭރުކޮށްފައި ޕޕމ ގެ އެކްޓިވިސްޓުންނާ ސްކޫލްތައް ހިންގަން ހަވާލްކުރަން ފެންނަނީ، އޭރުން ތައުލީމީ ނިޒާމް "ހެއްވާލެވޭނީ"\nހުރިހާދިމާލަކުން ރައްޔިތުންނަށް ހުރި ފުރުސަތުތައް ވަކިބައެއްގެ މުށުތެރެއަށް ލެވޭގޮތައް ފާސްކުރެވޭ ބިލަކަށް ގާނޫނެއްގެ ދަރަޖަ ދެވިދާނެބާ؟\nތައްލީމާއި ބެހޭ ބިލަށް މެމްބަރުންގެ ޚިޔާލު ހޯދއިގެން އެބިލް ސަރުކާރުން ހުށައެޅި ގޮތަށް ފާސް ވެއްޖެނަމަ ދެން ރާއްޖެ ބެޓަރ ކަންޓްރީ އަށް ހެދޭނެއެވެ. ރާއްޖެ އެއިރުން ބެޓަރ ކަންޓްރީ އަށް ބަަދަލުވެ ރާއްޖޭން ބޭރަށް ލަންކާ އަދި މެލޭޝިއާ އަށް ކިޔަވަން ދާ ދިވެހިންނަށް މަޑު ޖެހުމެއް މިކަމުން އަންނާނެއެވެ.\nސިވިލް ސާވިސް ގާނޫގެ ބާރު ކަނޑުވާލާ ، އެޑިއުކޭޝަން ދާއިރާގެ މުއައްޒިފުން ސަރުކާރުގެ ފުލް ކޮންޓްރޯގެ ދަށައް ގެނަސް ، ވަޒީފާގަ ބިރާ ، ވަޒީފާގަ ކުރި އެރުމުގެ ބިރާ ، އިނާޔަށްތައް ދިނުމުގެ ބިރު ދައްކާ ، ޓީޗަރުންނަކީ ޕީ.ޕީ.އެމް ޖަގަހަކަށް ބަދަލުކޮށް ، ސަރުކާރަށް ކެމްޕޭން ކުރަން މަޖުބޫރު ވާފަދަ ބަޔަކަށް ހެދުމައް ހިންގާ ހީލަތްތެރި ރޭވުމެއް ކަމަށް ބެލެވޭ. އެކި ފާޑު ފާޑު ގާނޫނު ތަށް ފާސް ކޮށްގެން ރައްޔިތުންގެ ހައްގަށާ މިނިވަން ކަމައް އަރާއިގަނެ ، ރައްޔިތުންގެ ހިއްތަކުގާ ބިރުވެރިކަން އުފަދޭފަދަ ، ފިތުނަ ފަސާދަޔަށް މަގު ފަހިވާފަދަ ކަންކަން ކޮށް، އިންސާފުން އެއްކިބާވެ ގާނޫނު އަސާސީގެ ބާރު ކެނޑޭ ގޮތަށް (ތަކުރާރު ކޮށް ލާމަރުކަޒީ ނިޒާމުގެ ބާރު ކަންޑުވާލާ ރައްޔިތުން ހޮވާފާ ތިބި ކައުންސިލަރުންގެ ބާރު ކަނޑުވާލި ފަދަ އިން ) ގައުމުގެ ޑިމޮގުރެސީގެ އުސޫލު ތަކާ ، ދުސްތޫރީ ނިޒާމު ހަލާކު ވާފަދައިން ކުރެވޭ މަސައް ކަތަކީ ބޮޑު އަނިޔާ އެއް!


ތަނަވަސްކަމަށް އެދޭމީހާ އަމިއްލަ ބޭނުންތައް ނުފުއްދައިވެސް މިބުނާ މީހުންގެ ބޭނުންތައް ފުއްދައިދޭށެވެ!: މުފްތީ މެންކް\nތިމާއަށް ތަނަވަސްކަން އިތުރުވުމަށް އެދޭ މީހާ، އެމީހާގެ އަމިއްލަ ބޭނުންތައް ނުފުއްދައިވެސް މިބުނާ މީހުންގެ ބޭނުންތައް ފުއްދައިދޭށެވެ! އެމީހާއަށް ތަނަވަސްކަން އިތުރުކުރައްވަވާނެތެވެ! އިން ޝާ ﷲ\nއަނބިމީހާ، ދަރިއަކު، މައިން ބަފައިން ފަދަ އެމީހަކު އެހީތެރިވެ ބަލަހައްޓަންޖެހޭ މީހަކު އެއްޗަކަށް އެދިއްޖެ ނަމަ އެ އެއްޗަކީ ތިމާއަށް ކިތަންމެ ބޭނުން ބޮޑުވެފައިވާ އެއްޗެއް ނަމަވެސް\nއަވަހަށް އެމީހަކަށް އެއެއްޗެއް ދޭށެވެ! އަދި ދޭއިރު ދޭންވާނީ ﷲ ތަޢާލާއަށް ލޯބިންނެވެ! އެކަމުގައި ބަރަކާތް ލެއްވެވުން އެދި ދުޢާކުރަމުންނެވެ.\nމިފަދައިން އެއްޗެއް ދޭންޖެހޭ ޙާލަތުގައިވެސް އެއްވެސް ވަރަކަށް ކަންބޮޑުވެގެނެއް ނުވާނެއެވެ. ހިތުގެ އަޑިން ޤަބޫލުކުރަންވީ ތިމާ މިކުރަނީ ކުރަން ތިމާއަށް ﷲ ތަޢާލާ އަންގަވާފައިވާ ކަމެއް ކަމެވެ. މިކަން މިކުރަނީ ﷲ ތަޢާލާއަށް ކިޔަމަންތެރިވުމަށް ކަމަށެވެ.\nއީމާންތެރިންގެ ގޮތަކީ މިއީއެވެ. ﷲ ތަޢާލާ ދެކެ ލޯބިވާ މީހުން ޢަމަލުކުރަން އޮތް ގޮތަކީވެސް މިއީއެވެ. ﷲ ތަޢާލާޢަށް ލޯބިން މިފަދައިން ޢަމަލުކުރުމުން އެމީހަކަށް ﷲ ތަޢާލާ ލޯބިވެވޮޑިގަންނަވާނެތެވެ! ނިޢްމަތްތައް އެތައް ގުނައަކަށް އިތުރުކުރައްވަވާނެތެވެ!\nއެމީހަކު އެހީތެރިވާން ޖެހޭ މީހުންނަށް، އަނބިދަރިންނަށް ޢާއިލާއަށް، މައިންބަފައިންނަށް އެހީތެރި ނުވެ ދަހިވެތިވާމީހާ ދަންނާށެވެ! އޭނާއަށް އެކުރެވެނީ ބޮޑު ފާފައެކެވެ. އެފަދަ މީހުން ދެކެ ލޯބިވެވޮޑިގެން ނުވެއެވެ. ﷲ ތަޢާލާ ލޯބިވެވޮޑިގަންނަވަނީ ﷲ ތަޢާލާގެ މަގުގައި ދީލަތިވުމަށެވެ!


Labour Party Ufehdhumah Baavvan Jehey Aanmu Jalsaa Mirey - Vaguthu\nލޭބަރ ޕާޓީ އުފެއްދުމަށް ބާއްވަން ޖެހޭ އާއްމު ޖަލްސާ މިރޭ\nމޯލްޑިވްސް ލޭބަރ އެންޑް ސޯޝަލް ޑެމޮކްެރަޓިކް ޕާޓީ (އެމްއެލްއެސްޕީ) ރަޖިސްޓްރީ ކުރުމުގެ ކުރިން ބާއްވަން ޖެހޭ އާއްމު ޖަލްސާ، މިރޭ ބާއްވާ ގޮތަށް ހަމަޖައްސައިފިއެވެ. މި ޖަލްސާ ބޭއްވުމަށް ހަމަޖެހިފައިވަނީ މިރޭ 20:00 ގައި ދަރުބާރުގޭގެ ރަންނަބަނޑޭރި މާލަމުގައެވެ.\nކަނޑައެޅިފައިވާ އުސޫލުތައް ބުނާގޮތުން، އިލެކްޝަންސް ކޮމިޝަނުގައި އޮންނަ ސިޔާސީ ޕާޓީތަކުގެ ދަފްތަރުގައި ސިޔާސީ ޕާޓީއެއް ރަޖިސްޓްރީ ކޮށްދޭނީ އެޕާޓީ އެއް އުފެއްދުމަށް ބާއްވަން ޖެހޭ އާއްމު ޖަލްސާ ބޭއްވުމުންނެވެ. މި ޖަލްސާ، ހުއްދަ ދެވުނުތާ ތިން މަސް ދުވަހުގެ ތެރޭގައި ބޭއްވުމަށްވެސް ކަނޑައެޅިފައިވެއެވެ.\nމައުލޫމާތު ލިބިފައިވާ ގޮތުގައި ލޭބަރ ޕާޓީ އިން މިރޭ ބާއްވަން ހަމަޖެހިފައިވާ ޖަލްސާގައި ޕާޓީގެ ލޯގޯ، ހިންގާ ޤަވާއިދު އަދި ވަގުތީ ހިންގާ ކޮމިޓީ އައްޔަންކޮށް ފާސް ކުރާނެއެވެ.\nލޭބަރ ޕާޓީ އުފެއްދުމުގެ ހުއްދަ ދީފައިވަނީ މަޝްހޫރު ޤާނޫނީ ވަކީލް، އަބްދުﷲ ހަސީނަށެވެ. ޖަލްސާ ބޭއްވުމުގެ ހުއްދަ ދީފައިވަނީ މިދިޔަ މަހުގެ 19 ވަނަ ދުވަހުއެވެ.\nމިހާރުވެސް ބައެއް ޕާޓީތައް އުފެއްދުމަށް ކުރަން ޖެހޭ މަސައްކަތްތައް ކުރަން ވަނީ ހުއްދަ ދީފައެވެ. އެގޮތުން، ރިފޯމް މޫވްމަންޓް އުފެއްދުމުގެ މަސައްކަތް ކުރަން ހުއްދަ ދީފައިވާއިރު، ޕީޕަލްސް ނޭޝަނަލް ކޮންގްރެސް އުފެއްދުމަށް 4000 މީހުންގެ ފޯމު ވަނީ އިލެކްޝަންސް އަށް ހުށަހަޅާފައެވެ.\nޕީޕީއެމް ނޫން ހުރިހާ ޕާޓީއަކަށް ފައިސާ ޖަމާކޮށްފި\nއީސީން ޕާޓީ ތަކަށް ފައިސާ ދޭން ފިނޭންސްއަށް ފޮނުވައިފި


ވަޒީފާގެ ފުރުޞަތު, ސީނިއަރ އޮފިސަރ (އެމް.އެސް 1), ސިވިކް އެޑިއުކޭޝަން އެންޑް ޓްރެއިނިންގ ސެކްޝަން\n19 ޖޫން 2022, 12:00 އިއުލާން\n(IUL)38-CA/38/2022/184 : ނަންބަރު\nއާންމު ހޭލުންތެރިކަން އިތުރުކުރުމަށް ބޭއްވޭ ޕްރޮގްރާމްތައް ރާވައި ހިންގުމުގައި ބައިވެރިވުން.\nއިންތިޚާބުތަކާއި ގުޅިގެން ހިންގާ ހުރިހާ ޓްރޭނިންގ ސެޝަންތަކުގެ އިދާރީ އިންތިޒާމްތައް ހަމަޖެއްސުން.\nސިވިކް އެޑިޔުކޭޝަން ޕްރޮގްރާމްތަކުގައި ޢާންމުންނަށް ދިނުމަށް އެންމެ މުހިންމުވާ މަޢުލޫމާތުތައް ދެނެގަނެ، ކޮންޓެންޓް ތައްޔާރުކުރުން.\nސިވިކް އެޑިޔުކޭޝަން ޕްރޮގްރާމްތަކުގެ ދަތުރުފަތުރުގެ އިންތިޒާމު ހަމަޖެއްސުމަށް ބޭނުންވާ އިދާރީ މަސައްކަތް ކުރުމުގެ އިންތިޒާމު ހަމަޖެއްސުން.\nސިވިކް އެޑިޔުކޭޝަން ޕްރޮގްރާމްތަކުގައި މަޢުލޫމާތު ދިނުމަށް ކޮމިޝަނުގެ މުވައްޒަފުން އަހުލުވެރިކުރުމަށް ބާއްވާ ޓްރޭނިންގ ސެޝަންތަކުގެ އިންތިޒާމުތައް ހަމަޖެއްސުން.\nކޮމިޝަނުން ޚަބަރު ފެތުރުމާ ބެހޭގޮތުން، މީޑިއާތަކާ ގުޅިގެން ކުރަންޖެހޭ ކަންކަން ކުރުން.\nކޮމިޝަން މެންބަރުން މީޑިއާއަށް ދެއްވަންޖެހޭ މަޢުލޫމާތުތަކާ ގުޅިގެން ކުރަންޖެހޭ އެންމެހައި ކަންކަން ކުރުން.\nކޮމިޝަނުން ބޭރުގެ ބޭފުޅުންނާއެކު ކޮމިޝަނުން ބާއްވާ އެކިއެކި ބައްދަލުވުންތަކުގެ ފޮޓޯ ކަވަރޭޖް ހެދުން.\nސެކްޝަންތަކުން ތައްޔާރުކޮށް ފޮނުވާ އިޢުލާންތައް މީޑިއާތަކަށް ފޮނުވުން.\nކޮމިޝަނުން އިންތިޒާމުކުރާ ނޫސް ކޮންފަރަންސްތަކުގެ އެންމެހާ ކަންކަން އިންތިޒާމްކުރުން.\nކޮމިޝަނުން މީޑިއާއަށް ދޭންޖެހޭ ޚަބަރުތައް ބަލައި އެޚަބަރުތައް ތައްޔާރުކޮށް މީޑިއާއަށް ފޯރުކޮށްދިނުން.\nކޮމިޝަންގެ ވެބްސައިޓް، ފޭސްބުކް އެކައުންޓް އަދި އިންސްޓަރ އެކައުންޓް އަޕްޑޭޓްކޮށް ބެލެހެއްޓުން.\nއިންތިޚާބުތަކުގެ ނަތީޖާ އިޢުލާނު ކުރުމުގެ އިންތިޒާމުތައް ހަމަޖެއްސުން.\nސެކްޝަނުން އިންތިޒާމްކުރާ ބައްދަލުވުންތަކުގެ އިދާރީ ކަންކަން ބެލެހެއްޓުން.\nމި މަގާމަށް ޝައުޤުވެރިވާ ފަރާތްތަކުން 2022 ޖޫން 27 ވާ ހޯމަ ދުވަހުގެ 15:00 ގެ ކުރިން މި ކޮމިޝަނުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު، ހުށަހަޅަންޖެހޭ ލިޔުންތަކާއެކު ޕޯރޓް ކޮމްޕްލެކްސް ބިލްޑިންގ 05 ވަނަ ފަންގިފިލާގެ ރިސެޕްޝަނަށް ނުވަތަ ކޮމިޝަނުގެ އީމެއިލު ([email protected]) މެދުވެރިކޮށް ހުށަހެޅުއްވުން އެދެމެވެ. އީމެއިލު ކުރައްވާއިރު ހުށަހަޅުއްވާ ހުރިހާ ލިޔެކިޔުންތައް ހުންނަންވާނީ އެއްފައިލެއްގެ ގޮތުގައި 10mbއަށް ވުރެ ކުޑަފައިލްސައިޒަކަށް އެޓޭޗްކުރެވިފައެވެ. ވަޒީފާއަށް އެދޭ ފޯމު މި ކޮމިޝަންގެ ރަސްމީ ވެބްސައިޓް www.elections.gov.mv އިން ލިބެން ހުންނާނެއެވެ.


Mi aharu influenza emme ginain fethurunee November ga: HPA\nމި އަހަރު އިންފްލުއެންޒާ އެންމެ ގިނައިން ފެތުރުނީ ނޮވެމްބަރުގައި: އެޗްޕީއޭ\nމި އަހަރުގެ މިހާތަނަށް އިންފްލުއެންޒާ ކޭސްތައް އެންމެ ގިނައިން ފެނިފައި ވަނީ މި ނިމުނު ނޮވެމްބަރު މަހުގައި ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން އާއްމުކުރި ތަފާސްހިސާބުތަކުގައިވާ ގޮތުގައި ނޮވެމްބަރު މަހު 287 ސާމްޕަލް ޓެސްޓު ކުރިއިރު، އޭގެ ތެރެއިން 112 ސާމްޕަލް އިންފްލުއެންޒާއަށް ޕޮޒިޓިވް ކަމަށެވެ.\nމި ހިނގާ ޑިސެމްބަރު މަހުގެ މިހާތަނަށް 14 ސާމްޕަލް ޓެސްޓުކޮށްފައި ވާއިރު، އޭގެ ތެރެއިން ހަތް ސާމްޕަލް ވަނީ އިންފްލުއެންޒާއަށް ޕޮޒިޓިވް ވެފަ އެވެ.\nއޭގެ އިތުރުން އިންފްލުއެންޒާ އެންމެ ގިނައިން ފެތުރެމުން ދަނީ މާލޭގައި ކަމަށް ވެސް ތަފާސްހިސާބުތަކުން ދައްކަ އެވެ. ދެން އެންމެ ގިނައިން މި ބަލި ފެނިފައި ވަނީ ރ، އަދި ކ އަތޮޅުންނެވެ.\nނޮވެމްބަރު މަހުން ފެށިގެން އިންފްލުއެންޒާ ފެތުރުން އިތުރުވެފައި ވާތީ، ރައްކާތެރިކަމުގެ ފިޔަވަޅު އެޅުމަށް އެޗްޕީއޭއިން އެދިފަ ވެއެވެ. އެގޮތުން އެކަމަށް ހާއްސަ ވެކްސިން ޖެހުމަކީ އެންމެ ރައްކާތެރި ފިޔަވަޅެވެ.\nއިންފްލުއެންޒާ ފެތުރެމުން ދާއިރު، ވެކްސިން ހުސްވެފައިވާ ކަމަށް ދެކެވޭ ވާހަކަތައް ދޮގުކޮށް، އެޗްޕީއޭއިން ސީއެންއެމްއަށް މައުލޫމާތު ދެމުން ބުނީ އެސްޓީއޯ ފާމަސީތަކުން ވެކްސިން ލިބެން ހުންނާނެ ކަމަށެވެ.